Sudinam Online | Malayalam news website from Kannur News Paper Sudinam Kannur അഭിമന്യൂ വധം; കൊലയാളി സംഘത്തിലെ മൂന്നുപേര് വിദേശത്തേക്ക് കടന്നതായി സംശയം – Sudinam Online | Malayalam news website from Kannur News Paper Sudinam Kannur.\nഅഭിമന്യൂ വധം; കൊലയാളി സംഘത്തിലെ മൂന്നുപേര് വിദേശത്തേക്ക് കടന്നതായി സംശയം\nകൊലപാതകം നടന്ന് അഞ്ച് ദിവസത്തിന് ശേഷമാണ് വിമാനത്താവളങ്ങില് പോലീസ് ജാഗ്രതാ നിര്‍ദേശം നല്‍കിയത്.\nPublished On:Jul 11, 2018 | 12:41 pm\nകൊച്ചി: മഹാരാജാസ് കോളേജിലെ എസ്.എഫ്.ഐ നേതാവ് അഭിമന്യുവിനെ കുത്തിക്കൊലപ്പെടുത്തിയ സംഘത്തിലെ മൂന്നുപേര് വിദേശത്തേക്ക് രക്ഷപ്പെട്ടതായി സംശയം. വ്യാജ പാസ് പോര്‍ട്ട് ഉപയോഗിച്ചാണ് ഇവര് വിദേശത്തേക്ക് കടന്നതെന്നാണ് സൂചന. അതേസമയം, സംഭവത്തില് പോലീസിനുനേരെ വിമര്‍ശനം ഉണ്ടാകാന് സാധ്യതയുണ്ടെന്നും കരുതപ്പെടുന്നു. കൊലപാതകം നടന്ന് അഞ്ച് ദിവസത്തിന് ശേഷമാണ് വിമാനത്താവളങ്ങില് പോലീസ് ജാഗ്രതാ നിര്‍ദേശം നല്‍കിയത്. അതിന് മുമ്പുതന്നെ പ്രതികള് വിദേശത്തേക്ക് കടന്നിരിക്കാമെന്നാണ് നിഗമനം. അങ്ങനെയെങ്കില് അത് പോലീസിന്റെ വീഴ്ചയായി ചിത്രീകരിക്കപ്പെടാം. കൊച്ചിയില് നിന്നു റോഡ് മാര്‍ഗം ഹൈദരാബാദിലെത്തി അവിടെനിന്ന് പ്രതികള് വിദേശത്തേക്ക് കടന്നതെന്നാണ് പ്രാഥമിക നിഗമനം.\nഅതേസമയം, കേസില് കൂടുതല് അറസ്റ്റ് ഉടന് ഉണ്ടാകുമെന്ന് പോലീസ് പറഞ്ഞു. ഏതാനും ചിലര് കൂടി അന്വേഷണ സംഘത്തിന്റെ കസ്റ്റഡിയിലുണ്ടെന്നാണ് സൂചന. ഇവരെക്കുറിച്ചുള്ള വിവരങ്ങള് പോലീസ് പുറത്തുവിട്ടിട്ടില്ല. പ്രതികള് വിദേശത്തേക്ക് കടന്നു എന്ന സംശയം ബലപ്പെട്ടതിനെ തുടര്‍ന്ന് അതേക്കുറിച്ചും അന്വേഷണം നടക്കുന്നുണ്ട്. കൃത്യം നടത്തിയ ശേഷം കടന്നുകളഞ്ഞ ക്രിമിനല് സംഘത്തിന്റെ സി.സി.ടി.വി ദൃശ്യങ്ങള് പുറത്ത് വന്നിട്ടുണ്ട്. പ്രതികളെന്ന് സംശയിക്കുന്നവര് ഓട്ടോറിക്ഷ ഡ്രൈവറുമായി സംസാരിക്കുന്ന ദൃശ്യമാണ് പുറത്ത് വന്നത്. പ്രതികള് സഞ്ചരിച്ച വാഹനങ്ങളുടെ ഉടമകളെ തിരിച്ചറിഞ്ഞിട്ടുണ്ട്. അഭിമന്യുവിനെ കൊലപ്പെടുത്തിയശേഷം വാഹനം ഉപേക്ഷിച്ചാണ് പ്രതികള് മുങ്ങിയത്. തൃപ്പൂണിത്തുറ സബ് ആര്.ടി.ഒയില് രജിസ്റ്റര് ചെയ്ത നാല് ഇരുചക്ര വാഹനങ്ങളും മട്ടാഞ്ചേരിയിലെ മൂന്നും കോതമംഗലത്തുള്ള ഒരു വാഹനവുമാണ് പിടിച്ചെടുത്തത്. പി.എം റജീബ്, എം.എച്ച് സഹല്, ടി.ഡി സിദ്ധാര്‍ഥന്, പി.എച്ച് സനീഷ്, അമന് മൈതീന്, എന്.കെ ഖാലിദ്, ഷാഹിദ റസാഖ്, കെ.എം തന്‍സീല് എന്നിവരുടെ പേരിലുള്ളതാണ് എട്ട് ഇരുചക്രവാഹനങ്ങള്.


| Updated: Wednesday, February 13, 2013, 16:52 [IST]\nയുവതയുടെ കഥ കമല് പറയുന്നുവെന്ന് കേട്ടാല് നമുക്കൊരു പ്രതീക്ഷയുണ്ടാകും. യുവാക്കളുടെ സ്വന്തം സംവിധായകനായിട്ടാണല്ലോ അദ്ദേഹത്തിന്റെ നില്‍പ്പ്.. ഗോള് തുടങ്ങിയ ചിത്രങ്ങള് എട്ടുനിലയില് പൊട്ടിയെങ്കിലും നിറം, മഴയെത്തും മുന്‍പേ എന്നീ ചിത്രങ്ങളില് അദ്ദേഹം വരച്ചിട്ട യൗവനത്തിന്റെ ചലച്ചിത്ര ഭാഷ്യം ഹൃദ്യമായിരുന്നു. തീയേറ്ററുകളില് പ്രേക്ഷകരെ എത്തിക്കാന് പോന്നതും..\nസ്വപ്നക്കൂട്, നമ്മള് എന്നീ ചിത്രങ്ങളിലും യുവതയുടെ പ്രശ്നങ്ങള് തന്നെയാണ് കമല് പറഞ്ഞത്. ശരാശരിക്കും മേലെ ഈ ചിത്രങ്ങളും വിജയമായിരുന്നു. കൈനിറയെ പണവും മനസു നിറയെ സ്വപ്നങ്ങളുമുളള ഐടി യുവത്വത്തിന്റെ കഥ കമല് പറയുമ്പോള് നാം ഏറെ പ്രതീക്ഷിക്കും. ആ പ്രതീക്ഷകളെ അദ്ദേഹത്തിന്റെ പുതിയ ചിത്രമായ മിന്നാമിന്നിക്കൂട്ടം നിരാശപ്പെടുത്തിയെന്ന് ഖേദത്തോടെ പറയേണ്ടിയിരിക്കുന്നു.\nഏറെ കളര്‍ഫുളളാണ് ചിത്രം. പക്ഷേ, കാമ്പും കഴമ്പുമില്ലാത്ത കഥയും വ്യക്തിത്വമില്ലാത്ത കഥാപാത്രങ്ങളും ഭാവിയിലെ സൂപ്പറുകളുടെ അറുബോറന് അഭിനയവും ഈ ചിത്രത്തെ കാണികളില് നിന്നും അകറ്റുന്നു. കമല് ചിത്രങ്ങളുടെ ആത്മാവായ ഗാനങ്ങളും പുലര്‍ത്തുന്നത് ശരാശരി നിലവാരം.\nഫ്ലാഷ് ബാക്കിലാണ് കഥ തുടങ്ങുന്നത്. സിങ്കപ്പൂരില് ജോലി ചെയ്യുന്ന ചാരുലതയ്ക്ക് ലഭിക്കുന്ന ഈ മെയില് സന്ദേശം അവളെ നാട്ടിലേയ്ക്ക് പോകാന് പ്രേരിപ്പിക്കുന്നു. അവളുടെ ഓര്‍മ്മകളിലൂടെയാണ് കഥ വികസിക്കുന്നത്. മഴയെത്തും മുന്‍പെയെന്ന ശ്രീനിവാസന് ചിത്രത്തിലും കഥ പറയുന്നത് ഏതാണ്ട് ഈ രീതിയില് തന്നെ. മമ്മൂട്ടിയുടെ ഓര്‍മ്മകളിലാണല്ലോ കലാലയ വര്‍ണങ്ങള് വിരിയുന്നത്.\nചാരുലതയും കാമുകന് അഭിലാഷും മാണിക്കുഞ്ഞും അവന്റെ പ്രണയഭാജനം റോസ് മേരിയും സിദ്ധാര്‍ത്ഥും ഭാര്യ മുംതാസുമൊക്കെ കൊച്ചിയില് അടിച്ചുപൊളിച്ചു കഴിഞ്ഞ ഭൂതകാലത്തിലേയ്ക്ക് അവളുടെ ഓര്‍മ്മകള് പായുന്നു.\nഅധികാരത്തിന്റെ അത്യുന്നതങ്ങളില് കഴിഞ്ഞിരുന്ന ഒരു ബ്യൂറോക്രാറ്റിന്റെ മകനാണ് അഭിലാഷ്. അവന് ചാരുലതയെ ജീവനാണ്. എന്നാല് വീട്ടുകാരെ ധിക്കരിച്ച് വിവാഹം കഴിക്കാനുളള ധൈര്യമില്ല. അവളുടെ അച്ഛനാകട്ടെ ഒരു സാധാരണ ബാങ്ക് ജീവനക്കാരനും.\nവിവാഹാലോചനയ്ക്കിടെ തന്റെ അച്ഛനെയും കുടുംബത്തെയും അഭിലാഷിന്റെ പിതാവ് അവഹേളിച്ചതില് മനം നൊന്താണ് അവള് ആരോടും പറയാതെ സിങ്കപ്പൂരിലേയ്ക്ക് പോയത്.


leopard ganga: എല്ലാവരുടെയും പ്രിയങ്കരി; തൃശൂര് മൃഗശാലയില് ഇനി ഗംഗയില്ല - leopard ganga died in thrissur zoo | Samayam Malayalam\nleopard ganga died in thrissur zoo\nഎല്ലാവരുടെയും പ്രിയങ്കരി; തൃശൂര് മൃഗശാലയില് ഇനി ഗംഗയില്ല\nSamayam Desk | Lipi | Updated: 28 Oct 2020, 02:04:00 PM\nവയനാട്ടിലിറങ്ങിയ പുലിയെ വനപാലകര് പിടിക്കുകയും തൃശൂര് മൃഗശാലയിലേക്ക് കൊണ്ടുവരികയുമായിരുന്നു. ഈ പുലിയുടെ കുട്ടിയാണ് ഗംഗ. സന്ദര്‍ശകരുടെയും ജീവനക്കാരുടെയും പ്രിയങ്കരിയായിരുന്നു ഗംഗ.\nതൃശൂർ: തൃശൂർ മൃഗശാലയിൽ പുള്ളിപ്പുലി ഗംഗ ചത്തു. പോസ്റ്റ്മോർട്ടം ഇന്ന് നടക്കും. എട്ടുവയസായിരുന്നു ഗംഗക്ക്. മറ്റു ആരോഗ്യപ്രശ്നങ്ങൾ ഒന്നുമില്ലായിരുന്നു. മൂന്നുദിവസമായി അസുഖ ബാധിതയായി ഭക്ഷണം കഴിക്കാതെ അവശനിലയിലായ ഗംഗ ഇന്നലെ രാത്രിയാണ് ചത്തത്.\nസന്ദർശകരുടെയും ജീവനക്കാരുടെയും ഓമനയായിരുന്നു ഗംഗ. ഇതോടെ മൃഗശാലയിലെ പെൺ പുള്ളിപ്പുലിയുടെ കൂട് ഒഴിഞ്ഞു. 2012ൽ വയനാട്ടിൽ ജനവാസമേഖലയിൽ ഇറങ്ങിയതിന് പിടിയിലായ പുലിയെ തൃശൂർ മൃഗശാലയിൽ കൊണ്ടുവന്നിരുന്നു. അന്ന് ഗർഭിണിയായിരുന്ന പുലി പ്രസവിച്ച കുട്ടിയാണ് ഗംഗ.\nപ്രസവത്തോടെ തള്ളപ്പുലി ചത്തു. കുഞ്ഞു പുലിയായ ഗംഗ കാണികളുടെയും ജീവനക്കാരുടെയും ഇഷ്ടം പിടിച്ചുപറ്റി. മൂന്നുദിവസമായി ഗംഗയുടെ ജീവൻ രക്ഷിക്കാനുള്ള ശ്രമത്തിലായിരുന്നു ജീവനക്കാർ. വിദഗ്ധ പരിശോധനക്കും പോസ്റ്റ്മോർട്ടത്തിനും ശേഷമേ കാരണം വ്യക്തമാകുകയുള്ളുവെന്ന് അധികൃതർ പറഞ്ഞു.\nഓപ്പറേഷന് റേഞ്ചര് ചൂടുപിടിക്കുന്നു; തൃശൂരില് ഒറ്റ ദിവസം 135 പേര് അറസ്റ്റില് ആര്‍ട്ടിക്കിള് ഷോ\nപുള്ളിപ്പുലി ഗംഗ ചത്തു തൃശൂര് മൃഗശാല thrissur zoo leopard leopard ganga Leopard Died\nWeb Title : leopard ganga died in thrissur zoo


കേരളത്തില് അതിനിര്‍ണ്ണായകമായ സാഹചര്യം: മുഖ്യമന്ത്രി പിണറായി വിജയന് – Christhavachintha\nകേരളം അതിനിര്‍ണ്ണായകമായ സാഹചര്യത്തിലൂടെയാണ് കടന്നുപോകുന്നതെന്ന് മുഖ്യമന്ത്രി പിണറായി വിജയന് പറഞ്ഞു. ഇന്ന് ആറു മണിക്ക് നടന്ന പത്രസമ്മേളനത്തിലാണ് കൊവിഡ്-19 ബാധ ഒഴിഞ്ഞുപോകാത്തതില് തന്റെ ആശങ്ക പങ്കുവച്ചത്. 10 പേര് മരിച്ചു.\nദക്ഷിണേന്ത്യയില് കൊവിഡ്-19 വ്യാപനം കൂടുതലാണ്. എന്നാല് കേരളത്തില് ജനങ്ങളുടെ പൂര്‍ണ്ണ പിന്തുണ വ്യാപനം വര്‍ദ്ധിക്കാതിരിക്കാന് കാരണമായി.\nഇന്ന് 2406 പേര്‍ക്ക് രോഗം ബാധിച്ചുവെങ്കിലും 2067 പേര്‍ക്ക് രോഗമുക്തി ലഭിച്ചിട്ടുള്ളതായി മുഖ്യമന്ത്രി വെളിപ്പെടുത്തി. സര്‍ക്കാര് സംവിധാനം കുറ്റമറ്റതായി പ്രവര്‍ത്തിക്കുകയാണ്. അതിനനുസരിച്ച് ജനങ്ങളുടെ ജാഗ്രതയില് കുറവ് വരാന് പാടില്ല.\nകേരളത്തില് 10 ലക്ഷത്തില് 8 പേര്‍ക്ക് എന്നതാണ് രോഗവ്യാപന നിരക്ക്. കേരളത്തില് രോഗം എട്ടു മടങ്ങ് വര്‍ദ്ധിച്ചാലും പേടിക്കേണ്ടതില്ല. രോഗികളെ ശുശ്രൂഷിക്കാനുള്ള സംവിധാനങ്ങള് സര്‍ക്കാര് ഏര്‍പ്പെടുത്തിയിട്ടുണ്ട്.\nസെക്രട്ടേറിയറ്റില് ചൊവ്വാഴ്ച ഉണ്ടായ തീപിടുത്തത്തില് സര്‍ക്കാര് എടുത്തിട്ടുള്ള തീരുമാനങ്ങള് മുഖ്യമന്ത്രി വിശദീകരിച്ചു. അന്വേഷണത്തിനായി വിദഗ്ദ്ധസമിതിയെ നിയമിച്ചതായി മുഖ്യമന്ത്രി വെളിപ്പെടുത്തി.\nവടക്കാഞ്ചേരി ഫ്‌ളാറ്റ് നിര്‍മ്മാണവുമായി ബന്ധപ്പെട്ട ചോദ്യങ്ങള്‍ക്ക് മുഖ്യമന്ത്രി മറുപടി നല്‍കി. വിദേശരാജ്യവുമായി കരാര് ഉണ്ടാക്കിയിട്ടില്ല. റെഡ്ക്രസന്റ് എന്ന ചാരിറ്റി സംഘടനയുമായിട്ടാണ് കരാര്. ഈ വിവരങ്ങള് കേന്ദ്രസര്‍ക്കാരിനെ അറിയിച്ചിട്ടുണ്ടോ എന്ന ചോദ്യത്തിന് അറിയിച്ചിട്ടില്ലെങ്കില് ഇനിയും അറിയിക്കാന് അവസരമുണ്ടെന്നായിരുന്നു മുഖ്യമന്ത്രിയുടെ മറുപടി.\nസെക്രട്ടേറിയറ്റിലെ തീപിടുത്തവുമായി ബന്ധപ്പെട്ട് തിരുവനന്തപുരത്ത് നടന്ന സമരങ്ങളെ മുഖ്യമന്ത്രി വിമര്‍ശിച്ചു. “കള്ളാ, കള്ളാ” എന്ന് എന്നെ വിളിച്ചപ്പോഴും തെറി വിളിച്ചപ്പോഴും നിങ്ങള് (മാധ്യമങ്ങള്) എന്തെങ്കിലും മിണ്ടിയോ? നാം സംസ്‌കാരസമ്പന്നരാണല്ലോ.\nസെക്രട്ടേറിയറ്റിനകത്ത് സുരക്ഷാ സംവിധാനങ്ങളുണ്ട്. അതിനകത്ത് ചാടിക്കയറാന് ആര്‍ക്കും അവകാശമില്ല. ആദ്യം ബിജെപി നേതാവ് സുരേന്ദ്രന് എത്തി. പിന്നെ കോണ്‍ഗ്രസുകാര് എത്തി. പിന്നെ കേരളമെമ്പാടും ആക്രമണങ്ങളുണ്ടാക്കി. ഇത് ശരിയല്ല. തീപിടുത്തവുമായി ബന്ധപ്പെട്ട കാര്യങ്ങള് അന്വേഷണത്തിലാണ്. അന്വേഷണത്തില് കണ്ടെത്തുന്നതിന്റെ അടിസ്ഥാനത്തിലാണ് നടപടികള്.\nഒമ്പത് കൂട്ടം കാര്യങ്ങള്‍ക്ക് മറുപടി കിട്ടിയിട്ടില്ലെന്ന ഒരു വനിതാ മാധ്യമപ്രവര്‍ത്തകയുടെ ചോദ്യത്തിന് മുഴുവന് ചോദ്യങ്ങള്‍ക്കും മറുപടി നല്‍കിയിട്ടുണ്ടെന്ന് മുഖ്യമന്ത്രി അവകാശപ്പെട്ടു. സൗഹൃദപരമായിരുന്നു ഇന്നത്തെ പത്രസമ്മേളനം.\n–സിസി ന്യൂസ് സര്‍വീസ്\nCovid19, Kerala, News


ഇന്റര്‍പോള് ഓഫീസറായി ഇര്‍ഫാന് പത്താന്; കോബ്രയിലെ ഫസ്റ്റ്‌ലുക്ക് | Southlive\nഇന്റര്‍പോള് ഓഫീസറായി ഇര്‍ഫാന് പത്താന്; 'കോബ്ര'യിലെ ഫസ്റ്റ്‌ലുക്ക്\nWednesday, 28th October 2020, 7:36 pm\nഇര്‍ഫാന് പത്താന്റെ 36ാം ജന്മദിനത്തില് “കോബ്ര” സിനിമയിലെ ലുക്ക് പോസ്റ്റര് പുറത്തുവിട്ട് അണിയറപ്രവര്‍ത്തകര്. സംവിധായകന് അജയ് ജ്ഞാനമുത്തു സംവിധാനം ചെയ്യുന്ന വിക്രം ചിത്രമാണ് കോബ്ര. വിക്രമിന്റെ വില്ലനായാണ് ഇര്‍ഫാന് സിനിമയിലെത്തുന്നത്. അസ്ലാന് യില്‍മാസ് എന്ന ഫ്രഞ്ച് ഇന്റര്‍പോള് ഓഫീസര് ആയാണ് ഇര്‍ഫാന് കോബ്രയില് വേഷമിടുന്നത്.\nകറുത്ത സ്യൂട്ട് ധരിച്ച് സ്റ്റൈലിഷ് ലുക്കിലാണ് ഇര്‍ഫാന് ലുക്ക് പോസ്റ്ററില് പ്രത്യക്ഷപ്പെട്ടിരിക്കുന്നത്. വളരെ സ്‌റ്റൈലിഷ് ആയ വില്ലനാണ് ഇര്‍ഫാന് എന്ന് സംവിധായകന് നേരത്തെ വ്യക്തമാക്കിയിരുന്നു. മുന് ഇന്ത്യന് ക്രിക്കറ്റ് താരമായ ഇര്‍ഫാന് പത്താന്റെ അരങ്ങേറ്റ സിനിമ കൂടിയാണ് കോബ്ര.\nഅമാനുഷിക കഥ പറയുന്ന ത്രില്ലര് ചിത്രമായ കോബ്ര വിക്രം ആരാധകര് ആവേശത്തോടെ കാത്തിരിക്കുന്ന സിനിമയാണ്. ശ്രീനിധി ഷെട്ടി ആണ് ചിത്രത്തില് നായിക. കോബ്രയില് 20 ഗെറ്റപ്പുകളിലാണ് വിക്രം എത്തുക എന്ന അഭ്യൂഹങ്ങളുമുണ്ട്. ചിത്രത്തിന്റെ ഷൂട്ടിംഗ് മാര്‍ച്ചില് റഷ്യയില് പുരോഗമിക്കവെ കോവിഡ് പ്രതിസന്ധികളെ തുടര്‍ന്ന് നിര്‍ത്തി വയ്ക്കുകയായിരുന്നു.\nചെന്നൈയില് തന്നെ ഷൂട്ടിംഗ് പൂര്‍ത്തിയാക്കാനാണ് അണിയറപ്രവര്‍ത്തകരുടെ ശ്രമം എന്നും റിപ്പോര്‍ട്ടുകളുണ്ട്. ഈ വര്‍ഷം അവസാനത്തോടെ ചിത്രം പൂര്‍ത്തിയാകും. കെ.എസ് രവികുമാര്, മൃണാളിനി, കനിക, പദ്മപ്രിയ, ബാബു ആന്റണി എന്നിവരും കോബ്രയില് വേഷമിടുന്നുണ്ട്.


ഭക്ഷ്യ സംരംഭങ്ങൾക്ക് കൂടുതൽ സഹായം പ്രഖ്യാപിച്ച് കേന്ദ്ര സർക്കാർ | incentives for food processing units\nMay 3, 2021, 09:28 AM IST\nലക്ഷ്യം ആഗോള സാധ്യതകൾ ഉപയോഗപ്പെടുത്തൽ\nഭക്ഷ്യ സംസ്കരണ രംഗത്ത് പ്രവർത്തിക്കുന്ന സംരംഭങ്ങൾക്ക് പ്രോത്സാഹനം നൽകാൻ കേന്ദ്ര ഭക്ഷ്യ സംസ്കരണ മന്ത്രാലയം പുതിയ പദ്ധതിക്ക് രൂപം നൽകി. ‘ഭക്ഷ്യ സംസ്കരണ വ്യവസായങ്ങൾക്ക് ഉത്പാദനവുമായി ബന്ധപ്പെടുത്തി ആനുകൂല്യങ്ങൾ നൽകുന്ന പദ്ധതി’ (Production Linked Incentive Scheme for Food Processing Industry) എന്നതാണ് ഈ പദ്ധതി.\nആനുകൂല്യങ്ങൾ മൂന്ന് ഘടകങ്ങളായി\nമിനിമം നിക്ഷേപവും വില്പനയിലെ വർധനയും കണക്കിലെടുത്താണ് ഭക്ഷ്യോത്പന്ന നിർമാണ സ്ഥാപനങ്ങൾക്ക് സാമ്പത്തിക സഹായം അനുവദിക്കുക. ഇതിനായി നാല് മേഖലകളെയാണ് പരിഗണിക്കുക.\n1) ധാന്യങ്ങൾ ഉപയോഗിച്ചുള്ള കഴിക്കാൻ തയ്യാർ / പാചകം ചെയ്യാൻ തയ്യാർ സംരംഭങ്ങൾ. 500 കോടിയിൽ കുറയാത്ത വിറ്റുവരവും 100 കോടിയിൽ കുറയാത്ത നിക്ഷേപവുമുള്ള സ്ഥാപനങ്ങളെയാണ് പരിഗണിക്കുക.\n2) പഴം, പച്ചക്കറി സംസ്കരണ സംരംഭങ്ങൾ. ഇതിന് 250 കോടിയിൽ കുറയാത്ത വിറ്റുവരവും 50 കോടിയിൽ കുറയാത്ത നിക്ഷേപവും ഉള്ള സ്ഥാപനങ്ങൾക്കാണ് അർഹത.\n3) സമുദ്ര ഉത്പന്നങ്ങൾ. 600 കോടിയിൽ കുറയാത്ത വിറ്റുവരവും 75 കോടിയിൽ കുറയാത്ത നിക്ഷേപവും ഉള്ള സ്ഥാപനങ്ങൾക്ക് അർഹതയുണ്ടാകും.\n4) പാൽക്കട്ടി (Mozzarella Cheese) സംസ്കരണ സംരംഭങ്ങൾ. കുറഞ്ഞത് 150 കോടി വിറ്റുവരവും 10 ടൺ ശേഷിയും 23 കോടിയിൽ കുറയാത്ത നിക്ഷേപവും ഉള്ള സ്ഥാപനങ്ങൾക്ക് ആനുകൂല്യം ലഭിക്കും.\nവിറ്റുവരവിലെ പ്രതിവർഷ വർധനയുടെ പട്ടികയിൽ പറയുന്ന നിരക്കിലാണ് ആനുകൂല്യം ലഭ്യമാക്കുക.\n* 2019-20 വർഷത്തെ അടിസ്ഥാനപ്പെടുത്തിയാണ് അധിക വില്പന കണക്കാക്കുന്നത്. സമുദ്രോത്പന്നങ്ങളിൽ മൂല്യവർധിത ഉത്പന്നങ്ങൾ നിർമിക്കുന്നതിന് പട്ടികയിൽ പറഞ്ഞതിനു പുറമെ 10 ശതമാനം ആനുകൂല്യങ്ങൾ ആറു വർഷവും ലഭ്യമാക്കും. അഞ്ച്, ആറ് വർഷത്തെ ആനുകൂല്യം കണക്കാക്കുന്നത് 2021-22, 2022-23 എന്നീ വർഷങ്ങളെ അടിസ്ഥാനപ്പെടുത്തിയായിരിക്കും. അതുകൊണ്ടാണ് കുറഞ്ഞ സബ്‌സിഡി നിരക്ക് പട്ടികയിൽ രേഖപ്പെടുത്തിയിരിക്കുന്നത്.\nഒന്നാമത്തെ ഘടകത്തിനാണ് കൂടുതൽ തുക നീക്കിെവച്ചിരിക്കുന്നത്.\nII ഓർഗാനിക് ഭക്ഷ്യോത്പന്നങ്ങൾ കണ്ടെത്തുകയോ നിർമിക്കുകയോ ചെയ്യുന്ന ചെറുകിട-ഇടത്തരം സംരംഭങ്ങൾക്ക് സാമ്പത്തിക സഹായം ലഭ്യമാക്കുകയാണ് രണ്ടാമത്തെ ഘടകം. ഇതിൽ മുട്ട, മുട്ട ഉത്പന്നങ്ങൾ, പൗൾട്രി ഉത്പന്നങ്ങൾ എന്നിവയും ഉൾപ്പെടുന്നു. ഇത്തരം സ്ഥാപനങ്ങൾക്ക് വിറ്റുവരവ് / നിക്ഷേപ പരിധി ഇല്ല. അപേക്ഷകർ സമർപ്പിക്കുന്ന രൂപരേഖയെ അടിസ്ഥാനമാക്കി ആനുകൂല്യങ്ങൾ നൽകും.\nIII ആഗോളതലത്തിൽ മികച്ച ഇന്ത്യൻ ആഗോള ബ്രാൻഡുകൾ വികസിപ്പിച്ചെടുക്കുന്നതിന് വേണ്ടിവരുന്ന ബ്രാൻഡിങ്, മാർക്കറ്റിങ് ഘടകങ്ങൾക്ക് ഗ്രാന്റ് നൽകുക എന്നതാണ് മൂന്നാമത്തെ ഘടകം.\n* അഞ്ച് വർഷത്തെ പ്രോഗ്രാം ഇതിനായി സ്ഥാപനങ്ങൾ സമർപ്പിക്കണം. 50 ശതമാനമാണ് ഗ്രാന്റ്. ഇതു പരമാവധി വിറ്റുവരവിന്റെ മൂന്നു ശതമാനമോ 50 കോടിയോ ഏതാണ് കുറവ് അതാണ് നൽകുക.\n* ആനുകൂല്യങ്ങൾ ഒന്നും മുൻകൂർ നൽകുന്നില്ല. യഥാർഥ അർഹത വിലയിരുത്തിയ ശേഷമാണ് (Back End) നൽകുന്നത്.\n* ഇതിന് 1500 കോടി പദ്ധതിയിൽ വകയിരുത്തിയിട്ടുണ്ട്.\nറാഗി, മുതിര, കുതിരവാലി തുടങ്ങിയ ധാന്യങ്ങൾ കൊണ്ടുള്ള ഉത്പന്നങ്ങൾ, െഡയറി ഉത്പന്നങ്ങൾ, പഴം-പച്ചക്കറി സംസ്കരണ ഉത്പന്നങ്ങൾ, സമുദ്രോത്പന്നങ്ങൾ എന്നീ രംഗത്തെല്ലാം വൻ മുന്നേറ്റം നടത്താൻ ഇന്ത്യക്കാകും. ഉണക്കിയ ഇന്ത്യൻ പഴങ്ങൾ ആഗോള വിപണിയിൽ നന്നായി ശോഭിക്കാൻ കഴിയുന്നവയാണ്. ഈ മേഖലകളെ വ്യവസായികൾ ഇനിയും വേണ്ടത്ര ഉപയോഗപ്പെടുത്തിയിട്ടില്ല. കേന്ദ്ര ഭക്ഷ്യ സംസ്കരണ മന്ത്രാലയത്തിന്റെ സൈറ്റിൽനിന്ന് ഈ പദ്ധതി സംബന്ധിച്ച കൂടുതൽ വിവരങ്ങൾ ലഭ്യമാകും. ഇതിലേക്ക് അപേക്ഷിക്കാൻ വേണ്ട ഫോറം, മറ്റു വിശദ രൂപരേഖ എന്നിവ ഉടൻ പുറത്തിറക്കുമെന്നും 2021 ഏപ്രിൽ ഒമ്പതിലെ വിജ്ഞാപനത്തിൽ പറയുന്നു.


മക്കമസ്ജിദ് കേസില് കുറ്റവിമുക്തനാക്കിയതിന് പിന്നാലെ ബി.ജെ.പിയുടെ തെരഞ്ഞെടുപ്പ് പ്രചരണത്തിന് സ്വാമി അസീമാനന്ദ – Chandrika Daily\nBy chandrika Saturday April 21, 2018 20:27 pm\nമക്കമസ്ജിദ് കേസില് കുറ്റവിമുക്തനാക്കിയതിന് പിന്നാലെ ബി.ജെ.പിയുടെ തെരഞ്ഞെടുപ്പ് പ്രചരണത്തിന് സ്വാമി അസീമാനന്ദ\nകൊല്‍ക്കത്ത: മക്ക മസ്ജിദ് സ്‌ഫോടനക്കേസില് കുറ്റവിമുക്തനാക്കിയതിന് പിന്നാലെ സ്വാമി അസീമാനന്ദ ബി.ജെ.പിയുടെ തെരഞ്ഞെടുപ്പ് പ്രചരണത്തിന് ഇറങ്ങുന്നു. ബംഗാളിലെ പഞ്ചായത്ത് തെരഞ്ഞെടുപ്പ് പ്രചാരണത്തിലാണ ബി.ജെ.പിക്കായി അസീമാനന്ദ രംഗത്തിറങ്ങുക. ഇതു…\nകൊല്‍ക്കത്ത: മക്ക മസ്ജിദ് സ്‌ഫോടനക്കേസില് കുറ്റവിമുക്തനാക്കിയതിന് പിന്നാലെ സ്വാമി അസീമാനന്ദ ബി.ജെ.പിയുടെ തെരഞ്ഞെടുപ്പ് പ്രചരണത്തിന് ഇറങ്ങുന്നു. ബംഗാളിലെ പഞ്ചായത്ത് തെരഞ്ഞെടുപ്പ് പ്രചാരണത്തിലാണ ബി.ജെ.പിക്കായി അസീമാനന്ദ രംഗത്തിറങ്ങുക. ഇതു സംബന്ധിച്ച് അസീമാനന്ദയുമായി ചര്‍ച്ച നടത്തിയതായി ബിജെപി ബംഗാള് പ്രസിഡന്റും ആര്.എസ്.എസ് പ്രചാരകനുമായ ദിലീപ് ഘോഷ് പറഞ്ഞു.\nഇപ്പോള് സ്വാമി അസീമാനന്ദ കുറ്റവിമുക്തനായിരിക്കുകയാണ്. അതുകൊണ്ട് തന്നെ ബംഗാളില് തങ്ങള്‍ക്കൊപ്പം അദ്ദേഹം കാംപയിന് നടത്തും. പഞ്ചായത്ത് തെരഞ്ഞെടുപ്പ് പ്രചരണത്തില് അദ്ദേഹം സംസാരിക്കും.വലിയ സംഘടനാശേഷിയും പ്രവര്‍ത്തന പരിചയവുമുള്ള വ്യക്തിയാണ് സ്വാമി അസീമാനന്ദ. അദ്ദേഹത്തിന്റെ സംഘടനാ ശക്തി പാര്‍ട്ടിക്ക് കൂടുതല് നേട്ടമുണ്ടാക്കും. പഞ്ചായത്ത് തിരഞ്ഞെടുപ്പിനുശേഷം ബംഗാളിലെ ആദിവാസി മേഖലയില് പാര്‍ട്ടിയുടെ അടിത്തറ ശക്തിപ്പെടുത്താന് അദ്ദേഹം പ്രവര്‍ത്തിക്കും, ദിലീപ് ഘോഷ് പറഞ്ഞു.\nകഴിഞ്ഞ തിങ്കളാഴ്ചയാണ് മക്ക മസ്ജിദ് ബോംബ് സ്‌ഫോടനക്കേസില് സ്വാമി അസീമാനന്ദ് ഉള്‍പ്പെടെ അഞ്ചു പ്രതികളെ മതിയായ തെളിവുകള് ഇല്ലെന്നു പറഞ്ഞ് വെറുതെ വിട്ടത്. വിധി പ്രഖ്യാപിച്ച മണിക്കൂറുകള്‍ക്കകം . എന്.ഐ.എ. പ്രത്യേക കോടതി ജഡ്ജി കെ.രവീന്ദര് റെഡ്ഡിയാണു രാജിവെച്ചിരുന്നു. ഹൈദരാബാദിലെ മക്ക മസ്ജിദില് 2007 മേയ് 18നുണ്ടായ സ്‌ഫോടനത്തില് ഒന്‍പതുപേര് കൊല്ലപ്പെടുകയും 58 പേര്‍ക്കു പരുക്കേല്‍ക്കുകയും ചെയ്തിരുന്നു.\nCategories: Culture, More, Views Tags: BJP, India, mecca masjid blast, swami aseemananda, west bangal


കണ്ണു തുറന്നു നോക്കുമ്പോള് മുകളില് ഭീമാകാരനായ ആര്‍ക്കിയോപ്റ്റെറിക്സിന്റെ രൂപം ! ചരിത്രാതീത കാലത്തെവിടെയോ ചെന്നുപെട്ടതു പോലെ. മുറിയിലെയ്ക്ക് അരിച്ചുകയറിവരുന്ന ഇത്തിരി വെളിച്ചത്തില് കാഴ്ച കുറേക്കൂടി വ്യക്തമായി. പൊടിപിടിച്ച സീലിംങ്ഫാനും മുറിയില് നെടുകെയും കുറുകെയും കെട്ടിയ അയകളിലെ മുഷിഞ്ഞ തുണികളും കൂടിയാണ് ആര്‍ക്കിയോപ്റ്റെറിക്സായി മാറിയിരിക്കുന്നത് !\nഒരു കഥ മനസ്സില് കിടന്ന് സ്വൈര്യം കളയാന് തുടങ്ങിയിട്ട് മൂന്നാലു ദിവസമായിരുന്നു. എഴുതി തീര്‍ത്തേ അടങ്ങൂ എന്നു തീരുമാനിച്ച് അതിന്റെ പുറകേ വെച്ചു പിടിച്ചതിന്റെ ഫലമാണ്. അയയില് കൂടിക്കിടക്കുന്ന മുഷിഞ്ഞ തുണികള് , മേശപ്പുറത്തും അലമാരയിലും അടുക്കും ചിട്ടയുമില്ലതെ കിടക്കുന്ന പുസ്തകങ്ങള് , അടിച്ചുവാരി വൃത്തിയാക്കാത്ത മുറികള് ... എല്ലാം. കഥ തലയ്ക്കു പിടിച്ചാല് പിന്നെ കണ്ണുകാണില്ല. നാട്ടില് നിന്ന് ഇത്ര ദൂരയായതും ഒറ്റയ്ക്കു താമസിക്കുന്നതും നന്നായി. മക്കള് ചോദ്യം ചെയ്യാന് മാത്രം വളരാത്തതുകൊണ്ട് തല്ക്കാലം രക്ഷപെട്ടു. അവര്‍ക്ക് അവധിയായതും നന്നായി .... കേന്ദ്രീയ വിദ്യാലയത്തിന് പൂജയ്ക്ക് പത്തു ദിവസം ഒഴിവാണല്ലോ. ഇഷ്ടമുള്ള അത്രയും നേരം കിടന്നുറങ്ങാം എന്നതാണവരുടെ സന്തോഷം. ‘കഥാഭൂതം ‘ ഒഴിയുന്നതുവരെ അമ്മ നിര്‍ബന്ധിച്ച് ഒന്നും ചെയ്യിപ്പിക്കില്ലന്നറിയുന്നതുകൊണ്ട് ‘എഴുതിക്കഴിഞ്ഞോ’ എന്നു ഇടയ്ക്കു വന്നു ചോദിക്കും രണ്ടാളും.\nസിങ്കുഖനികളുടെ പ്രൊജക്ടിന്റെ സ്കൂളാണ് ഇവിടയുള്ളത്. മുപ്പത് മുപ്പത്തഞ്ചുകൊല്ലമായി തുടങ്ങിയിട്ട്. മണ്ണില് അയിരിന്റെ അംശം കുറഞ്ഞുതുടങ്ങിയിരിക്കുന്നു. ഏറിയാല് മൂന്നോ നാലോ കൊല്ലം. അതു കഴിയുന്നതോടെ കഴിഞ്ഞു എല്ലാം. തൊഴിലാളികള് പലരും വി ആര് എസ് എടുത്തു പോയിത്തുടങ്ങി. ഖനി നിര്‍ത്തുന്നതോടെ സ്കൂള് പഞ്ചായത്തിനു കൈമാറും. ഇപ്പോള് തന്നെ ഡിവിഷനുകള് ഓരോന്നു മാത്രമായി ചുരുങ്ങിയിരിക്കുന്നു. പോസ്റ്റുഗ്രാജ്വേറ്റ് ടിച്ചര്‍മാരെ ഉദയ്‍പൂരിലേക്കും കോട്ടയിലേക്കുമൊക്കെ സ്ഥലം മാറ്റിക്കഴിഞ്ഞു. രാജസ്ഥാനില് എല്ലാവര്‍ക്കും ട്രാന്‍സ്ഫര് വേണ്ടത് കോട്ടയിലേക്കായതുകൊണ്ട് അഗര്‍വാള് സാറിനൊക്കെ ഒരുപാട് ബുദ്ധിമുട്ടിയിട്ടും, ഉദയപ്പൂര്‍കൊണ്ട് തൃപ്തിപ്പെടേണ്ടിവന്നു.\nകുട്ടികള് രണ്ടാളും നല്ല ഉറക്കത്തിലാണ്. ലൈറ്റിടാതെ, വാതില് തുറന്ന് സിറ്റൌട്ടില് വന്നിരുന്നു. തണുപ്പിന്റെ തുടക്കമാണ്. ഇനിയങ്ങോട്ട് കൂടിക്കൂടി വരും. നവംബര് പകുതിയാവുമ്പോഴേയ്ക്ക് തന്നെ എല്ലു കുത്തിത്തുളക്കുന്ന തണുപ്പാവും. ആദ്യപ്രസവം കഴിഞ്ഞ് മോളെയും കൊണ്ട് വന്നതിങ്ങോട്ടാണ്. പ്രസവാവധി കഴിഞ്ഞ ഉടനെയായിരുന്നു ട്രാന്‍സ്ഫര് . തുടകളിലും കാളുകളിലും തൊലി വരണ്ടു കീറി , പൂച്ച മാന്തിയതു പോലുള്ള പാടുകളില് ചോര കിനിഞ്ഞിറങ്ങി കട്ടിപിടിച്ചുകിടന്നു. ചുണ്ടു പൊട്ടി തൊലിപ്പുറമാകെ മീന് ചിതമ്പലുകള് പോലെ ഉണങ്ങി വരണ്ടു കിടന്നു- സഹായത്തിനു വന്ന ജാനുവമ്മ തണുപ്പു സഹിക്കാതെ നാട്ടിലേക്കോടിപ്പോയി ! വേറെ നിവൃത്തിയൊന്നുമില്ലാതിരുന്നതുകൊണ്ട് സേതുവേട്ടന്റെ അമ്മ വന്നു . അന്യരെപ്പൊലെ ഓടിപ്പോവാന് വയ്യാല്ലൊ, എന്നതുകൊണ്ട് മോള്‍ക്ക് ഒരു വയസ്സാവുന്നതു വരെ നിന്നു. നാട്ടില് ജോലി സ്റ്റേറ്റ് സര്‍വീസിലായതുകൊണ്ട് അവധികള്‍ക്കു മാത്രമേ സേതുവേട്ടനു വരാന് പറ്റാറുള്ളൂ. അഹമ്മദാബാദിലേക്ക് മൂന്നു ദിവസം, പിന്നെ ജാവാറിലേക്ക് ഏട്ടു മണിക്കൂര് മീറ്റര് ഗേജില് കല്‍ക്കരിപ്പൊടിയും പുകയും ശ്വസിച്ച്. അതോടെ മൂപ്പര്‍ക്ക് ശ്വാസം മുട്ടല് തുടങ്ങും. കൊങ്കണ് റയില്‍വേ വന്നതിനുശേഷം യാത്ര വലിയ പ്രാരബ്ധമല്ലാതായി. രണ്ടാം ദിവസം രാത്രി അല്ലങ്കില് മൂന്നാം ദിവസം രാവിലെ വീട്ടിലെത്തും. മൂന്നുനാലു ദിവസം സന്തോഷമാണ്. അപ്പോഴേക്ക് തിരിച്ചു പോകാനായി. ഇനി എപ്പോഴാണ് കാണാനാവുക എന്ന വേവലാതി, തുടരെയുണ്ടാകുന്ന ബോം‌ബ് സ്ഫോടനങ്ങളുടെ വാര്‍ത്തകേട്ട് ട്രയിനില് യാത്രചെയ്യാനുള്ള ഭീതി, ട്രാന്‍സ്ഫര് നാട്ടിലേക്കു കിട്ടുമോ എന്ന ആശങ്ക - ഇങ്ങനെ പതിനഞ്ചു വര്‍ഷങ്ങള് കഴിഞ്ഞുപോയിരിക്കുന്നു. ജോലി കിട്ടുന്നതു വരെ ഇത്രയൊക്കെ പഠിച്ചിട്ടും നല്ല ജോലി കിട്ടിയില്ലല്ലോ എന്ന വിഷമമായിരുന്നു. നല്ല ജോലി കിട്ടിയപ്പോള് അതിങ്ങനെയും - നീണ്ട ഇടവേളകള്‍ക്കിടയില് വീണുകിട്ടുന്ന ദാമ്പത്യത്തിന്റെ ഓര്‍മ്മപുതുക്കലുകള് - അമ്മയാണെന്നത് ഒരു സത്യമായി നിലനില്ക്കുന്നുണ്ടങ്കിലും 'ഭാര്യ' എന്ന പദവി യഥാര്‍ത്ഥത്തില് അനുഭവിക്കുന്നത് അപൂര്‍വ്വമായി മാത്രം - സേതുവേട്ടന് വിഷമമുണ്ടങ്കിലും അതത്ര പുറത്തു കാണിക്കാറില്ല. കഷ്ടപ്പെട്ടു കിട്ടിയ ജോലി കളയുന്നതെങ്ങനെ?\nകുട്ടികള് എഴുന്നേല്ക്കുമ്പോഴേക്കും ഭക്ഷണമുണ്ടാക്കിവെക്കാം എന്നു കരുതി അടുക്കളയിലേക്കു കടന്നതേയുള്ളൂ കഥാഭ്രാന്തില് , കഴുകാതെ സിങ്കിലും സ്റ്റൌവിലും കിടക്കുന്ന പാത്രങ്ങളിലെ അവശിഷ്ടങ്ങളുടെ പുളിച്ച നാറ്റം മൂക്കിലേക്കടിച്ചുകയറി. പെട്ടെന്ന് അമ്മയെ ഓര്‍ത്തു. ദിവസവും രാത്രി പാത്രങ്ങള് കഴുകി വെച്ച്, അടുക്കള വൃത്തിയാക്കിയിടണം എന്ന് നിഷ്കര്‍ഷിച്ചിരുന്ന അമ്മ. സേതുവേട്ടന്റെ അമ്മയാണങ്കില് അടുക്കള വെള്ളമൊഴിച്ച് കഴുകിത്തുടച്ചേ കിടക്കാന് പോകൂ . സ്ത്രീ എഴുത്തുകാരിയാകുമ്പോള് ഉള്ള ആദ്യ പ്രതിസന്ധി ഇതാണെന്ന് തോന്നുന്നു. വേറേ ആരുമില്ലാത്തതത് നന്നായി.\nപാത്രങ്ങളൊക്കെ കഴുകിയടുക്കി , നിലം അടിച്ചു തുടച്ച്, പൂരിയ്ക്ക് മാവ് കുഴച്ചുവച്ച് വാട്ടര് ഹീറ്റര് ഓണാക്കി. വെള്ളം ചൂടാവുന്നതുവരെയുള്ള നേരമുണ്ട്. അപ്പോഴാണോര്‍ത്തത്. ഇന്നലെ വന്ന തപാലൊന്നും നോക്കിയിട്ടില്ല. കഥ തലയ്ക്കു പിടിച്ചിരുന്നതുകൊണ്ട് ബാക്കിയെല്ലാം ചെറുതായി തോന്നി. അല്ലെങ്കില് , പോസ്റ്റുമാനെ നോക്കിയിരിക്കും. ഫോണ് ചെയ്യാറുണ്ടെങ്കിലും കത്തുകള് വായിക്കുമ്പോഴേ കൃത്യം വിവരങ്ങളറിയാന് പറ്റൂ. സേതുവേട്ടന്റെ അമ്മ വിശദമായി എല്ലാം എഴുതും. ‘സ്കൂളില് തിരക്കാണ്” എന്ന ന്യായീകരണം കണ്ടെത്തി ഞാനങ്ങോട്ട് എഴുതാന് മടികാണിക്കുമെങ്കിലും അമ്മയ്ക്കതില് പരിഭവമില്ല. എന്റെ വീടിനടുത്തുള്ള വിശേഷങ്ങളറിയാനാണ് വഴിയില്ലാത്തത് . അമ്മ അനിയന്റെ കൂടെ അമേരിക്കയിലായതുകൊണ്ട് അമ്മവന്റെ മകള് സുധയുടെ ഇ-മെയിലുകളാ‍ണ് ഏകആശ്രയം. പക്ഷെ ഇ-മെയില് വായിക്കുമ്പോഴത്ര സുഖം തോന്നില്ല. പ്രത്യേകിച്ചും അസൂയ, ഏഷണി, പരദൂഷണം ഇവയൊക്കെ അത്ര ഇഫക്ടീവല്ലല്ലോ ഇ-മെയിലില് ; അതും ഇംഗ്ലീഷില് ! റെഡിഫ് മെയില് ഒരു അക്കൌണ്ട് തുടങ്ങി മലയാളത്തിലയക്കാന് ഞാനവളോട് പറയാറുണ്ട്. യാഹൂ വിട്ടൊരു കളിയും അവള്‍ക്കില്ല !\nസ്വീകരണമുറിയുടെ ചുവരില് ചാക്കുനൂലുകൊണ്ട് ഉണ്ടാക്കിയിട്ട പാണ്ടയുടെ വയറ്റില്‍ത്തപ്പി കത്തുകളെടുത്തു. ചമന്‍ലാലിന്റെ ഭാര്യ ഗരിമയാണ് അതുണ്ടാക്കാന് പഠിപ്പിച്ചുതന്നത്. ഇവിടെ സ്ത്രീകള് എപ്പോഴും തിരക്കിലാണ്. കമ്പിളിനൂലുകൊണ്ട് സ്വെറ്റര് തുന്നിയുണ്ടാക്കലും ചോളപ്പൊടി വാങ്ങി പപ്പടമുണ്ടാക്കിവെയ്ക്കലും ഒക്കെയാണ് തണുപ്പുകാലത്തേക്കുള്ള പണികള് , പഴയവസ്ത്രങ്ങളൊക്കെ പഴയ സാരിയില് നിരത്തി വെച്ച്, അവിടവിടെ ഓരോ തുന്നു തുന്നി രജായിയുണ്ടാക്കുന്നതും കാണാം. വൈകുന്നേരങ്ങളില് എല്ലാവരും പുറത്തിരുന്ന് ഇങ്ങനെയോരോ പണികളാണ്. അതിനിടയില് , ആരെങ്കിലുമൊരാള് അകത്തുകയറി എല്ലാവര്‍ക്കുമായി ചായയുണ്ടാക്കും. വെറും ചായയല്ല, പാലില് ഇഞ്ചിയോ ഏലയ്ക്കായോ കുരുമുളകോ ചതച്ചിട്ടുണ്ടാക്കുന്ന, ഹൃദ്യമായ സുഗന്ധമുണ്ടാക്കുന്ന ചായ ! ഒപ്പം, ഉരുളക്കിഴങ്ങ് പുഴുങ്ങിപ്പൊടിച്ച് ചെറിയ ഉരുളകളാക്കി ഉരുട്ടി കടലമാവില് മുക്കി പൊരിച്ചുണ്ടാക്കുന്ന ടിക്ക, അല്ലങ്കില് വലിയ ആലൂ വട - സംസാരത്തിന് യാതൊരു മുടക്കവുമില്ലാതെ ഇതൊക്കെ നടക്കും. ഏതിനാണ് കൂടുതല് സ്പീഡ് എന്നു തിരിച്ചറിയാനാവില്ല !\nആദ്യത്തെ കത്ത് സേതുവേട്ടന്റെ അമ്മയുടെതാണ്. പിന്നെത്തെത് ടൈപ്പുചെയ്ത അഡ്രസ്സില് ഒരു കവര് . വശങ്ങള് സ്റ്റേപ്ലര് കൊണ്ട് പിന് ചെയ്തിരിക്കുന്നു. ശ്രദ്ധയോടെ പിന്നെടുത്ത് ഉള്ളിലെ കടലാസുകള് പുറത്തെടുത്തു. ആദ്യത്തെ കഥാസമാഹാരം പ്രസിദ്ധീകരിക്കാനായി നാട്ടിലെ ഒരു പ്രമുഖ പ്രസിദ്ധീകരണസ്ഥാപനത്തിന്റെ പരിഗണനക്ക് അയച്ചുകൊടുത്തതിന്റെ മറുപടിയാണ്.\nആദ്യത്തെ കടലാസ് ‘നിങ്ങളുടെ കഥാസമാഹാരം ഞങ്ങളുടെ പ്രസിദ്ധീകരണപരിപാടികളിലൊന്നും ഉള്‍പ്പെടുത്താന് പറ്റാത്തതില് ഖേദിക്കുന്നു‘ എന്ന ഒറ്റവരി പേറുന്ന ഔദ്യോഗികരേഖ. ഒപ്പം വൃത്തിയായി മടക്കിയ ഇളംനീല കടലാസ്. തുറന്നുനോക്കുമ്പോള് ഉറുമ്പരിച്ചുപോകുന്നതു പോലെയുള്ള തീരെച്ചെറിയ അക്ഷരങ്ങള് ! അത്ഭുതം തോന്നിപ്പോയി, വിനയനാണ് പബ്ലിക്കേഷന് മാനേജര് എന്നതില് -\nപ്രണയകാലത്തെ തീവ്രവിരഹവ്യാകുല ചിന്തകളിലേക്ക് പൊടുന്നനെ പൊട്ടി വീണതുപോലെ - വര്‍ഷങ്ങള്‍ക്കു ശേഷം ഈ കടലാസും കൈയ്യക്ഷരവും വീണ്ടും ഇപ്പോഴാണ് കാണുന്നത്. പണ്ട് ആകാംക്ഷയോടെ, പലപ്പോഴും വിറയലോടെ വായിച്ചിരുന്ന വരികള് - വരികളെക്കാള് അര്‍ത്ഥം വരികള്‍ക്കിടയില് നിറഞ്ഞു നിന്നിരുന്ന കാലം ! ഒടുവില് പ്രണയം ഒരാളോട് മാത്രം പങ്കുവെയ്ക്കണ്ട സ്വകാര്യസ്വത്തല്ല, ആവശ്യമുള്ളവര്‍ക്കൊക്കെ കൊടുക്കേണ്ട ഒന്നാണ് എന്ന രീതിയിലുള്ള വിനയന്റെ പെരുമാറ്റം, ‘നീയെന്റെ പെണ്ണാ‍ണ് ‘ എന്ന അധികാരം പ്രഖ്യാപിച്ച് ‘പ്രണയം മനസ്സില് മാത്രം തളച്ചിടേണ്ട ഒന്നല്ല, മനസ്സും ശരീരവും പൂര്‍ണ്ണമായി അലിഞ്ഞു ചേരണം’ എന്ന ന്യായവാദവുമായി അതിര്‍ത്തിരേഖകള് കടക്കാനുള്ള വെമ്പല് -\nവിവാഹത്തെക്കുറിച്ച് വീട്ടില് ഗൌരവമായ ആലോചനകള് നടക്കുന്നുണ്ടെന്നുള്ള കാര്യം പറഞ്ഞപ്പോള് ‘ നിന്റെ ഭാവിക്ക് ഞാനൊരിക്കലും തടസ്സമാകില്ല ‘ എന്നു പറഞ്ഞുപിരിഞ്ഞ അന്നു തന്നെയാണ് സുമിത്രയുമായി കൊടുമ്പിരികൊണ്ട പ്രണയത്തിലാണ് വിനയനെന്നറിഞ്ഞത്. സത്യം പറയാമല്ലോ, അന്നുതൊട്ട് പ്രണയത്തില് എനിക്കു വലിയ വിശ്വാസമില്ല ! ‘നിന്റെ ആത്മാവിനെ തൊട്ടറിയുന്നു ‘ എന്നു പറയുന്നവരുടെയോക്കെ ഉള്ളില് വിരലുകള്‍ക്ക് സുഖമുള്ളിടത്തൊക്കെ തൊടാനുള്ള വ്യഗ്രതയാണുള്ളത് എന്നാണെന്റെ തോന്നല് -\nആദ്യഖണ്ഡികയിലെ സ്നേഹാന്വേഷണങ്ങള്‍ക്കു ശേഷം “അഗ്നിയും, ലേഡീസ് കമ്പാര്‍ട്ടുമെന്റും ഒന്നും വായിച്ചിട്ടില്ലെ സുകൂ?” എന്ന ചോദ്യം പ്രണയത്തിന്റെ തീവ്രമധുരനിമിഷങ്ങളില് മാത്രം ഉപയോഗിച്ചിരുന്ന സംബോധന വീണ്ടും കേട്ടപ്പോള് , അത്യന്തം മലിനമായതെന്തോ ആത്മാവില് വന്നു വീണതുപോലെ -\n“സ്ത്രീപുരുഷബന്ധങ്ങളെക്കുറിച്ച് ഇത്ര പഴഞ്ചന് നിലപാടുകളാണോ സുകന്യയ്ക്കുള്ളതെന്നാണ് കമ്മറ്റിയിലെ മറ്റംഗങ്ങള് ചോദിക്കുന്നത്.\nസ്ത്രീ എഴുത്തുകാരില് നിന്ന് സമൂഹം ഒരുപാട് പ്രതീക്ഷിക്കുന്നുണ്ട്” ആ വരിക്കുശേഷം, ഞാന് പരിഗണനയ്ക്കു സമര്‍പ്പിച്ചതിലെ ചില കഥകളെ രൂക്ഷമായി വിമര്‍ശിച്ചിരിക്കുന്നു. ഒടുവില് അസന്നിഗ്ദ്ധമായ ഒരു പ്രഖ്യാപനവും -“ ചെലവാകുമോ എന്നതാണ് ഞങ്ങളെ സബന്ധിച്ചിടത്തോളം പ്രധാനപ്രശ്നം. കുറച്ചുകൂടി തുറന്ന നിലപാടുകളെടുത്തില്ലെങ്കില് സുകന്യയ്ക്ക് നിലനില്പുണ്ടാവില്ല “ പിന്നെ താഴയായി പൊന്തയിലൊളിച്ചിരിക്കുന്ന പുലിയെപ്പോലെ ഒരൊപ്പും -\nതല്ക്കാലം കുളി പിന്നെയാക്കാം എന്നു കരുതി, ആയിടെ വന്ന മാസികകളും വാരികകളും ദീവാനുമുകളില് നിരത്തി, ഒരോന്നിലേക്കും കഥാപേജുകളില് ബുക്ക് മാര്‍ക്കുകളെടുത്തുവച്ചു . പിന്നെ ഒരോന്നും ശ്രദ്ധിച്ചു വായിച്ച്, കഥകള് കുത്തിക്കുറിച്ചിടുന്ന നോട്ടുപുസ്തകത്തില് പ്രയോജനപ്പെട്ടേക്കും എന്നു തോന്നിയ വാക്കുകള് ഇംഗ്ലീഷിലേക്കു മാറ്റി ( മലയാളത്തില് വായിക്കുന്നത്ര ചെടിപ്പില്ലല്ലോ ഇംഗ്ലീഷില് ! ആവശ്യാനുസരണം തര്‍ജ്ജിമ ചെയ്തെടുത്ത് ഉപയോഗിച്ചാല് മതിയല്ലോ !) എഴുതി വെച്ചു - പണ്ട് പ്രത്യുല്പാദനശാസ്ത്രം പഠിപ്പിക്കുമ്പോള് മാത്രം കേട്ട എത്രയെത്ര വാക്കുകളാണ് സമൃദ്ധമായി വാരിവിതറിയിരിക്കുന്നത്?\nപുസ്തകം അടച്ചുവെച്ച്, കിടപ്പുമുറിയിലേക്ക് ഒന്നെത്തിനോക്കി, കുളിമുറിയിലേക്കു നടന്നു. ഇളംചുടുവെളത്തില് നന്നായൊന്നു കുളിച്ച്, കിട്ടിയ വാക്കുകളൊക്കെ പറ്റുന്നിടത്തൊക്കെ തിരുകി ഉഗ്രനൊരു കഥയെഴുതണം. ഇതുവരെ ആരും വായിച്ചിട്ടില്ലാത്തത്ര ഉശിരനൊരെണ്ണം ! തല്ക്കാലം ആര്‍ക്കിയോപ്റ്റെറിക്സ് അവിടെ കിടക്കെട്ടെ ! നിലനില്പാണല്ലോ പ്രശ്നം, ബാക്കിയൊക്കെ പിന്നെ -\n*ചരിത്രാതീതകാലത്തെ ജീവി, ഉരഗങ്ങള്‍ക്കും പക്ഷികള്‍ക്കുമിടയിലെ കണ്ണി. വംശനാശം വന്നു.\nLabels: 30 SAKUNTHALA


ഭക്തരല്ല, അവര് ആക്ടിവിസ്റ്റുകള്; ഉറപ്പിച്ച് സിപിഎം മുഖപത്രം\nSaturday 12 January 2019 4:04 am IST\nന്യൂദല്‍ഹി: ശബരിമലയില് സര്‍ക്കാര് ഒത്താശയോടെ ആചാരലംഘനം നടത്തിയ യുവതികള് ആക്ടിവിസ്റ്റുകള് തന്നെയെന്ന് സിപിഎം മുഖപത്രമായ പീപ്പിള്‍സ് ഡെമോക്രസി. ശബരിമലയില് ബിന്ദു അമ്മിണി, കനകദുര്‍ഗ എന്നീ യുവതികള് കയറിയതുമായി ബന്ധപ്പെട്ട വാര്‍ത്തയിലാണ് ആക്ടിവിസ്റ്റുകള് എന്ന് വിശേഷിപ്പിച്ചിട്ടുള്ളത്. ബിന്ദു ആക്ടിവിസ്റ്റും കണ്ണൂര് സര്‍വകലാശാലയില് അസിസ്റ്റന്റ് പ്രൊഫസറുമാണെന്ന് വാര്‍ത്തയില് പറയുന്നു. ആചാരലംഘനം ചരിത്രസംഭവമാണെന്ന് പ്രശംസിക്കുന്ന വാര്‍ത്തയില് ഇവരെ ഭക്തരെന്നോ വിശ്വാസികളെന്നോ ഒരിടത്തും വിശേഷിപ്പിക്കുന്നുമില്ല. ഹൈക്കോടതിയില് ഇടത് സര്‍ക്കാര് നല്‍കിയ വിശദീകരണത്തിന് വിരുദ്ധമായ നിലപാടാണിത്.\nബിന്ദുവും കനകദുര്‍ഗയും വിശ്വാസികളാണെന്നാണ് കഴിഞ്ഞ ചൊവ്വാഴ്ച സര്‍ക്കാര് ഹൈക്കോടതിയെ അറിയിച്ചത്. യുവതികള് വിശ്വാസികളാണോയെന്നും അവര്‍ക്ക് പ്രത്യേക അജണ്ടയുണ്ടോയെന്നും ഹൈക്കോടതി സര്‍ക്കാരിനോട് ചോദിച്ചിരുന്നു. വിശ്വാസികളാണെന്നായിരുന്നു മറുപടി. ശബരിമല വിശ്വാസികളുടെ സ്ഥലമാണെന്നും പ്രകടനം നടത്താനുള്ള ഇടമല്ലെന്നും കോടതി സര്‍ക്കാരിനെ ഓര്‍മ്മിപ്പിക്കുകയും ചെയ്തു.\nആക്ടിവിസ്റ്റുകളെ പോലീസ് സന്നാഹത്തോടെ ശബരിമലയില് കയറ്റി ആചാരലംഘനം നടത്തുന്നതിന് സര്‍ക്കാര് നടത്തിയ നീക്കങ്ങള് നേരത്തെ വിമര്‍ശിക്കപ്പെട്ടിരുന്നു. ആക്ടിവിസ്റ്റുകള്‍ക്ക് ശക്തി തെളിയിക്കാനുള്ള ഇടമല്ല ശബരിമലയെന്ന് ദേവസ്വം മന്ത്രി കടകംപള്ളി സുരേന്ദ്രന് പ്രതികരിച്ചത് വലിയ വിവാദമായി. മന്ത്രിയെ പരസ്യമായി തള്ളി മുഖ്യമന്ത്രി പിണറായി വിജയന് രംഗത്തുവന്നതോടെ കടകംപള്ളി നിലപാട് മാറ്റി.\nയുവതികള് അയ്യപ്പ ദര്‍ശനം നടത്തി; സ്ഥിരീകരിച്ച് പോലീസും ഇന്റലിജന്‍സും\nനടയടച്ചു; ശബരിമല പരിശുദ്ധം\nപരിഹാര ക്രിയ ചെയ്യണമെന്ന് പന്തളം കൊട്ടാരം; തന്ത്രിയും, മേല്‍ശാന്തിയും തമ്മില് ചര്‍ച്ച


Covid Kerala Number of cases and Death toll May 29-23,513 പേർക്ക് കോവിഡ് സ്ഥിരീകരിച്ചു; 198 മരണം\n23,513 പേർക്ക് കോവിഡ് സ്ഥിരീകരിച്ചു; 198 മരണം\n23,3034 പേരാണ് നിലവിൽ ചികിത്സയിലുള്ളത്\nUpdated: May 29, 2021 6:53:20 pm\nതിരുവനന്തപുരം: കേരളത്തിൽ ശനിയാഴ്ച 23,513 പേർക്ക് കോവിഡ്-19 സ്ഥിരീകരിച്ചു. മലപ്പുറം 3990, തിരുവനന്തപുരം 2767, പാലക്കാട് 2682, എറണാകുളം 2606, കൊല്ലം 2177, ആലപ്പുഴ 1984, തൃശൂർ 1707, കോഴിക്കോട് 1354, കോട്ടയം 1167, കണ്ണൂർ 984, പത്തനംതിട്ട 683, ഇടുക്കി 662, കാസർഗോഡ് 506, വയനാട് 244 എന്നിങ്ങനെയാണ് ജില്ലകളിൽ രോഗബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,41,759 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 16.59 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,95,82,046 സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 198 മരണങ്ങളാണ് കോവിഡ് മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 8455 ആയി.\nരോഗം സ്ഥിരീകരിച്ചവരിൽ 139 പേർ സംസ്ഥാനത്തിന് പുറത്ത് നിന്നും വന്നവരാണ്. 22,016 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 1272 പേരുടെ സമ്പർക്ക ഉറവിടം വ്യക്തമല്ല.\nമലപ്പുറം 3838, തിരുവനന്തപുരം 2648, പാലക്കാട് 1791, എറണാകുളം 2528, കൊല്ലം 2163, ആലപ്പുഴ 1977, തൃശൂർ 1696, കോഴിക്കോട് 1337, കോട്ടയം 1125, കണ്ണൂർ 908, പത്തനംതിട്ട 656, ഇടുക്കി 632, കാസർഗോഡ് 488, വയനാട് 229 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n86 ആരോഗ്യ പ്രവർത്തകർക്കാണ് രോഗം ബാധിച്ചത്. കണ്ണൂർ 18, കാസർഗോഡ് 11, എറണാകുളം, പാലക്കാട് 10 വീതം, കൊല്ലം 9, തിരുവനന്തപുരം 8, പത്തനംതിട്ട 7, തൃശൂർ 6, വയനാട് 4, കോട്ടയം 2, ഇടുക്കി 1 എന്നിങ്ങനെ ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 28,100 പേർ രോഗമുക്തി നേടി. തിരുവനന്തപുരം 3058, കൊല്ലം 1657, പത്തനംതിട്ട 485, ആലപ്പുഴ 1780, കോട്ടയം 954, ഇടുക്കി 619, എറണാകുളം 4280, തൃശൂർ 2574, പാലക്കാട് 3060, മലപ്പുറം 4289, കോഴിക്കോട് 2466, വയനാട് 839, കണ്ണൂർ 1204, കാസർഗോഡ് 835 എന്നിങ്ങനെയാണ് രോഗമുക്തിയായത്.\nRead More: മലപ്പുറം ജില്ലയിലെ ട്രിപ്പിൾ ലോക്ക്ഡൗൺ പിൻവലിച്ചു\nഇതോടെ 2,33,034 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 22,52,505 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 8,35,866 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 7,96,400 പേർ വീട്/ഇൻസ്റ്റിറ്റിയൂഷണൽ ക്വാറന്റീനിലും 39,466 പേർ ആശുപത്രികളിലും നിരീക്ഷണത്തിലാണ്. 3624 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്.\nപുതിയ ഹോട്ട് സ്‌പോട്ടില്ല. ഒരു പ്രദേശത്തേയും ഹോട്ട് സ്‌പോട്ടിൽ നിന്നും ഒഴിവാക്കിയിട്ടില്ല. ആകെ 879 ഹോട്ട് സ്‌പോട്ടുകളാണുള്ളത്.\nWeb Title: Covid kerala number of cases and death toll may\nമലപ്പുറം ജില്ലയിലെ ട്രിപ്പിൾ ലോക്ക്ഡൗൺ പിൻവലിച്ചു


ഒറ്റയ്ക്കു നില്‍ക്കുന്ന കിളിമഞ്ചാരോ!! ആഫ്രിക്കയുടെ മേല്‍ക്കൂരയുടെ വിശേഷങ്ങള് | Mt Kilimanjaro- The roof of Africa- Interesting Facts And Attractions - Malayalam Nativeplanet\n»ഒറ്റയ്ക്കു നില്‍ക്കുന്ന കിളിമഞ്ചാരോ!! ആഫ്രിക്കയുടെ മേല്‍ക്കൂരയുടെ വിശേഷങ്ങള്\nPublished: Thursday, May 20, 2021, 9:25 [IST]\nകിളിമഞ്ചാരോ...പര്‍വ്വതാരോഹകരെയും സഞ്ചാരികളെയും ഒരുപോലെ കൊതിപ്പിക്കുന്ന ഇടം...ആഫ്രിക്കൻ സമതലങ്ങൾക്ക് മുകളിൽ ഗാംഭീര്യത്തോടെ ഉയര്‍ന്നു നില്‍ക്കുന്ന പര്‍വ്വതത്തിലേക്ക് ഒരു യാത്ര സ്വപ്നം കാണാത്ത സഞ്ചാരികളുണ്ടാവില്ല. 1889-ൽ ആദ്യമായി ഒരാള് ഈ പര്‍വ്വതത്തിനു മുകളില് കാല്‍കുത്തിയ അന്നു മുതല് ഇന്നു വരെ കിളിമഞ്ചാരോ മലകയറ്റക്കാരെ സ്വാഗതം ചെയ്യുകയാണ്. ആഫ്രിക്കയിലെ ഏറ്റവും ഉയരമുള്ള പർവതവും ലോകത്തിലെ ഏറ്റവും ഉയർന്ന ഒറ്റയ്ക്ക് നില്‍ക്കുന്ന സ്വതന്ത്ര പർവതവുമായ മൗണ്ട് കിളിമഞ്ചാരയെക്കുറിച്ചുള്ള രസകരമായ കാര്യങ്ങള് വായിക്കാം .\nആഫ്രിക്കന് രാജ്യമായ ടാന്‍സാനിയയുടെ ഭാഗമാണ് സഞ്ചാരികളെയും ഗവേഷകരെയും ഒരുപോലെ ആകര്‍ഷിക്കുന്ന കിളിമഞ്ചാരോ പര്‍വ്വതം. നിഷ്ക്രിയ അഗ്നി പര്‍വ്വതമായ ഇത് ഭൂമിശാസ്ത്രപരമായ പല പ്രത്യേകതകളാലും ഏറെ വിശേഷപ്പെട്ട ഒന്നാണ്.\nആഫ്രിക്കയിലെ ഏറ്റവും ഉയരമുള്ള പർവതവും ലോകത്തിലെ ഏറ്റവും ഉയർന്ന ഒറ്റയ്ക്ക് നില്‍ക്കുന്ന സ്വതന്ത്ര പർവതവുമാണ് മൗണ്ട് കിളിമഞ്ചാരോ. , അതിന്റെ അടിത്തട്ടിൽ നിന്ന് ഏകദേശം 4,900 മീറ്റർ (16,000 അടി) ഉയരം ഈ പര്‍വ്വതത്തിനുണ്ട്. സമുദ്രനിരപ്പിൽ നിന്ന് 5,895 മീറ്റർ (19,341 അടി) ആണ് ഇതിനുള്ള ഉയരം.\nആഫ്രിക്കയിലെ ഏറ്റവും ഉയരമുള്ള പർവതമായ കിളിമഞ്ചാരോയെ വിശേഷിപ്പിക്കുന്നത് ആഫ്രിക്കയുടെ മേല്‍ക്കൂര എന്നാണ്. ടാന്‍സാനിയയിലെ സ്വാളിഹി ഭാഷയില് കിളിമ ഞ്ചാരോ എന്ന വാക്കിനര്‍ത്ഥം തിളങ്ങുന്ന മലനിര എന്നാണ്.\nവടക്കൻ അർദ്ധഗോളത്തെയും തെക്കൻ അർദ്ധഗോളത്തെയും വിഭജിക്കുന്ന ഒരു സാങ്കൽപ്പിക രേഖയാണ് മധ്യരേഖ. ഇത് ഭൂമിയുടെ കൃത്യമായ കേന്ദ്രത്തിലൂടെ കടന്നുപോകുകയും അതിനെ പകുതിയായി വിഭജിക്കുകയും ചെയ്യുന്നു.\nഭൂമധ്യരേഖ ലോകത്തിന്റെ മറ്റു ഭാഗങ്ങളിൽ നിന്ന് വ്യത്യസ്തമാണ്, കാരണം ഉയർന്ന അളവിൽ സൗരവികിരണം ലഭിക്കുന്നു. മധ്യരേഖാ കാലാവസ്ഥ ഏതാണ്ട് ഒരേ വർഷം തന്നെ തുടരും. ഇവിടത്തെ പ്രധാന പാറ്റേണുകൾ ഒന്നുകിൽ ഊഷ്മളവും നനഞ്ഞതും അല്ലെങ്കിൽ ഊഷ്മളവും വരണ്ടതുമാണ്.\nടാൻസാനിയ രാജ്യത്ത് മധ്യരേഖയിൽ നിന്ന് 205 മൈൽ അകലെയാണ് കിളിമഞ്ചാരോ പർവ്വതം സ്ഥിതിചെയ്യുന്നത്. കിളിമഞ്ചാരോയുടെ മുകളിൽ ഹിമാനികൾ കണ്ടതായി ആദ്യകാല പര്യവേക്ഷകർ റിപ്പോർട്ട് ചെയ്തപ്പോൾ, ചൂടുള്ള, മധ്യരേഖാ സൂര്യനോട് വളരെ അടുത്ത് ഐസ് രൂപം കൊള്ളുന്നത് അസാധ്യമാണെന്ന് ആളുകൾ കരുതി. ഹിമയുഗങ്ങൾ ചുരുങ്ങുകയും ഗ്രഹത്തിന്റെ ഹിമയുഗത്തിൽ വീണ്ടും വളരുകയും ചെയ്യുന്നുവെന്ന് ശാസ്ത്രജ്ഞർ ഇപ്പോൾ വിശ്വസിക്കുന്നു.\n1889 ൽ ജർമ്മൻ ജിയോളജിസ്റ്റ് ഹാൻസ് മേയറും ഓസ്ട്രിയൻ മലകയറ്റക്കാരനായ ലുഡ്‌വിഗ് പർട്ട്‌ഷെല്ലറും പ്രാദേശിക ഗൈഡായ യോഹാനി കിന്യാല ലാവോയും ചേർന്നാണ് കിളിമഞ്ചാരോ പർവതം ആദ്യമായി കയറിയത്.\n1887-ൽ മേയറുടെ ആദ്യ ശ്രമത്തിൽ, അദ്ദേഹം അത് കിബോയുടെ അടിത്തറയിലെത്തിച്ചെങ്കിലും അവിടെ നിന്നും പിന്‍തിരിയേണ്ടിവന്നു. കനത്ത മഞ്ഞുവീഴ്ചയും മഞ്ഞുപാളികളും നേരിട്ട അദ്ദേഹത്തിന് കനത്ത മഞ്ഞുവീഴ്ചയ്ക്കും ഐസിനുമുള്ള ഉപകരണങ്ങൾ ഇല്ലായിരുന്നു.\n1888-ൽ അദ്ദേഹം രണ്ടാമത്തെ ശ്രമം നടത്തി. പക്ഷേ, അന്ന് അബുഷിരി കലാപത്തിന്റെ ഭാഗമായി മേയറെ നാട്ടുകാർ തടവിലാക്കുകയും തടവുകാരനായി പാർപ്പിക്കുകയും ചെയ്തതിനാലാണ് യാത്ര പരാജയമായത്. മോചനദ്രവ്യം നൽകിയ ശേഷമാണ് ഇയാളെ മോചിപ്പിച്ചത്.\n1889-ൽ മേയർ വിജയിച്ചു. അദ്ദേഹത്തിന്റെ പിന്തുണാ സംഘത്തിൽ ഒരു ഗൈഡ്, രണ്ട് പ്രാദേശിക ഗോത്ര നേതാക്കൾ, ഒമ്പത് പോർട്ടർമാർ, ഒരു പാചകക്കാരൻ എന്നിവരും ഉൾപ്പെടുന്നു. ഗർത്തത്തിന്റെ തെക്കേ അറ്റത്തുള്ള കൊടുമുടിയിലെത്തി. കിളിമഞ്ചാരോയുടെ മുകളിലേക്കും താഴേക്കും മെയാറിന്റെ പാത പിന്തുടരുന്നു.\nമൂന്ന് അഗ്നിപര്‍വ്വത കോണുകള്\nകിളിമഞ്ചാരോയ്ക്ക് പ്രധാനമായും മൂന്ന് അഗ്നിപര്‍വ്വത കോണുകളാണുള്ളത്. മാവെൻസി, കിബോ, ഷിറ എന്നിവയാണവ. മൂന്ന് അഗ്നിപർവ്വത കോണുകൾ ഉണ്ട്. മാവെൻസിയും ഷിറയും ഇപ്പോള് നിര്‍ജ്ജീവമായ അവസ്ഥയിലാണുള്ളത്. എങ്കിലും മൂന്നാമനായ കിബോ സജീവമാകുവാനും പൊട്ടിത്തെറിക്കുവാനും സാധ്യതയുള്ള ഒന്നായാണ് വിലയിരുത്തപ്പെടുന്നത്. ഈ കൂട്ടത്തില് ഏറ്റവും ഉയരമുള്ള കൊടുമുടിയും കിബോയുടേതാണ്. ഏകദേശം 200 വർഷം മുമ്പാണ് കിബോ അവസാനമായി പൊട്ടിത്തെറിച്ചത്.\nരാവും പകലും പോലെ തന്നെ ഇവിടുത്തെ താപനിലയ്ക്കും വ്യത്യാസമുണ്ട്. പകല് നേരങ്ങളില് പകൽ സമയത്ത് താപനില 80 ഡിഗ്രി ഫാരൻഹീറ്റിൽ വരെ എത്തുമ്പോള് രാത്രിയില് അത് പൂജ്യത്തിന് താഴെയാകുകയും ചെയ്യും. ഇത്തരത്തിലുള്ള കാലാവസ്ഥയുമായി യോജിച്ചു പോകുന്നതിനായി മലകയറുന്നവർ പലപ്പോഴും മലയിൽ താമസിക്കുന്ന ദിവസങ്ങളിൽ കുളിക്കാറില്ല.\nമറ്റു പല പര്‍വ്വതങ്ങളെയും അപേക്ഷിച്ച് താരതമ്യേന സുരക്ഷിതമാണ് കിളിമഞ്ചാരോ കയറുവാനായുള്ള യാത്ര. ഓരോ വർഷവും 30,000 ത്തോളം ആളുകൾ കിളിമഞ്ചാരോയിൽ കയറുന്നു എന്നാണ് കണക്കുകള് പറയുന്നത്. അതിൽ മുക്കാൽ ഭാഗവും പര്‍വ്വതത്തിനു മുകളിലെത്തുകയും ചെയ്യുന്നു. ഇത് താരതമ്യേന സുരക്ഷിതമായ ഒരു കയറ്റമാണ്.\nഓരോ മനുഷ്യന്റെയും എവറസ്റ്റ്\nകിളിമഞ്ചാരോ പർവതത്തെ "ഓരോ മനുഷ്യന്റെയും എവറസ്റ്റ്" എന്നാണ് വിളിക്കുന്നത്., കാരണം പര്‍വ്വതം കയറുവാനായി പുറപ്പെടുന്ന എല്ലാവര്‍ക്കും അതിന്റെ മുകളിലെത്തുവാന് കഴിയും എന്നതിനാലാണിത്. കിളിമഞ്ചാരോ പർവതാരോഹണം നടത്താൻ നിങ്ങൾക്ക് പ്രത്യേക ഉപകരണങ്ങളോ മലകയറ്റ കഴിവുകളോ ആവശ്യമില്ല.\nഡാര്‍വിന്‍റെ കമാനം ഇനി ചിത്രങ്ങളില് മാത്രം, കടലെടുത്തത് ലോകത്തിലെ ഏറ്റവും മനോഹരമായ കാഴ്ചകളിലൊന്ന്\nRead more about: world interesting facts travel tips travel ideas


ഹൈബ്രിഡ് വഴി ഇലക്ട്രിക്കിലെത്താന് ഒരുങ്ങി യമഹ മോട്ടോഴ്‌സ് | Yamaha Motors Decided To Launch Electric Two Wheeler In India\nഹൈബ്രിഡ് വഴി ഇലക്ട്രിക്കിലെത്താന് ഒരുങ്ങി യമഹ മോട്ടോഴ്‌സ്\nJun 21, 2021, 12:05 PM IST\nഇന്ത്യയിലെ ഇലക്ട്രിക് വാഹനങ്ങളിലേക്കുള്ള യമഹയുടെ ആദ്യ ചുവടുവയ്പ്പാണ് ഫസിനോ ഹൈബ്രിഡ്.\nപ്രതീകാത്മക ചിത്രം | Photo: Yamaha-Motor.com.TW\nനാളുകള് നീണ്ട പഠനങ്ങള്‍ക്കും വിലയിരുത്തലുകള്‍ക്കും ഒടുവില് ഇന്ത്യന് നിരത്തുകളില് ഇലക്ട്രിക് സ്‌കൂട്ടര് എത്തിക്കാന് ജാപ്പനീസ് ഇരുചക്ര വാഹന നിര്‍മാതാക്കളായ യമഹ തീരുമാനിച്ചു. ഇന്ത്യന് ഇരുചക്ര വാഹന വിപണിയില് ഇലക്ട്രിക് ടൂ വീലറുകള്‍ക്ക് ലഭിക്കുന്ന സ്വീകാര്യതയും സര്‍ക്കാരിന്റെ ഇലക്ട്രിക് വാഹന നയങ്ങളും വിലയിരുത്തിയ ശേഷമാണ് ഈ മേഖലയില് സാന്നിധ്യം അറിയിക്കാന് യമഹ തീരുമാനിച്ചതെന്നാണ് ഓട്ടോമൊബൈല് പോര്‍ട്ടലായ കാര് ആന്‍ഡ് ബൈക്ക് റിപ്പോര്‍ട്ട് ചെയ്യുന്നത്.\nഇരുചക്ര വാഹനങ്ങളില് ഇലക്ട്രിക് സാങ്കേതികവിദ്യ സ്വീകരിക്കുന്നതിനുള്ള വിശദമായ പദ്ധതികള് യമഹ ആവിഷ്‌കരിച്ചിട്ടുണ്ടെന്നാണ് റിപ്പോര്‍ട്ട്. ഇലക്ട്രിക് സാങ്കേതികവിദ്യയിലുള്ള വാഹനങ്ങള് എത്തിക്കുന്നതിന്റെ ആദ്യ ചുവടുവയ്പ്പായി ഹൈബ്രിഡ് വാഹനങ്ങള് എത്തിക്കാനാണ് യമഹ പദ്ധതി ഒരുക്കിയിട്ടുള്ളത്. ഇതിന്റെ ഭാഗമായി യമഹ ഫസിനോ എഫ്.ഐ. ഹൈബ്രിഡ്, റെയ് ഇസഡ്.ആര് ഹൈബ്രിഡ് തുടങ്ങിയ വാഹനങ്ങളാണ് നിരത്തുകളില് എത്തിക്കാനൊരുങ്ങുന്നത്.\nഇന്ത്യയിലെ ഇലക്ട്രിക് വാഹനങ്ങളിലേക്കുള്ള യമഹയുടെ ആദ്യ ചുവടുവയ്പ്പാണ് ഫസിനോ ഹൈബ്രിഡ് എന്നാണ് യമഹ മോട്ടോഴ്‌സ് മേധാവി അഭിപ്രായപ്പെടുന്നത്. ഇലക്ട്രിക് പവര് അസിസ്റ്റ് സംവിധാനമുള്ള ഫസിനോ ഇലക്ട്രിക് വാഹന രംഗത്ത് യമഹ കൈവരിച്ചിട്ടുള്ള നേട്ടങ്ങളില് ഒന്ന് മാത്രമാണ്. ഇന്ത്യയിലും വിദേശ നിരത്തുകളിലും ഇലക്ട്രിക് വാഹനങ്ങള് എത്തിക്കുന്നതിന് യമഹയുടെ ഒരു വിഭാഗം കാര്യക്ഷമമായി പ്രവര്‍ത്തിക്കുന്നുണ്ട്. തായ്‌വാനില് രണ്ട് വര്‍ഷം മുമ്പ് യമഹ ഇലക്ട്രിക് വാഹനം എത്തിച്ചിട്ടുണ്ടെന്നും കമ്പനി അറിയിച്ചു.\nഇലക്ട്രിക് വാഹനങ്ങള് നിരത്തുകളില് എത്തിക്കുന്നതിന് നിരവധി വെല്ലുവിളികളാണുള്ളത്. ചാര്‍ജിങ്ങ് സൗകര്യം, ബാറ്ററി ഉത്പാദനം, ബാറ്ററി സ്വാപ്പിങ്ങ് തുടങ്ങിയ അടിസ്ഥാന സൗകര്യങ്ങള് ഒരുക്കുകയാണ് ഇതില് പ്രധാനം. വാഹനങ്ങളുടെ വിലയും പ്രകടനവും തുല്യ പ്രധാന്യമുള്ളവയാണ്. ഈ വെല്ലുവിളികള്‍ക്ക് പരിഹാരം കണ്ടില്ലെങ്കില് ഉപയോക്താക്കളെ ആകര്‍ഷിക്കാന് സാധിക്കില്ല. സര്‍ക്കാരിന്റെ ഇലക്ട്രിക് പോളിസി വിലയിരുത്തിയ ശേഷം യമഹയുടെ ഇ.വി. എത്തുമെന്നും രവീന്ദര് സിങ്ങ് അറിയിച്ചു.\nവാഹന മേഖലയുടെ ഭാവി ഇലക്ട്രിക്കിനെ അടിസ്ഥാനമാക്കിയാണ്. ഇത് തിരിച്ചറിഞ്ഞതിനെ തുടര്‍ന്നാണ് ടോക്കിയോ മോട്ടോര് ഷോയില് യമഹയുടെ ഇ01 എന്ന ഇലക്ട്രിക് സ്‌കൂട്ടര് കണ്‍സെപ്റ്റ് പ്രദര്‍ശനത്തിനെച്ചിട്ടുള്ളത്. ഇതിനുപുറമെ, തായ്‌വാനിലെ ഗോഗോറോയുമായി സഹകരിച്ച് യമഹ ഇ.സി.05 എന്ന ഇലക്ട്രിക് സ്‌കൂട്ടര് എത്തിച്ചിട്ടുള്ളത്. മാറ്റി വയ്ക്കാവുന്ന ബാറ്ററിയാണ് ഈ സ്‌കൂട്ടറിന്റെ പ്രത്യേക. 90 കിലോമീറ്റര് പരമാവധി വേഗതയുള്ള ഈ സ്‌കൂട്ടര് 100 കിലോമീറ്റര് റേഞ്ചും നല്‍കുന്നുണ്ട്.\nContent Highlights: Yamaha Motors Decided To Launch Electric Two Wheeler In India\nഇതാണ് സോഷ്യല് ഡിസ്റ്റന്‍സിങ്ങ് ബൈക്ക്; പിന്‍സീറ്റ് ഒരുമീറ്റര് അകലത്തിലുള്ള ബൈക്ക്\nടൂ വീലറുകളുടെ സൗജന്യ സര്‍വീസും വാറണ്ടിയും 60 ദിവസത്തേക്ക് നീട്ടിനല്‍കി യമഹ


ഒരേ മണ്ഡപത്തിൽ രണ്ടു യുവതികളെ യുവാവ് വിവാഹം കഴിച്ചു - Boolokam\nHome India ഒരേ മണ്ഡപത്തിൽ രണ്ടു യുവതികളെ യുവാവ് വിവാഹം കഴിച്ചു\nഒരേ മണ്ഡപത്തിൽ രണ്ടു യുവതികളെ യുവാവ് വിവാഹം കഴിച്ചു\nഒരേ മണ്ഡപത്തിൽ രണ്ടു യുവതികളെ യുവാവ് വിവാഹം കഴിച്ചു.\nസംഭവം നടന്നത് മദ്ധ്യപ്രദേശിലെ ബൈത്തൂൾ ജില്ലയിലുള്ള ‘ഘോടാഡോംഗ്രി’ ബ്ലോക്കിലെ ‘കൊറിയ’ ഗ്രാമത്തിലാണ്.ഇന്നലെയായിരുന്നു വിവാഹം. ഈ വിവാഹത്തിൻ്റെ ചിത്രങ്ങളും വീഡിയോയും ഇപ്പോൾ സമൂഹമാധ്യമങ്ങളിൽ വൈറലാണ്. ഗ്രാമത്തിലെ ആദിവാസിയുവാവായ സന്ദീപ് ഉയിക്കേ ഭോപ്പാലിൽ ഡിഗ്രിക്ക് പഠിച്ചുകൊണ്ടിരിക്കുമ്പോൾ പരിചയപ്പെട്ട ഹോഷംഗാബാദ് സ്വദേശിനിയായ യുവതിയുമായി പ്രണയത്തിലായിരുന്നു. ഇരുവരും വിവാഹം കഴിക്കാനും തീരുമാനിച്ചുറപ്പിച്ചിരുന്നു.\nഇതറിയാതെ ഡിഗ്രികഴിഞ്ഞുവരുന്ന മകനുവേണ്ടി വീട്ടുകാർ നടത്തിയ കല്യാണാലോചനകൾ ചെന്നെ ത്തിയത് അടുത്ത ഗ്രാമത്തിലുള്ള ഒരു യുവതിയിലാണ്. വീട്ടുകാർ ഗ്രാമമുഖ്യൻറെ നേതൃത്വത്തിൽ വിവാഹത്തിന് പെൺകുട്ടിയുടെ വീട്ടുകാർക്ക് വാക്കുനൽകുകയും ചെയ്തു.ഒപ്പം വിവാഹത്തീയതിയും തീരുമാനിച്ചു. പയ്യൻ മടങ്ങിവന്നതോടെ വിഷയം വിവാദമായി മാറി. ഒടുവിൽ ആദിവാസി മുഖ്യന്റെ നേതൃത്വത്തിൽ ജനസഭ വിളിച്ചുകൂട്ടി. അതിനൊടുവിൽ, സർവ്വസമ്മതപ്രകാരം യുവാവ് രണ്ടു പെൺകുട്ടികളെയും ഒരേസമയം വിവാഹം കഴിക്കണമെന്ന് തീർപ്പുകല്പിക്കുകയായിരുന്നു. തീരുമാനം ഇരു യുവതികളും യുവാവും മൂന്നു കുടുംബങ്ങളും അംഗീകരിച്ചതോടെ ഗ്രാമീണരുടെ സാന്നിദ്ധ്യത്തിൽ ഇന്നലെ വിവാഹവും വിവാഹസൽക്കാരവും നടത്തപ്പെട്ടു.ഈ വിവാഹം നിയമവിരുദ്ധമാണെന്നും ശക്തമായ നടപടിയുമായി മുന്നോട്ടുപോകുമെന്നും അതിനുള്ള പ്രത്യേക അന്വേഷണസംഘത്തെ നിയമിച്ചുകഴിഞ്ഞതായും ബൈത്തൂൾ തഹസീൽദാർ അറിയിച്ചു. ഒരു കാര്യം പറയാതെ തരമില്ല. ഈ വിവാഹത്തിൽ ഗ്രാമീണരും വധൂവരന്മാരുടെ മൂന്നു കുടുംബങ്ങളും വളരെ സന്തോഷത്തിലാണ്.\nPrevious articleവർഷങ്ങളോളം കൂടെ കഴിഞ്ഞാലും പുരുഷന് സ്ത്രീയെ മനസ്സിലാക്കാൻ പറ്റില്ല, എന്നാൽ സ്ത്രീ പുരുഷനെ ഒറ്റ രാത്രി കൊണ്ട് മനസ്സിലാക്കും\nNext articleകൂടത്തായും, പാലത്തായും, വാളയാറും ആവർത്തിച്ചുകൊണ്ടിരിക്കും\nഇനി ഒരു നൂറു കൊല്ലം കഴിയുമ്പോഴേക്കും വിവാഹം എന്ന ഏർപ്പാട് തന്നെ നിലയ്ക്കും\nലസിത പാലക്കൽ എന്തു കൊണ്ട് ബൈജുവിനെ വിവാഹം കഴിച്ചു ? ലസിത ജീവിതം തുറന്നു പറയുന്നു ?\nഅത്യപൂർവ്വ വിവാഹം, പി.പി.കിറ്റ് ധരിച്ചെത്തിയ വധുവിനെ കോവിഡ് ബാധിതനായ വരൻ താലിചാർത്തി


ആരോഗ്യജാലകം: പിത്ത ഗുളിക മാഹത്മ്യം|Health Tips |Arogya jalakam|arogya keralam|\nപരപ്പനങ്ങാടി എന്ന് കേള്‍ക്കുമ്പോള് പഴമക്കാരുടെ മനസ്സിലേക്ക് ഒരു കറുകറുത്ത ഗുളിക ഉരുണ്ടുരുണ്ട് വരും. ഒന്നര നൂറ്റാണ്ടായി നിരവധി രോഗികള്‍ക്ക് ശാന്തിയേകിയ 'പരപ്പനങ്ങാടി ഗുളിക ' എന്നറിയപ്പെട്ടിരുന്ന 'പിത്ത സംഹാരി ഗുളിക' .ഒരു പക്ഷേ ഇന്ത്യയില്‍തന്നെ പരപ്പനങ്ങാടിയില് മാത്രമായിരിക്കും പിത്ത രോഗങ്ങള്‍ക്ക് മാത്രമായി ഒരു ഒറ്റമൂലി ഗുളിക നിര്‍മിക്കുന്നത്.\nപിത്ത ഗുളികയെന്ന ഈ അത്ഭുത ഗുളികയ്ക്ക് പിന്നില് ഒരു കഥയുണ്ട്. 1850 കാലഘട്ടത്തില് താനൂരില് ജീവിച്ചിരുന്ന അബ്ദുറഹിമാന് ഷേക്ക് എന്ന സൂഫിവര്യന് പരപ്പനങ്ങാടി ഉള്ളണത്തെ പുതിയ ഒറ്റയില് കുടുംബത്തിലെ കോയ മുസ്ലിയാര്‍ക്ക് പകര്‍ന്ന് നല്‍കിയതാണ് ഈ ഗുളികയുടെ രഹസ്യക്കൂട്ട്.\nഒരു തികഞ്ഞ കര്‍ഷക കുടൂംബമായിരുന്ന ഒറ്റയില് കുടുംബം അന്നു മുതല് പിത്ത രോഗ ചികിത്സ തുടങ്ങി. ഇന്ന് ഈ പാരമ്പര്യം തുടരുന്നത് കോണ്‍ഗ്രസ് പ്രവര്‍ത്തകനും ഐ എന് ടി യു സി ജില്ലാ ട്രഷററുമായ പി.എ സലാമാണ്. ബാപ്പ മുഹമ്മദില് നിന്നാണ് ഈ ഔഷധരഹസ്യം സലാം സ്വന്തമാക്കിയത്. 1998 ല് ബാപ്പ മരിച്ചപ്പോള് ഗുളിക നിര്‍മാണം തല്‍ക്കാലം നിര്‍ത്തിവെച്ചു. എന്നാല് ആളുകളുടെ നിര്‍ബന്ധപ്രകാരം 2000 ല് വീണ്ടും ലൈസന്‍സ് സംഘടിപ്പിച്ച് നിര്‍മാണം തുടരുകയായിരുന്നുവെന്ന് സലാം പറയുന്നു. മറ്റ് ചികിത്സാ രീതികളൊന്നും ഇദ്ധേഹം പഠിച്ചിട്ടില്ല.\nപിത്തഗുളികയെ കുറിച്ച് സലാം - ഇത് പിത്തരോഗത്തിനുള്ളത് മാത്രമല്ല. തലചുറ്റല്, നെഞ്ചിടിപ്പ്, കിതപ്പ്, കൃമിശല്യം, ശോധനക്കുറവ് , ചൊറി, ചിരങ്ങ്, ഉറക്കക്കുറവ്, തുടങ്ങിയ നിരവധി രോഗങ്ങള്‍ക്ക് ഈ ഗുളിക സിദ്ധൌഷധമാണ്. പഴക്കം ചെന്ന ഗ്യാസ്ട്രബിളിനും പ്രമേഹനിയന്ത്രണത്തിനും ഇത് ഉത്തമമത്രേ.\nഒരു കാലത്ത് പാലക്കാട്, വയനാട്. തൃശൂര് തുടങ്ങിയ ജില്ലകളില് നിന്ന് കാല് നടയായി പരപ്പനങ്ങാടിയിലേക്ക് പിത്ത ഗുളിക വാങ്ങാന് ആളുകള് വന്നിരുന്നു. കര്‍ണാടക, തമിഴ്നാട് എന്നിവിടങ്ങളില് നിന്നു പോലും പിത്ത ഗുളികയ്ക്കായി ഇവിടെ ആളുകള് വന്നിരുന്നതായി പഴമക്കാര് പറയുന്നു.\nരണ്ട് രഹസ്യ പച്ചമരുന്നുകൂട്ടുകള്‍ക്ക് പുറമേ അന്നഭേദി സിന്ദൂരം, സന്നിനായകം, ചെറുനാരങ്ങ, ആവണക്കെണ്ണ തുടങ്ങിയവയാണ് ഗുളികയുടെ ചേരുവകള്. ഈ യന്ത്രവല്‍കൃത കാലത്തും സ്ത്രീകള് അമ്മിയിലരച്ച് കൈയിലിട്ട് ഉരുട്ടിയാണ് ഗുളികകള് നിര്‍മിക്കുന്നത്.\nപരപ്പനങ്ങാടി കോര്‍ട്ട് റോഡിനടുത്ത് സലാം ഫാര്‍മ എന്ന സ്ഥാപനം നടത്തുകയാണ് സലാം. ഫോണ് : 9895270023, 0494 2410904 (ഓഫീസ്)\n***Blog Admin*** @ Pookkottur | പൂക്കോട്ടൂര് at 2:26 AM\nLabels: പിത്ത രോഗം\nSriletha Pillai April 4, 2009 at 11:24 AM\nThis blog is real good.I came to your blog thru wiki while searching for koovalam.But will these deatils be true and proven?


വൈദ്യുതി വിച്ഛേദിക്കില്ല; ബില്ലിൽ വൻ ഇളവ്; അഞ്ച് തവണയായി അടയ്ക്കാം; 90 ലക്ഷം ഉപഭോക്താക്കൾക്ക് ഗുണം - Samakalika Malayalam\nവൈദ്യുതി വിച്ഛേദിക്കില്ല; ബില്ലിൽ വൻ ഇളവ്; അഞ്ച് തവണയായി അടയ്ക്കാം; 90 ലക്ഷം ഉപഭോക്താക്കൾക്ക് ഗുണം\nBy സമകാലിക മലയാളം ഡെസ്‌ക് | Published: 18th June 2020 06:55 PM |\nLast Updated: 18th June 2020 06:55 PM | A+A A- |\nതിരുവനന്തപുരം: വൈദ്യുതി ബില്ലിൽ വൻ ഇളവുകൾ പ്രഖ്യാപിച്ച് സംസ്ഥാന സർക്കാർ. വൈദ്യുതി ബിൽ സംബന്ധിച്ച് വ്യാപക പരാതികൾ ഉയർന്ന സാഹചര്യത്തിലാണ് സർക്കാർ ഇളവുകൾ പ്രഖ്യാപിച്ചിരിക്കുന്നത്. ഉപഭോക്താക്കൾക്ക് വൈദ്യുതി ബിൽ അഞ്ച് തവണയായി അടയ്ക്കാം. വാർത്താ സമ്മേളനത്തിൽ മുഖ്യമന്ത്രി പിണറായി വിജയനാണ് ഇളവുകൾ സംബന്ധിച്ച് കാര്യങ്ങൾ വിശദമാക്കിയത്.\nതാരിഫ് ഘടനയിലോ വൈദ്യുതി നിരക്കിലോ യാതൊരു മാറ്റവും വരുത്തിയിട്ടില്ലെന്ന് അദ്ദേഹം വ്യക്തമാക്കി. പരാതി ഉയർന്ന സാഹചര്യത്തിൽ അത് പരിശോധിക്കാനും പിശകുകൾ ഉണ്ടായിട്ടുണ്ടെങ്കിൽ അത് തിരുത്താനും വൈദ്യുതി ബോർഡിനോട് സർക്കാർ നിർദേശിച്ചിരുന്നു. അതിന്റെ അടിസ്ഥാനത്തിൽ ബോർഡ് ചില തീരുമാനങ്ങൾ എടുത്തിട്ടുണ്ടെന്നും മുഖ്യമന്ത്രി പറഞ്ഞു.\nഒന്നിച്ച് തുക അടയ്ക്കുന്നതിന് പ്രയാസമുള്ളവർക്ക് തവണ വ്യവസ്ഥയിൽ അടയ്ക്കാനുള്ള അവസരം അനുവദിച്ചു. കോവിഡ് കാലത്ത് ബില്ലടച്ചില്ല എന്ന കാരണത്താൽ ആരുടേയും വൈദ്യുതി ബന്ധം വിച്ഛേദിക്കില്ല.\n40 യൂണിറ്റ് വരെ ഉപയോഗിക്കുന്ന 500 വാട്ടിൽ താഴെ കണക്ടഡ് ലോഡുള്ളവർക്ക് വൈദ്യുതി സൗജന്യമാണ്. ഉപയോഗിച്ച വൈദ്യുതിയുടെ അളവ് കണക്കിലെടുക്കാതെ തന്നെ ഇത്തരത്തിലുള്ളവർക്ക് സൗജന്യം അനുവദിക്കും.\nപ്രതിമാസം 40 യൂണിറ്റ് വരെ ഉപയോഗിക്കുന്ന 1000 വാട്ടിൽ താഴെ കണക്ടഡ് ലോഡുള്ളവർക്ക് യൂണിറ്റിന് ഒന്നര രൂപയാണ് നിരക്ക്. ഈ വിഭാഗത്തിൽപ്പെട്ടവരുടെ ബില്ലിൽ ഇപ്പോഴത്തെ ഉപയോഗം എത്ര യൂണിറ്റായാലും ഒന്നര രൂപ തന്നെ നൽകിയാൽ മതി.\nപ്രതിമാസം 50 യൂണിറ്റ് വരെ ഉപയോഗിക്കുന്നവർക്ക് ഇത്തവണ അധികം ഉപഭോഗം മൂലമുണ്ടായ ബില്ലിൽ ബിൽ തുക വർധനവിന്റെ പകുതി സബ്സിഡി നൽകും. 100 യൂണിറ്റ് പ്രതിമാസം ഉപയോഗിക്കുന്നവർക്ക് അധിക ബില്ലിന്റെ 30 ശതമാനം സബ്സിഡി അനുവദിക്കും. പ്രതിമാസം 150 യൂണിറ്റ് വരെ ഉപയോഗിക്കുന്നവർക്ക് 25 ശതമാനമാണ് സബ്സിഡി. 150ന് മുകളിൽ ഉപയോഗിക്കുന്നവർക്ക് 20 ശതമാനമായിരിക്കും സബ്സിഡി.\nവൈദ്യുതി ബിൽ അടയ്ക്കാൻ മൂന്ന് തവണ വരെ സമയം അനുവദിച്ചിരുന്നു. ഇത് അഞ്ച് തവണ വരെയാക്കും. 90 ലക്ഷം ഗാർഹിക ഉപഭോക്താക്കൾക്ക് ഇതിന്റെ ഗുണം ലഭിക്കുമെന്നും മുഖ്യമന്ത്രി വ്യക്തമാക്കി.\nവൈദ്യുതി KSEB ഇളവുകൾ പരാതികൾ സംസ്ഥാന സർക്കാർ മുഖ്യമന്ത്രി തുക തവണ വ്യവസ്ഥ കോവിഡ്


അധികാരം ഏറ്റെടുത്ത ഉടൻ മുസ്ലിം രാഷ്ടങ്ങളിൽ നിന്നുള്ള യാത്ര വിലക്കു അവസാനിപ്പിക്കും - Malayali Express\nവാഷിങ്ടണ്:ബൈഡൻ കമല ഹാരിസ് ടീം അധികാരം ഏറ്റെടുത്തു അടുത്ത ദിവസം തന്നെ ചില ഭൂരിപക്ഷ മുസ്ലിം രാഷ്ടങ്ങളിൽ നിന്നും കുടിയേറ്റക്കാർക്കു ട്രംപ് ഭരണകൂടം ഏർപ്പെടുത്തിയ നിയന്തണം അവസാനിപ്പികുമെന്നു നിയുക്ത പ്രസിഡന്റ് ജോ ബൈഡനെ ഉദ്ധരിച്ചു നിയുക്ത വൈറ്റ് ഹൗസ് ചീഫ് ഓഫ് സ്റ്റാഫ് റോൺ ക്ളിൻ അറിയിച്ചു .അതോടൊപ്പം ട്രംപിന്റെ വിവാദപരമായ തീരുമാനങ്ങൾ റദ്ദാക്കിക്കൊണ്ടുള്ള എക്സിക്യൂട്ടീവ് ഉത്തരവുകൾ ഒപ്പിടുമെന്നും ,പാരീസ് ക്ലൈമറ്റ് എക്കോർഡിൽ പ്രവേശിക്കുന്നതിനുള്ള നടപടികൾ സ്വീകരിക്കുമെന്നും അദ്ദേഹം പറഞ്ഞു .\nകോവിഡ് മഹാമാരിയില് സാമ്പത്തികമായി തകര്‍ന്ന അവസ്ഥയില് നിന്നും രാജ്യത്തെ രക്ഷിച്ചു കൊണ്ടുവരുന്നതിനായി ജോബൈഡന് തന്റെ പുതിയ സാമ്പത്തിക പാക്കേജുകള് ഇതിനകം പ്രഖ്യാപിച്ചു. ഇതു പ്രകാരം 139 ലക്ഷം കോടി രൂപയുടെ സാമ്പത്തിക പാക്കേജാണ് അമേരിക്കയിലെ ജനങ്ങള്‍ക്കായി അദ്ദേഹം പ്രഖ്യാപിച്ചത്.\nഇതില് 30 കോടി രൂപയോളം കോവിഡ് മഹാമാരിയെ നേരിടുന്നതിനുള്ള ചിലവുകളിലേക്കും മറ്റു പ്രവര്‍ത്തനങ്ങളിലേക്കും നീക്കിയിരിപ്പ് നടത്തും. നിരവധിപേര്‍ക്ക് കോവിഡ് ബാധിക്കുകയും ജീവിതം തന്നെ തകര്‍ന്നടിയുകയും ചെയ്തിട്ടുണ്ട്. അവര്‍ക്ക് വേണ്ടിയാണ് 72 ലക്ഷം രൂപ മാറ്റി വയ്ക്കുന്നത്. എന്നാല് കോവിഡ് അനന്തരം നിരവധി വ്യവസായങ്ങളാണ് പ്രതിസന്ധിയിലായത്. അത്തരം വ്യവസായങ്ങളെ കരകയറ്റാന് വേണ്ടിയാണ് ശേഷിക്കുന്ന 32 ലക്ഷം കോടി രൂപ ചിലവഴിക്കുക.\nരാജ്യത്തിന്റെ ആരോഗ്യ നില വളരെ പരിതാപകരമാണ്. അതിന് വേണ്ടി രാജ്യം ഉയര്‍ന്ന് പ്രവര്‍ത്തിക്കണമെന്ന് കഴിഞ്ഞ കോവിഡ് കാലഘട്ടം നമ്മെ ഓര്‍മ്മിപ്പിച്ചു. എന്നാല് ഇപ്പോഴും കോവിഡ് മഹാമാരിയില് നിന്നും രാജ്യത്തിന് മോചനമായിട്ടില്ല. സാമ്പത്തിക രംഗത്ത് ഉണ്ടായിരിക്കുന്ന അപചയം ഒരിക്കലും നിയന്ത്രണാധിനമായിരിക്കില്ല. എന്നിരുന്നാലും രാജ്യം ഒത്തുചേര്‍ന്ന് സാമ്പത്തിക പ്രതിസന്ധികളെ തരണം ചെയ്യുവാന് ശ്രമിക്കും അദ്ദേഹം കൂട്ടിചേര്‍ത്തു.\nകോളേജ് ലോൺ അടക്കുന്നതിനു നൽകിയിരുന്ന കാലാവധി നീട്ടികൊടുക്കുന്നതിനും കോവിദഃ മഹാമാരിയിൽ സാംമ്പത്തിക ദുരിതം അനുഭവിക്കുന്നവരെ കുടിയൊഴിപ്പിക്കൽ ഒഴിവാക്കുന്നതിനും അടിയന്തിര നടപടികൾ സ്വീകരിക്കുമെന്നും ബൈഡൻ പറഞ്ഞു .\nFOKANA9 hours ago


ഒരു ബൗണ്ടറിയിലൂടെ ഇന്ത്യൻ ക്രിക്കറ്റ് ചരിത്രത്തിൽ സുവർണ ലിബികളാൽ ചേർക്കപ്പെട്ട താരം ;ഇന്നും സൂപ്പർ ഹീറോയായ താരം - Volley Live India\nഒരു ബൗണ്ടറിയിലൂടെ ഇന്ത്യൻ ക്രിക്കറ്റ് ചരിത്രത്തിൽ സുവർണ ലിബികളാൽ ചേർക്കപ്പെട്ട താരം ;ഇന്നും സൂപ്പർ ഹീറോയായ താരം\n90 കളുടെ അവസാനത്തിൽ ഇന്ത്യൻ ദേശീയ ടീമിന്റെ ഭാഗമായിരുന്ന, ഒരു മുൻ ഇന്ത്യൻ ക്രിക്കറ്റ് താരമാണ് ഹൃഷികേശ് കനിത്കർ. ഇടംകൈയ്യൻ മധ്യനിര ബാറ്ററും പാർട് ടൈം ഓഫ് സ്പിന്നറുമായ കനിത്കർ2ടെസ്റ്റുകളിലും 34 ഏകദിനങ്ങളിലും ഇന്ത്യയെ പ്രതിനിധീകരിച്ചു.2ടെസ്റ്റ് മത്സരങ്ങളിൽ നിന്നായി 74 റൺസ് സമ്പാദ്യമുള്ള കനിത്കർ, 34 ഏകദിന മത്സരങ്ങളിൽ നിന്ന് 339 റൺസും 17 വിക്കറ്റുകളും നേടിയിട്ടുണ്ട്.\nദേശീയ കുപ്പായത്തിൽ കണക്കുകൾ കൊണ്ട് വലിയ നേട്ടങ്ങൾ എടുത്ത് പറയാൻ ഇല്ലെങ്കിലും, 1998-ൽ ധാക്കയിൽ നടന്ന ഇൻഡിപെൻഡൻസ് കപ്പ് ഫൈനലിന്റെ അവസാന പന്തിൽ പാകിസ്ഥാൻ ബൗളർ സഖ്‌ലെയ്ൻ മുഷ്താഖിനെതിരെ ബൗണ്ടറി നേടി ഇന്ത്യയെ മത്സരത്തിലും ടൂർണമെന്റിലും വിജയിപ്പിച്ചതിന്റെ പേരിലാണ് ഹൃഷികേശ് കനിത്കർ ഇന്നും ഇന്ത്യൻ ക്രിക്കറ്റ് ആരാധകരുടെ ഹൃദയങ്ങളിൽ ഓർമ്മകളായി അവശേഷിക്കുന്നത്.\n1998 ജനുവരി 18 ന്, നടന്ന ഇന്ത്യ പാകിസ്ഥാൻ ഇൻഡിപെൻഡൻസ് കപ്പ് ഫൈനൽ. അന്ന് തന്റെ കരിയറിലെ മൂന്നാമത്തെ മാത്രം ഏകദിന മത്സരത്തിലാണ് കനിത്കർ ഇറങ്ങിയിരിക്കുന്നത്. 48 ഓവറിൽ 315 റൺസിന്റെ കൂറ്റൻ വിജയലക്ഷ്യം പിന്തുടർന്ന ഇന്ത്യക്ക്, അവസാന2പന്തിൽ3റൺസ് വിജയിക്കാൻ വേണം എന്ന നിലയിലെത്തി. അവസാന ഓവർ എറിയുന്നത് ലോക ക്രിക്കറ്റിലെ എക്കാലത്തെയും മികച്ച സ്പിൻ ഇതിഹാസം സാക്ഷാൽ സഖ്‌ലെയ്ൻ മുഷ്താഖ്. ഇന്ത്യക്ക് വേണ്ടി സ്ട്രൈക്കിൽ കനിത്കർ. ഇന്ത്യക്ക് വിജയം അസാധ്യമാണെന്ന് എല്ലാവരും കരുതിയ നിമിഷം.\nഎന്നാൽ, അസാധ്യം എന്ന് തോന്നിപ്പിച്ച നിമിഷത്തിൽ കനിത്കർ, മുഷ്താക്കിന്റെ അവസാന പന്ത് മിഡ് വിക്കറ്റിന് മുകളിലൂടെ ബൗണ്ടറി നേടി. ആ ഒരു ബൗണ്ടറിയിലൂടെ, കനിത്കർ ആ ഒരു രാത്രിയിലെ ഇന്ത്യൻ ടീമിന്റെ ഹീറോയും, ക്രിക്കറ്റ് പ്രേമികളുടെ ഒരു തലമുറയുടെ ആരാധനാപാത്രവുമായി മാറി. പ്രസിദ്ധമായ ആ ബൗണ്ടറി അടിച്ച് വർഷങ്ങൾക്ക് ശേഷം, കനിത്കർ ഒരിക്കൽ ഒരു അഭിമുഖത്തിൽ പറഞ്ഞു, ആ ഷോട്ട് എടുക്കാൻ തന്നെ സഹായിച്ചത് മറുവശത്ത് നിന്നിരുന്ന ജവഗൽ ശ്രീനാഥിന്റെ ഉപദേശമാണ് എന്ന്. എന്തുതന്നെ ആയാലും ആ ബൗണ്ടറിയിലൂടെ ഹൃഷികേശ് കനിത്കർ ഇന്ത്യൻ ക്രിക്കറ്റ് ടീമിന്റെ സുവർണ ചരിത്രത്തിന്റെ ഭാഗമായി.\nകൗതുകരമായ കരിയറിന് ദുരന്തമായ വിരാമം ; പാകിസ്ഥാൻ പേസറുടെ കഥ ഇങ്ങനെ


കെവിന് വധം: മുഖ്യമന്ത്രിയെ തെറ്റിദ്ധരിപ്പിച്ചിട്ടില്ലെന്ന് എസ്പി.. അറിയാന് വെെകിയെന്ന് കുറ്റസമ്മതം | kevin murder case not misleaded cm says sp mohammed rafique - Malayalam Oneindia\nPublished: June 1 2018, 16:27 [IST]\nകോട്ടയം: പ്രണയവിവാഹത്തെ തുടര്‍ന്ന് വീട്ടുകാര് തട്ടിക്കൊണ്ടുപോയി കൊലപ്പെടുത്തിയ കെവിന്റെ കേസില് പോലീസിന്റെ ന്യായീകരണം. കോട്ടയം മുന് എസ്പി വിഎം മുഹമ്മദ് റഫീഖിനെതിരെ വകുപ്പുതല നടപടി വരുന്ന പശ്ചാത്തലത്തില് അദ്ദേഹം തന്നെയാണ് ന്യായീകരണവുമായി ഇറങ്ങിയിരിക്കുന്നത്. മുഖ്യമന്ത്രിയെ തെറ്റിദ്ധരിപ്പിച്ചു എന്നാണ് റഫീഖിനെതിരെയുള്ള ആരോപണം. മുഖ്യമന്ത്രി പിണറായി വിജയന് കൃത്യസമയത്ത് അന്വേഷിക്കാന് നിര്‍ദേശം നല്‍കിയിരുന്നെന്നും എന്നാല് ഡിവൈഎസ്പിയെ അന്വേഷണ ചുമതല ഏല്‍പ്പിച്ചിട്ടുണ്ട് എന്ന് നുണ പറയുകയുമായിരുന്നു എസ്പി.\nഎന്നാല് താന് മുഖ്യമന്ത്രിയെ തെറ്റിദ്ധരിപ്പിച്ചെന്ന റിപ്പോര്‍ട്ട് പച്ചക്കള്ളാണെന്ന് എസ്പി മുഹമ്മദ് റഫീഖ് പറഞ്ഞു. താന് പിണറായിക്ക് കൃത്യമായ കാര്യങ്ങളാണ് നല്‍കിയതെന്നും തനിക്കെതിരെ നടപടി വന്നത് എന്തുകൊണ്ടാണെന്ന് അറിയില്ലെന്നും അദ്ദേഹം പറയുന്നു. അതേസമയം സംഭവത്തില് തനിക്ക് വീഴ്ച്ചയില്ലെന്ന് സ്ഥാപിക്കാനാണ് അദ്ദേഹം ശ്രമിക്കുന്നത്. നേരത്തെ മുഖ്യമന്ത്രി വീഴ്ച്ച വന്നുവെന്ന തരത്തിലുള്ള റിപ്പോര്‍ട്ടുകള് തെറ്റാണെന്ന് തെളിയിക്കുന്നതായിരുന്നു ഈ സംഭവം.\nമുഖ്യമന്ത്രിയുടെ സുരക്ഷാ ചുമതല\nസംഭവം നടന്നുവെന്ന പറയുന്ന ദിവസം കോട്ടയത്തെത്തിയ മുഖ്യമന്ത്രിയുടെ സുരക്ഷാ ചുമതലയിലായിരുന്നു താന്. അന്ന് ഗസ്റ്റ്ഹൗസില് വിശ്രമിക്കുന്നതിനിടെ അദ്ദേഹം സുരക്ഷാ ചുമതലയിലുണ്ടായിരുന്ന തന്നെ വിളിച്ച് കെവിനെ കാണാതായ സംഭവത്തെ കുറിച്ച് ചോദിച്ചിരുന്നു. കെവിന്റെ ഭാര്യ പരാതി നല്‍കിയിട്ടും പോലീസ് കേസെടുത്തില്ലെന്ന മാധ്യമവാര്‍ത്തകള് കണ്ടാണ് മുഖ്യമന്ത്രി ഇക്കാര്യം ചോദിച്ചത്. സുരക്ഷാ ചുമതലയുള്ളതിനാല് ഇക്കാര്യം അറിഞ്ഞതേയുള്ളൂവെന്നും ഏത്രയും വേഗം നടപടി സ്വീകരിക്കുമെന്നും മുഖ്യമന്ത്രിയെ അറിയിക്കുകയും ചെയ്തു.\nകൃത്യമായ നിര്‍ദേശം നല്‍കി\nകെവിനെ എത്രയും പെട്ടെന്ന് കണ്ടെത്താന് താന് ഡിവൈഎസ്പിക്ക് നിര്‍ദേശം നല്‍കിയിരുന്നു. വാക്കാല് തന്നെയായിരുന്നു നിര്‍ദേശം. വൈകിട്ട് ഓഫിസില് എത്തിയപ്പോള് രേഖാമൂലവും ഡിവൈഎസ്പിക്ക് നിര്‍ദേശം നല്‍കിയിരുന്നു. തുടര്‍ന്നാണ് കോട്ടയം, കൊല്ലം എന്നിവിടങ്ങളിലേക്ക് അന്വേഷണത്തിനായി പ്രത്യേക സംഘങ്ങളെ നിയോഗിച്ചത്. രാത്രിവരെ മിസിങ് കേസ് എന്ന രീതിയിലാണ് ഇത് അന്വേഷിച്ചത്. അന്ന് തന്നെ കൊല്ലത്തേക്ക് ബപോയ പോലീസ് സംഘമാണ് ചാലിയേക്കര തോട്ടില് നിന്ന് കെവിന്റെ മൃതദേഹം കണ്ടെത്തിയതെന്നും എസ്പി പറഞ്ഞു.\nതനിക്ക് കേസിനെ കുറിച്ച് മനസിലാക്കുന്നതിലാണ് കുറച്ച് പിഴവുണ്ടായിരിക്കുന്നത്. സത്യാവസ്ഥ എന്തെന്നാല് സാധാരണഗതിയില് ജില്ലയിലെ എല്ലാ കേസുകളും എസ്‌ഐമാര് അതാത് സമയത്ത് എസ്പിയെ ധരിപ്പിക്കാറില്ല. മിസിങ് കേസുകള് പലതും പിന്നീടുള്ള ദിവസങ്ങളിലാണ് എസ്പി അറിയാറുള്ളത്. കെവിന്റെ കേസില് കാണാതായെന്ന പരാതി മാത്രമാണ് ഉണ്ടായിരുന്നത്. ഇത് അറിയുന്നതിലാണ് തനിക്ക് വീഴ്ച്ച ഉണ്ടായത്. എന്നാല് അറിഞ്ഞിട്ടും നടപടി സ്വീകരിക്കാന് വൈകിയെന്നാണ് തനിക്കെതിരെയുള്ള ആരോപണം. ഇക്കാര്യം ശരിയല്ലെന്നും മുഹമ്മദ് റഫീഖ് പറഞ്ഞു.\nകേസ് നല്‍കിയ ദിവസം മുഖ്യമന്ത്രിയുടെ സുരക്ഷാ ചുമതലയുള്ളതിനാലാണ് ഇതേ കുറിച്ച് അറിയാന് വൈകിയത്. ലോക്കല് പോലീസില് നിന്ന് ഇക്കാര്യം അറിയുന്നതിലും കാലതാമസം വന്നു. ജൂനിയര് ഓഫീസര്‍മാര് വിവരം അറിയിച്ചിരുന്നില്ല. എന്നാല് മുഖ്യമന്ത്രിയെ ഇക്കാര്യത്തില് താന് തെറ്റിദ്ധരിപ്പിച്ചിട്ടില്ല. പകരം അദ്ദേഹം നിര്‍ദേശിച്ചത് അനുസരിക്കുകയാണ് ചെയ്തത്. കേസന്വേഷണത്തില് കാലതാമസമുണ്ടായെന്ന വിവരം വ്യക്തമായതോടെ എസ്‌ഐക്കെതിരെ ഔദ്യോഗികനടപടി സ്വീകരിക്കാനിരിക്കെയാണ് തനിക്ക് സ്ഥാനചലനമുണ്ടായത്. ഇതേ കുറിച്ച് കൂടുതലൊന്നും അറിയില്ലെന്നും എസ്പി വ്യക്താക്കി.\nമുഖ്യപ്രതി ഷാനു ചാക്കോയുടെ അമ്മ രഹ്നയുടെ അടുത്ത ബന്ധുവാണ് എസ്‌ഐ മുഹമ്മദ് റഫീക്കെന്നാണ് പുതിയ ആരോപണം. ഗാന്ധിനഗര് എഎസ്‌ഐ ബിജുവിന്റെ അഭിഭാഷകന് ഏറ്റുമാനൂര് കോടതിയിലാണ് ഇക്കാര്യം അറിയിച്ചത്. ഇതോടെ എസ്പി ശരിക്കും കുരുക്കിലായിരിക്കുകയാണ്. കെവിനെ തട്ടിക്കൊണ്ടുപോയവരെ സഹായിച്ചതിന്റെ പേരിലാണ് എഎസ്‌ഐയെ പോലീസ് അറസ്റ്റ് ചെയ്തത്. അതേസമയം എസ്പി രഹ്നയെ വഴിവിട്ട് സഹായിച്ചെന്നാണ് ബിജു ആരോപിക്കുന്നത്. കേസില് എസ്പിക്ക് നേരിട്ട് ബന്ധമുണ്ടെന്നാണ് ബിജുവിന്റെ അഭിഭാഷകന് ആരോപിക്കുന്നത്. അതേസമയം തനിക്ക് കോട്ടയം ജില്ലയില് ബന്ധുക്കളില്ലെന്ന് അദ്ദേഹം പറഞ്ഞു.\nപ്രായപൂര്‍ത്തിയാവാത്ത പെണ്‍കുട്ടിക്ക് ഇഷ്ടപ്രകാരം ജീവിക്കാം... നിര്‍ണായക വിധിയുമായി ഹൈക്കോടതി!!\nkevin murder case not misleaded cm says sp mohammed rafique\nStory first published: Friday, June 1, 2018, 16:27 [IST]


ഇന്ത്യയുടെ പതിവിന് മാറ്റം വരുത്തി ഇംഗ്ലണ്ട്; മൂന്നാം ടി20യിൽ ഇന്ത്യക്ക് എട്ട് വിക്കറ്റ് തോൽവി – News18 Malayalam\nഇന്ത്യയുടെ പതിവിന് മാറ്റം വരുത്തി ഇംഗ്ലണ്ട്; മൂന്നാം ടി20യിൽ ഇന്ത്യക്ക് എട്ട് വിക്കറ്റ് തോൽവി\n52 പന്തിൽ 83 റൺസ് നേടിയ ബട്ട്‌ലറും 31 റൺസ് വഴങ്ങി മൂന്ന് വിക്കറ്റ് വീഴ്ത്തിയ മാർക് വുഡും ഇംഗ്ലണ്ടിനായി തിളങ്ങി.\nLast Updated : March 17, 2021, 00:19 IST\nഅഹമ്മദാബാദ്: ടെസ്റ്റ് പരമ്പരയിൽ ആദ്യത്തെ മത്സരം ജയിച്ചിട്ടും പരമ്പര കൈവിട്ടുകളഞ്ഞ പോലെ ടി20 പരമ്പര കൈവിടാൻ ഇംഗ്ലണ്ട് തൽക്കാലം ഉദ്ദേശിച്ചിട്ടില്ല. രണ്ടാം ടി20 വിജയിച്ച് ഒപ്പമെത്തിയ ഇന്ത്യയെ വീണ്ടും പുറകിലാക്കി ഇംഗ്ലീഷ് പട. ഇന്ത്യ ഉയർത്തിയ 157 റൺസ് എന്ന വിജയലക്ഷ്യം പത്ത് പന്തുകൾ ബാക്കി നിർത്തിയാണ് ഇംഗ്ലണ്ട് വിജയം കൈക്കലാക്കിയത്.\nഇന്ത്യക്കായി വിരാട് കോഹ്‌ലി നേടിയ അർധസെഞ്ചുറി (77 റൺസ്) പാഴായി.\nAlso Read കനത്ത തോൽവിക്ക് പിന്നാലെ ശ്രീലങ്കൻ ടീമിന് വീണ്ടും തിരിച്ചടി; താരങ്ങൾക്ക് മാച്ച് ഫീയുടെ 40 ശതമാനം പിഴ\nഇന്ത്യ 156/6 (20)\nഇംഗ്ലണ്ട് 158/2 (18.2)\nടോസ് ഒരു നിർണായക ഘടകമായി മാറിയ അഹമ്മദാബാദിലെ പിച്ചിൽ ടോസ് നേടിയ ഇംഗ്ലണ്ട് ക്യാപ്റ്റൻ മോർഗൻ തിരഞ്ഞെടുത്തത് ബോളിങ്. ആദ്യ മത്സരത്തിൻ്റെ തനിയാവർത്തനം പോലെ പവർപ്ലേ തീരുന്നതിന് മുമ്പ് തന്നെ ഇന്ത്യയുടെ മൂന്ന് വിക്കറ്റുകൾ നിലംപൊത്തിയിരുന്നു. കഴിഞ്ഞ രണ്ടു മത്സരങ്ങളിൽ ടീമിൽ ഇല്ലാതിരുന്ന രോഹിത് ശർമ്മ ഓപ്പണറായി തിരിച്ചെത്തിയെങ്കിലും താരത്തിന് കാര്യമായ സംഭാവന ഒന്നും ചെയ്യാൻ കഴിഞ്ഞില്ല. കഴിഞ്ഞ രണ്ടു മത്സരങ്ങളിലും തിളങ്ങാതിരുന്നിട്ടും അവസരം ലഭിച്ച കേ എൽ രാഹുൽ വീണ്ടും നിരാശപ്പെടുത്തി. കഴിഞ്ഞ മത്സരത്തിൽ തകർപ്പൻ പ്രകടനം നടത്തിയ ഇഷാൻ കിഷൻ തീർത്തും നിറം മങ്ങി.\nകോഹ്‌ലിയും പന്തും കൂടി ചേർന്ന് ഇന്ത്യയുടെ സ്കോർ പതുക്കെ മുന്നോട്ട് നയിച്ചെങ്കിലും ഇരുവരുടെയും കൂട്ടുകെട്ട് അധികം നീണ്ടില്ല ഇല്ലാത്ത റണ്ണിനായി ഓടി പന്ത് തൻ്റെ വിക്കറ്റ് നഷ്ടപ്പെടുത്തി. നല്ല തുടക്കം ലഭിച്ചിട്ടും വീണ്ടും മുതലാക്കാനാവതെ താരം പുറത്ത്.\nആദ്യ മത്സരത്തിൽ രക്ഷകനായ അയ്യരുടെ ഊഴമായിരുന്നു അടുത്തത്. പക്ഷേ നന്നായി പന്തെറിഞ്ഞ മാർക് വുഡിന് വിക്കറ്റ് സമ്മാനിച്ച് അയ്യരും മടങ്ങി. ഒരു വശത്ത് വിക്കറ്റ് വീണു കൊണ്ടിരിക്കുമ്പോഴും ഇന്ത്യയുടെ സ്കോർ ഉയർത്താൻ ഉള്ള ശ്രമത്തിൽ ആയിരുന്നു കോഹ്‌ലി. കഴിഞ്ഞ മത്സരത്തിൽ ഫോമിലേക്ക് തിരിച്ചെത്തിയ താരം ഈ മത്സരത്തിലും അത് തുടർന്നു. ഹാർദിക് പാണ്ഡ്യയെ കൂട്ടുപിടിച്ച് ഇന്ത്യൻ ക്യാപ്റ്റൻ നടത്തിയ പ്രകടനം കൊണ്ട് മാത്രമാണ് ഇന്ത്യക്ക് ഭേദപ്പെട്ട സ്കോർ നേടാനായത്. അവസാന5ഓവറിൽ നിന്നും അറുപതോളം റൺസാണ് ഇന്ത്യ നേടിയത്. പക്ഷേ രണ്ടാമത് ബാറ്റിംഗ് ചെയ്യുന്ന ടീമിന് മുൻതൂക്കം നൽകുന്ന പിച്ചിൽ 156 റൺസ് എന്ന സ്കോർ മതിയായിരുന്നില്ല ജയിക്കാൻ.\nമെല്ലെ തുടങ്ങി ആളിക്കത്തി ബട്ട്‌ലർ\n20 ഓവറിൽ 157 റൺസ് എന്ന വിജയലക്ഷ്യം വച്ച് ഇറങ്ങിയ ഇംഗ്ലണ്ട് പതിഞ്ഞ താളത്തിലാണ് തുടങ്ങിയത്. തുടക്കത്തിൽ നന്നായി പന്തെറിഞ്ഞ ഭുവനേശ്വറിനെയും ഷാർദുലിനേയും ശ്രദ്ധയോടെയാണ് ഇംഗ്ലണ്ട് നേരിട്ടത്. മോശം പന്തുകളെ ശിക്ഷിച്ച് ഒപ്പണർമാരായ ജേസൺ റോയും ജോസ് ബട്ട്‌ലറും പതുക്കെ ഇംഗ്ലണ്ടിൻ്റെ സ്കോർ ബോർഡ് ചലിപ്പിച്ചു.\nപക്ഷേ പേസർമാരെ മാറ്റി യുസ്വേന്ദ്ര ചഹലിനെ പന്ത് ഏൽപ്പിച്ചപ്പോൾ ഇംഗ്ലണ്ട് താരങ്ങൾ തങ്ങളുടെ നയം മാറ്റി. ചഹലിനെ ആദ്യ പന്തിൽ തന്നെ സിക്‌സറിന് പറത്തി ബട്ട്‌ലർ ഇന്ത്യക്ക് സൂചന നൽകി. പക്ഷേ മൂന്നാം പന്തിൽ ചഹൽ റോയിയെ രോഹിത് ശർമ്മയുടെ കൈകളിൽ എത്തിച്ച് കളിയുടെ ഗതി തിരിക്കാൻ ശ്രമിച്ചെങ്കിലും അത് ഫലം കണ്ടില്ല. ഡേവിഡ് മലനെ കൂട്ടുപിടിച്ച് ബട്ട്‌ലർ ഇംഗ്ലണ്ട് സ്കോർ അതിവേഗം ചലിപ്പിച്ചു. മലൻ പുറത്തായ ശേഷം വന്ന ബെയർസ്റ്റോയും ബട്ട്‌ലറും കൂടി ചേർന്ന് ഇന്ത്യൻ ബോളർമാരേ കണക്കിന് ശിക്ഷിച്ചു. 52 പന്തിൽ നിന്ന് 83 റൺസ് നേടി ബട്ട്ലറും 28 പന്തിൽ 40 റൺസ് നേടി ബെയർസ്റ്റോയും പുറത്താകാതെ ഇംഗ്ലണ്ടിനെ വിജയത്തിലേക്ക് നയിച്ചു. വിജയലക്ഷ്യം മറികടക്കുമ്പോൾ പത്ത് പന്തുകൾ ബാക്കിയായിരുന്നു. ബട്ട്ലറാണ് മാൻ ഓഫ് ദി മാച്ച്.\nനാലാം ടി20 18ന് വ്യാഴാഴ്ച ഇതേ സ്റ്റേഡിയത്തിൽ നടക്കും.\nFirst published: March 16, 2021, 23:05 IST\n3rd T20IIndia Vs EnglandTwenty20


അബഹ എയര്‍പോര്‍ട്ട് വികസിപ്പിക്കും, എട്ട് ദശലക്ഷം യാത്രക്കാര് ലക്ഷ്യം - :: Garshom :: ‹ :: Garshom ::\nഅബഹ എയര്‍പോര്‍ട്ട് വികസിപ്പിക്കും, എട്ട് ദശലക്ഷം യാത്രക്കാര് ലക്ഷ്യം\nസ്വന്തം ലേഖകന്Friday, October 11, 2019 1:11 pm\nറിയാദ്: അബഹ എയര്‍പോര്‍ട്ട് വികസിപ്പിക്കുന്നു. എട്ട് ദശലക്ഷം യാത്രക്കാരെ ഉള്‍ക്കൊള്ളും വിധമാണ് യാത്ര ഹാള് നവീകരിക്കുക. വിമാനങ്ങള് പാര്‍ക്ക് ചെയ്യുന്നതിനുളള പുതിയ സ്ഥലങ്ങള്, ഓഫീസ് കെട്ടിടങ്ങള് തുടങ്ങിയവയും പുതിയ പ്ലാനിലുള്‍പ്പെടും. ഇതിനായി 12 മാസത്തിനുള്ളില് പ്‌ളാന് തയാറാക്കാനാണ് പ്രമുഖ എന്‍ജിനീയറിംഗ് കണ്‍സല്‍റ്റിങ്ങ് ഓഫീസുമായി ധാരണ.\nഇപ്പോള് നടപ്പിലാക്കാന് പോകുന്നത് വിഷന് 2030 ലക്ഷ്യമിട്ടുള്ള വികസനമാണ്. മേഖലയുടെ സാംസ്‌കാരിക, പുരാവസ്തു പാരമ്പര്യങ്ങള് എടുത്തു കാണിക്കുന്നതും ഏറ്റവും മികച്ച സുരക്ഷ നിലവാരത്തോടും കൂടിയായിരിക്കും പുതിയ പ്ലാന്. പ്ലാന് തയാറാവുന്നതോടെ നിര്‍മാണ ജോലികള് ആരംഭിക്കുമെന്ന് സിവില് ഏവിയേഷന് അതോറിറ്റി പറഞ്ഞു.


ആന്റിജൻ പരിശോധനയുടെ രജിസ്‌ട്രേഷൻ കൗണ്ടറിന്റെ പ്രവർത്തനം മരത്തടി വീണ് തകർന്ന കെട്ടിത്തിനുള്ളിൽ. – Malayorashabdam\nFriday, 26 February 2021 11:53:28 PM\nആന്റിജൻ പരിശോധനയുടെ രജിസ്‌ട്രേഷൻ കൗണ്ടറിന്റെ പ്രവർത്തനം മരത്തടി വീണ് തകർന്ന കെട്ടിത്തിനുള്ളിൽ.\nമയ്യിൽ : ആന്റിജൻ പരിശോധനയുടെ രജിസ്‌ട്രേഷൻ കൗണ്ടറിന്റെ പ്രവർത്തനം മരത്തടി വീണ് തകർന്ന കെട്ടിത്തിനുള്ളിൽ.\nമയ്യിൽ സാമൂഹികാരോഗ്യകേന്ദ്രത്തിൽ മുൻപ് ഡോക്ടർമാർ താമസിക്കുകയും പരിശോധന നടത്തുകയും ചെയ്തിരുന്ന കെട്ടിത്തിലാണ് കഴിഞ്ഞ ജൂൺ മാസം കൂറ്റൻ മരം പൊട്ടിവീണത്.\nശക്തമായ കാറ്റിലും മഴയിലുമുണ്ടായ അപകടത്തിൽ കെട്ടിത്തിന്റെ ആസ്ബസ്റ്റോസ് ഷീറ്റും ഓടുകളും കഴുക്കോലും തകർന്നിരുന്നു. പൊട്ടിവീണ മരക്കൊമ്പ് നീക്കാത്തതിനാൽ ഉണങ്ങി ദ്രവിച്ച് വീണുകൊണ്ടിരിക്കുന്ന നിലയിലാണുള്ളത്.\nകോവിഡ് വ്യാപനത്തിന്റെ പശ്ചാത്തലത്തിൽ ആന്റിജൻ പരിശോധനയുടെ രജിസ്‌ട്രേഷൻ കൗണ്ടറായാണ് ഇപ്പോൾ ഈ കെട്ടിടം പ്രവർത്തിക്കുന്നത്.\nഇരിക്കൂർ ബ്ലോക്ക് പഞ്ചായത്തിന്റെ കീഴിൽ പ്രവർത്തിക്കുന്ന ഈ കേന്ദ്രം നവീകരിക്കുന്നതിന്റെ ഭാഗമായി കെട്ടിടം പൊളിച്ചുമാറ്റുന്നതിനാലാണ് മരത്തടി മുറിച്ചുനീക്കാത്തതെന്നാണ് അറിയുന്നത്.\nതകർന്നുവീണുകൊണ്ടിരിക്കുന്ന കെട്ടിടത്തിൽ ദിവസം നൂറിലധികംപേർ രജിസ്റ്റർ ചെയ്യാനെത്തുന്ന കാഴ്ചയാണ്.\nആസ്പത്രിയുടെ പ്രധാന ഗേറ്റിനുസമീപത്ത് പൊട്ടിവീണ കൂറ്റൻ മരക്കൊമ്പ് നീക്കി അപകടഭീഷണി ഒഴിവാക്കണമെന്നാണ് ആവശ്യം.


അക്കൽദാമ (കഥ: തമ്പി ആന്റണി)\nഇടവപ്പാതിയിലെ ഇടിയും മഴയുമുള്ള ഒരു രാത്രിയിലാണ് റിട്ടയേർഡ് ജഡ്ജ് സത്യമൂർത്തിയുടെ കുന്നിൻപുറത്തെ\nബംഗ്ലാവിൽ അയാൾ കടന്നു കയറിയത്.\nപൊക്കമുള്ള റബർമരങ്ങളുടെ നിഴലുകൾ ഒന്നിച്ചുകൂടിയതുകൊണ്ടായിരിക്കണം,\nപകൽവെളിച്ചത്തിൽപോലും ആകെ ഒരിരുണ്ട അന്തരീക്ഷമാണ് അവിടെ.പ്രധാന നിരത്തിൽനിന്നു നോക്കിയാൽ ബൊഗൈൻവില്ലയുടെ പടർപ്പുകളാൽ പൊതിഞ്ഞുനിൽക്കുന്ന ഗേറ്റല്ലാതെ,ആ ബംഗ്ലാവ് ആരുടേയും ശ്രദ്ധയിൽ പെടാറില്ല, . തവിട്ടു നിറത്തിലുള്ള പെയിന്റ് ഇളകിപോകാറായ വലിയ ഇരുമ്പു ഗേറ്റിലൂടെ ഉള്ളിലേക്ക് നോക്കിയാൽ ഒരു വണ്ടിക്കു കഷ്ട്ടിച്ചു പോകാൻ പാകത്തിൽ ടാറിട്ട റോഡ് കുന്നുകയറിപോകുന്നത് കാണാം.ഡ്രൈവേയുടെ ഇരുവശത്തും ഭംഗിയായി വെട്ടി നിർത്തിയിരിക്കുന്ന ചെടികൾ കൂടാതെ തൊടിയിൽ പേരയും ജാതിക്കാ മരങ്ങളും ഇടകലർന്നു നിൽപ്പുണ്ട്. അവയുടെ ഇലകളിൽ എപ്പോഴും കാറ്റുണ്ടാവും\nപെരുംമഴയത്ത് ഗേറ്റിനോടു ചേർന്ന് ഒരു ബൈക്ക് വന്നു നിന്നു.മഴക്കോട്ടിട്ടൊരാൾ ബൈക്കിൽനിന്നും ഇറങ്ങി ചുറ്റുപാടും ഒന്ന് നിരീക്ഷിച്ചു. ബൈക്ക് റോഡരുകിൽത്തന്നെ സ്റ്റാൻഡിൽ വെച്ചിട്ടു അയാൾ കയ്യിൽ ഒരു പ്ലാസ്റ്റിക് ബാഗുമായി സാവധാനം നടന്ന് വലതുഭാഗത്തുള്ള ചെറിയ ഗെയ്റ്റ് ബലമായി തുറന്നു. എന്നിട്ടു സ്വയം വിശ്വസിപ്പിക്കാനെന്നോണം ഒന്നുകൂടെ തിരിഞ്ഞുനോക്കി, മെല്ലെ നടന്നു ടാർ റോഡിലൂടെ കുന്നുകയറി.\nബംഗ്ലാവിന്റെ വാതുക്കൽ എത്തിയപ്പോൾ അൽപനേരം ഒന്നുനിന്നു. Dr.Sathyamoorthi , Retired judge എന്നെഴുതിയ ഒരു കുഞ്ഞു നെയിം ബോർഡ് വാതിലിന്റെ വലതുഭാഗത്തായി തൂക്കിയിട്ടിരിന്നു.അതിൽ ഒരു പല്ലി ഇരപിടിക്കാൻ പതിഞ്ഞു നിൽപ്പുണ്ട്. അയാൾ അകത്തു ലൈറ്റ് ഉണ്ടെന്നുറപ്പുവരുത്തി, വാതിലിൽ മുട്ടി.\nഅകത്തുനിന്നു അനക്കമൊന്നും ഉണ്ടായില്ല. കാറ്റിൽ ഒരില അയാളുടെ കാൽച്ചോട്ടിൽ വന്നുവീണു.കാറ്റതിന്റെ വഴിക്കുപോയപ്പോൾ അയാൾ കാളിങ് ബെലിൽ വിരൽ അമർത്തി. ഒരു കാൽപ്പെരുമാറ്റം വാതലിനടുത്തേക്കു അടുക്കുന്നതായി തോന്നി, വീടിനുള്ളിൽനിന്നും മറ്റു ശബ്ദങ്ങൾ ഒന്നും കേട്ടില്ല. വാതിലിനടുത്തുവന്നിട്ടു അകത്തുള്ള ആൾ ശബ്ദമുയർത്തി ചോദിച്ചു.\n“ആരാ..ഈ അസമയത്ത്? "\n“ഞാൻ അങ്ങോട്ടല്ലേ ചോദിച്ചത്. ചോദിച്ചതിനുത്തരം പറയൂ”\nനിങ്ങള്‍ക്ക് ലജ്ജയില്ലേ ,അസമയത്ത് എന്റെ വീടിന്റെ വാതിലിൽ മുട്ടിയിട്ടു എന്നോട് ആരാ എന്ന് ചോദിക്കാൻ .\n“ മനസിലായില്ലേ,പേരു പറഞ്ഞാൽ അറിയുന്ന ആളാ“\n“ എന്നാൽപ്പിന്നെ പറഞ്ഞാൽ പോരെ “\nഅതൊരു അധികാരത്തിന്റെ സ്വരമായിരുന്നു.\nപാതാളം പരമു, നാട്ടുകാരൊന്നു ചുരുക്കി. ഇപ്പോൾ വെറും പാതാളം എന്നുപറഞ്ഞാലേ അറിയൂ.\n“ ഈ രാത്രിയിൽ എവിടുന്നു വരുന്നു “\n“ജയിലിൽനിന്നും, ഇന്നലെ ശിക്ഷ കഴിഞ്ഞിറങ്ങിയതാ”\n“ കള്ളനല്ലേ എങ്ങനെ ശിക്ഷ കിട്ടാതിരിക്കും“\n“ഇപ്പോഴെങ്കിലും നിങ്ങൾക്ക് ആളെ മനസ്സിലായല്ലോ സന്തോഷം”\n“കള്ളനാണന്നു മനസ്സിലായി. എന്നാലും രാത്രിയിൽ വീടിന്റെ മുന്നിൽവന്നു മുട്ടിവിളിക്കുന്ന മോഷ്ട്ടാക്കളെപ്പറ്റി\nകേട്ടിട്ടില്ല. ഈ അനുഭവം ആദ്യമായിട്ടാ“\n“എല്ലാക്കാര്യങ്ങളും അങ്ങനെയല്ലേ ആദ്യം കഴിഞ്ഞാലല്ലേ രണ്ടാമതുള്ളു “\n“ നിന്റെ തത്വശാസ്ത്രമൊന്നും കേൾക്കേണ്ട. വന്നകാര്യം പറഞ്ഞാ മതി “\nസത്യമൂർത്തി അൽപ്പം ദേഷ്യഭാവത്തിലാണ് പ്രതികരിച്ചത്\n“ഇന്നിപ്പം നേരിട്ടു കാണാമല്ലോ. അപ്പോൾ പറയാം” ജഡ്ജിനെ നന്നായി അറിയാവുന്ന കള്ളൻ വളരെ സൂക്ഷിച്ചാണ് പറഞ്ഞത്.\n“ കള്ളുകുടിച്ചു ലെക്കില്ലാത്ത കള്ളനായിരിക്കും അല്ലെങ്കിൽ വീട്ടുകാരനെ മുട്ടിവിളിക്കിലല്ലോ”\n“ഞാൻ കള്ളനായിരുന്നു, കള്ളുകുടിയനാണ്. പക്ഷെ കണ്ടതേ പറയൂ. കള്ളസാക്ഷി പറയില്ല."\n“ വഴിയേ മനസിലായിക്കോളും.ഗെയ്റ്റിൽ ലൈറ്റ് തെളിയാത്തതുകൊണ്ട് ഉള്ളിൽ ആരെയും പ്രതീക്ഷിചില്ല."കള്ളൻ മറ്റെന്തോ ഓർത്തു പറഞ്ഞു.\n" അതിക്രമിച്ചു വന്നു പോക്രിത്തരം പറയുന്നോ? കർക്കശ്യത്തോടെയുള്ള ശബ്ദമായിരുന്നെങ്കിലും കള്ളൻ അതൊന്നും ഗൗനിച്ചില്ല.\n“വീണ്ടും കാണാൻ സാധിക്കുന്നതിൽ സന്തോഷം”\nചോദിച്ചതിന് . മറുപടി പറയാതിരുന്നപ്പോൾ മൂർത്തി ഒന്ന് ഞെട്ടിയെന്നറിഞ്ഞ കള്ളൻ വാതിലിനോട് ചേർന്ന് നിന്നു പറഞ്ഞു.\n“പേടിക്കേണ്ട. എനിക്ക് ചില കാര്യങ്ങൾ അറിയണം”\nജഡ്ജ് അകത്തുനിന്നു കതകിന്റെ രണ്ടാമത്തെ ലോക്കിടുന്ന ശബ്ദം അപ്പോൾ വ്യക്തമായി. ലോക്ക് ശരിക്കും വീണു എന്നുറപ്പായശേഷം ജഡ്ജ് പറഞ്ഞു.\n“നിങ്ങളെ എനിക്കറിയില്ല. രാത്രിയിൽ ആരുവന്നാലും വാതിൽ തുറക്കാറില്ല “\n“ വിധി നടപ്പിലാക്കിയവർക്കു പ്രതിയെ അറിയില്ലന്നോ? "കള്ളൻ പരമു ഉച്ചത്തിൽ പറഞ്ഞു. സത്യമൂർത്തി സംയമനം പാലിച്ചു കുറച്ചുനേരം മിണ്ടാതിരുന്നു. അപ്പോൾ കള്ളൻ ശക്തിയോടെ വാതിലിൽ മുട്ടി.\n“ ഏതു വിധിയെപറ്റിയാണ് പറയുന്നത്. എന്റെ മുൻപിൽ വരുന്ന തെളിവുകളെ ഞാൻ നോക്കാറുള്ളു. ആളുകളെ നോക്കാറില്ല."\n“ഞാനും അങ്ങനെയാ... കൺമുമ്പിൽ കണ്ടതാ.. വെളുത്ത ജൂബയിട്ട രണ്ടുപേർ ആ വലിയ കെട്ടിടത്തിന്റെ പിറകിലത്തെ മതിൽ ചാടുന്നത്."\n“മിന്നൽ വെളിച്ചത്തിൽ, അവരെ ആലിംഗനം ചെയിതു സ്വീകരിക്കുന്ന സ്ത്രീയെയും കണ്ടു”\nപെട്ടന്ന് ന്യായാധിപൻ സത്യമൂർത്തി കോടതിയിലും താൻ പ്രതികൂട്ടിലുമായതുപോലെ കള്ളന് തോന്നി.\n“നിലാവത്തു അവളുടെ മുഴുത്ത മാറിടത്തിന്റെ ഇരുണ്ട നിഴൽ അയാളുടെ മാറത്തമരുന്നത് ഭിത്തിയിൽ പതിഞ്ഞിരുന്നു “ കള്ളൻ ഒരു കൂസലുമില്ലാതെ പറഞ്ഞു.\n“ അതു കണ്ടുനിന്നതിനാൽ മോഷണം നടന്നില്ല എന്നു പറയൂ” സത്യമൂർത്തി പരിഹസിച്ചു.\n“പക്ഷെ ദൃക്‌സാക്ഷിയായ ഒരു പാവം പെൺകൊച്ചിനെ”\nപരമു കാര്യം വിസ്തരിക്കാൻ നിന്നില്ല. അയാൾക്ക് കുറച്ചുനേരം മിണ്ടാതിരിക്കാൻ ആണപ്പോൾ തോന്നിയത്. മഴയുടെ ശബ്ദം മാത്രമായപ്പോൾ ആൾ സ്ഥലം വിട്ടോ എന്ന് അകത്തുള്ള ആൾക്ക് സംശയമുണ്ടായി.\nസത്യമൂർത്തിയുടെ മനസ്സ് വർഷങ്ങളോളം പിറകോട്ടു സഞ്ചരിച്ചു . വല്ലാത്തൊരു കുറ്റബോധം ഉള്ളിൽനിന്നും തികട്ടി തികട്ടി വന്നു. പരമുവിന്റെപോലെ എത്ര കള്ളന്മാരെ കണ്ടിരിക്കുന്നു പക്ഷെ പരമുവിന്റെ അന്നത്തെ ശിക്ഷ മോഷണത്തിനായിരുന്നില്ല. ആ പഴയ കഥയൊക്കെ മറക്കാൻ ശ്രമിക്കുകയായിരുന്നു. അപ്പോഴാണ് അയാളുടെ രാത്രിയിലുള്ള എഴുന്നെള്ളത്ത്.കള്ളനോടു ദേഷ്യം വന്നെങ്കിലും സത്യമൂർത്തി സമചിത്തതയോടെയാണ് മറുപടി പറഞ്ഞത്.\n“ സത്യമെന്തന്നറിയാതെ എന്തെങ്കിലും വിളിച്ചുപറയരുത്”\n“ സത്യം നിങ്ങൾക്കറിവുള്ളതാണല്ലോ മനപ്പൂർവം എന്നെ ക്രൂശിക്കുകയായിരുന്നു. എന്നോട് കൊലക്കുറ്റം ഏൽക്കാൻ\nപറഞ്ഞത് നിങ്ങളും കൂടിയല്ലേ”\nഅവൻ പറഞ്ഞത് സത്യമാണ് ക്രിസ്തുവിനെ ക്രൂശ്ശിച്ചവരുടെ പിന്മുറക്കാരായ അധികാരവർഗ്ഗം അവനെ ക്രൂശ്ശിക്കുക , അവനെ ക്രൂശ്ശിക്കുക എന്ന് അലറി വിളിക്കുകയായിരുന്നില്ലേ. സത്യമൂർത്തി വാതിലിൽ തല ചാരി നിന്നു. പുറത്തൊരു മിന്നലുണ്ടായി.\n“ഞാൻ പറഞ്ഞില്ലേ എനിക്ക് കിട്ടുന്ന തെളിവുകളെ ഞാൻ നോക്കിയിട്ടുള്ളു. പെണ്ണിനെ കിണറ്റിലിട്ടു കൊന്നതിനു സാക്ഷിയുണ്ട്. എന്നിട്ടും ഇപ്പോൾ പുറത്തിറങ്ങിയില്ലേ? ഇനിയാരെയാ പേടിക്കുന്നത്” ജഡ്ജ് സൗമ്യമായി പറഞ്ഞു.\n“ എനിക്കാരേം പേടിയില്ല, എന്നാലും തല്ലിയാൽ മറ്റേ കരണം കാണിക്കുന്ന ക്രിസ്തുവിന്റെയും ഗാന്ധിയുടെയും\nപണിക്കൊന്നും എന്നെ കിട്ടില്ല, തന്നാൽ തിരിച്ചുതല്ലും കൊന്നാ കൊന്നെന്നു പറയും. പക്ഷെ നിങ്ങൾ ശിക്ഷിച്ച കേസിൽ ഞാൻ നിരപരാധിയാ”\nവീട്ടുടമസ്ഥൻ കള്ളസാക്ഷി പറഞ്ഞതുകൊണ്ടാണ് പരമു അകത്തുപോയതെന്നു ബോധ്യമായതിനാലാണ് ഇയാളെ വെറുതെവിട്ടതെന്നും ജഡ്‌ജിനറിയാമായിരുന്നു. പക്ഷെ അതൊക്കെ ഇവനോട് ഇപ്പോൾ പറഞ്ഞിട്ടെന്തു കാര്യം .\n“അതൊക്കെ എല്ലാ കുറ്റവാളികളും പറയുന്നതല്ലേ “\n“ എന്തായാലും ഇപ്പോൾ ഈ രാത്രിയിൽ ഞാൻ പുറത്തും നിങ്ങൾ അകത്തുമാണ്, പൂർണസ്വതന്ത്രർ."\nകള്ളൻ പരമു അവസരത്തിനൊത്തൊരു തമാശ പറഞ്ഞു.\n“ഞാൻ എന്നും പുറത്തായിരുന്നു, സ്വതന്ത്രനാണ്. ഒറ്റക്കു താമസിക്കുന്നു എന്നുമാത്രം”\n“ അത് വെറും തോന്നലാണ്. നിരപരാധികളെ ശിക്ഷിച്ചതിൽനിന്നുള്ള കുറ്റബോധത്തിൽനിന്നും നിങ്ങളെപോലെയുള്ളവർക്ക് ഒരിക്കലും രക്ഷപ്പെടാനാവില്ല “\nജഡ്ജ് കുറച്ചുകൂടി അധികാരസ്വരത്തിലാണ് പിന്നീട് സംസാരിച്ചത്.\n“എന്താണ് പാതാളം പരമുവിന്റെ ഉദ്ദേശം “\n“അപ്പോൾ പേരു മറന്നിട്ടില്ല അല്ലേ “\nഅതിനു മറുപടിയുണ്ടായില്ല,അകത്തു ഒച്ചയും അനക്കവും നിന്നു.\n“ എന്നെ ശിഷിച്ചവർ ആരാണെങ്കിലും എനിക്കവരോടു പകരം ചോദിക്കണം “\n“ അവരൊക്കെ ഉന്നതന്മാരാ ഒന്നു സൂക്ഷിച്ചാൽ നിനക്കു കൊള്ളാം. ഇല്ലെങ്കിൽ നിന്നെ അവർ ശരിക്കുള്ള പാതാളത്തിലേക്കു ചവിട്ടിത്താഴ്ത്തും"\n“ അത് അങ്ങേക്കും ബാധകമാ. അവിടെ നമുക്കു മാവേലിക്കൊപ്പം സുഖമായി വാഴാം കള്ളവുമില്ല ചതിവുമില്ല”\n“ രാത്രി കക്കാൻ വന്നിട്ടു ആളെ കളിയാക്കുവാണോടാ?”\n“ അതൊക്കെ സാറിന് എങ്ങനെ വേണമെങ്കിലും കരുതാം. എന്നാലും എനിക്കറിയണം ആരൊക്കെയാണ് എന്നെ പ്രതിക്കൂട്ടിലാക്കിയത്”\nമൂർത്തിയുടെ മുഖം വിളറി.\n“എന്റെ കൈയിൽ അവരുടെ ലിസ്റ്റൊന്നുമില്ല.\nനീ വേഗം സ്ഥലം വിട്ടോ . ഇല്ലെങ്കിൽ എനിക്ക് പോലീസിൽ അറിയിക്കേണ്ടി വരും “\n“അങ്ങനെ പേടിപ്പിക്കാതെ. ആ ലിസ്റ്റിൽ ജഡ്ജ് സത്യമൂർത്തി സാറുമുണ്ടല്ലോ, അതോ അതും മറന്നോ, എനിക്കെല്ലാം ഓർമ്മയുണ്ട്. നിങ്ങളെപോലെയുള്ളവർ ഉന്നതപദവിലെത്തുന്നതിന്റെ രഹസ്യം മുതൽ, കൈക്കൂലിമേടിച്ചു പ്രതിയെ രക്ഷപ്പെടുത്തിയതുവരെ അറിയാം ”\nജഡ്ജ് ഒന്നുക്കൂടെ ഞെട്ടിയെങ്കിലും അതു മറച്ചുവെച്ച് ഉച്ചത്തിൽ തന്നെ പറഞ്ഞു.\n“ഇപ്പോൾ വാതിൽ തുറന്നില്ലെങ്കിൽ നിനക്ക് ഒരു ചുക്കും ചെയ്യാൻ പറ്റില്ല. ഒരു കാര്യം നീ മറന്നു. ഞാൻ ജഡ്ജായിരുന്നു കുറ്റവാളിയല്ല”\n“നിരപരാധിയായ എന്നെ കുറ്റവാളിയാക്കി എന്റെ എല്ലാം നഷ്ടപ്പെടിത്തിയ നിങ്ങളാണ് ഏറ്റവും വലിയ കുറ്റവാളി”\nഅകത്തുനിന്നും മറുപടിയുണ്ടായില്ല. മഴയുടെ ശക്തി കുറഞ്ഞു. പരമു രണ്ടും കൽപ്പിച്ചു നിന്നു. വാതിൽ ചവുട്ടി പൊളിക്കണോ? പേരമരങ്ങളെ തഴുകിയെത്തിയ കാറ്റ്\nഅയാളെ തണുപ്പിച്ചു.കുറേനേരത്തെ നിശബ്ദതക്കു ശേഷം ക്ഷമകെട്ടപ്പോൾ കള്ളൻ ചോദിച്ചു.\n“ നിങ്ങൾ എന്തിനാണ് സത്യത്തെ ഭയപ്പെടുന്നത്”\n“ കള്ളന്റെ സത്യത്തിനെന്തു വില “\n“അതു നേരാ അതുകൊണ്ടാണല്ലോ ഞാനകത്തുപോയത്. ന്യായാധിപൻ സത്യമൂർത്തിയുടെ കള്ളത്തിനു പൊന്നുംവില കിട്ടിയെന്നും അറിയാം”\nമേൽക്കൂരയിൽനിന്നും വെള്ളം ആസ്വസ്ഥതയോടെ ഇറ്റിറ്റു വീണുകൊണ്ടിരുന്നു...\nഇവൻ കക്കാൻ വന്നതല്ല, കാര്യങ്ങൾ എല്ലാം മനസ്സിലാക്കിയിട്ടുള്ള വരവാണെന്ന് സത്യമൂർത്തിക്കു മനസ്സിലായി.\n“എന്റെ സ്വിസ്സ് മെയ്ഡ് കുക്കു ക്ളോക്കെവിടെ”\nഅതെടുത്തത് അവനായിരിക്കും എന്നുള്ള ഒരൂഹത്തിലാണ് അയാൾ അങ്ങനെയൊരു ചോദ്യം ചോദിച്ചത്.\n"കൊണ്ടുവന്നിട്ടുണ്ട് സാർ "പരമു പറഞ്ഞു.\nമൂർത്തി ഭിത്തിയിൽ കുക്കു ക്ളോക്കിരുന്നിടത്തെ അടയാളത്തിലേക്കു ഒന്നുകൂടി നോക്കി. പ്രിയതമ ഇരുപത്തഞ്ചാമത്തെ വെഡിങ് ആനിവേഴ്‌സറിക്കു തന്ന വിലയേറിയ സമ്മാനമാണല്ലോ! അപ്പോഴാണ് സത്യമൂർത്തിക്കതു ഓർമ്മ വന്നത്. അവളുടെ സ്മരണ ഉറങ്ങുന്ന ക്ലോക്ക്!!\n“എനിക്ക് രാക്കമ്മ സ്നേഹപൂവം തന്ന സമ്മാനമാ നീ മോഷ്ടിച്ചത്. അതിന്റെയൊന്നും പ്രാധാന്യം നിന്നോടു പറഞ്ഞിട്ട് ഒരുകാര്യവുമില്ലന്നറിയാം”\n“അതൊക്കെ ഒരു കള്ളനെന്തിനറിയണം “\nഅതറിയാം പക്ഷെ മോഷണകുറ്റത്തിൽനിന്നും നീ രക്ഷപെടുമെന്നു വിചാരിക്കേണ്ട”\n“ അരുതാത്ത കുറ്റത്തിനു സാക്ഷിയായതിൽപിന്നെ ഞാൻ\n“അപ്പോൾ ഞങ്ങളുടെ കുക്കുക്ലോക്ക് മോഷ്ട്ടിച്ചതോ?“\n“ അതൊക്കെ കള്ളനായിരുന്ന കാലത്തല്ലേ”\n“ എല്ലാം തിരിച്ചു കൊടുക്കാനാ ഇറങ്ങിയത്, ഇനിയും പല വീടുകളിലും പോകണം”\n“ അപ്പോൾ കള്ളൻ മാനസാന്തരപെട്ടു അല്ലെ “\n“അതെ, പള്ളിമേടയിൽനിന്നും കിട്ടിയ പെയിന്റിങ്, അവസാനത്തെ അത്താഴം. അതും ഇന്നുതന്നെ യഥാസ്ഥാനത്തു കൊണ്ടുപോയി വെക്കണം”\n“പച്ചകള്ളം പറഞ്ഞു എന്നെ പറ്റിക്കാനൊന്നും നോക്കണ്ട. ഞാൻ ന്യായാധിപനാ. നീ ദൈവത്തിനെവരെ അടിച്ചുമാറ്റിയ പെരുംകള്ളനാ “\n“അപ്പോൾ ഈ വിലകൂടിയ ക്ലോക്ക് നിങ്ങൾക്ക് വേണ്ടെന്നാണോ പറയുന്നത് “\n“ എനിക്ക് നിന്നെ വിശ്വാസമില്ല “\nപരമു കയ്യിൽ ഇരുന്ന സഞ്ചിക്കകത്തുനിന്നും കുക്കൂ ക്ലോക്കെടുത്തു നിലത്തു വച്ചു , കീ തിരിച്ചപ്പോൾ പക്ഷി കുഞ്ഞു കിളിവാതിൽ തുറന്നുവന്ന് മൂന്നുപ്രാവശ്യം ചിലച്ചു .\n“ ഇപ്പോൾ വിശ്വാസമായോ എനിക്ക് ഇത് ഭദ്രമായിട്ടു ഇരുന്ന സ്ഥലത്തു വെച്ചിട്ടു പോകണം “\nപണ്ടെങ്ങോ വായിച്ച ജീൻ വാൾജിന്റെ കഥയാണപ്പോൾ സത്യമൂർത്തി ഓർത്തത്. ബിഷപ്പിന്റെ വീട്ടിൽനിന്നും മെഴുകുതിരിക്കാലുകൾ മോഷ്ടിച്ചിട്ടു മാനസാന്തരപെട്ട ശേഷം തിരിച്ചു കൊണ്ട് വെച്ച കള്ളന്റെ കഥ. അതൊക്കെ കഥയല്ലേ, കള്ളന്മാർ മിഷ്ട്ടിച്ച മുതൽ തിരിച്ചുകൊടുത്തതായി കേട്ടിട്ടുപോലുമില്ല. അങ്ങനെ ആലോചിച്ചുനിന്നപ്പോഴാണ് പാതാളം പരമു ആജ്ഞാപിച്ചത്.\n“വാതിൽ തുറക്കണം സാർ”\n“ എന്തായാലും ഈ രാത്രിയിൽ വാതിൽ തുറക്കുന്ന പ്രശ്നമില്ല. ക്ലോക്കവിടെ വെച്ചിട്ടു നിനക്ക് പോകാം”\n“ഹാ ഹാ ..കള്ളനെ പേടിക്കുന്ന ജഡ്ജ് . ഈ സത്യം ഞാൻ പറഞ്ഞാലും ആരും വിശ്വസിക്കുമെന്നു തോന്നുന്നില്ല”\n“നിനക്കിപ്പോൾ എന്താണ് വേണ്ടത് “\n“ നിങ്ങളെ കാണണം. കുറെ കാര്യങ്ങൾ അറിയാനുണ്ട്”\n“ എനിക്ക് ഇപ്പോൾ സമയമില്ല. പോയിട്ടു നേരം വെളുത്തിട്ടു വരൂ”\nനാൻ പോയാൽ തിരുമ്പി വരാതെ . വന്ന കാര്യം സാധിച്ചിട്ടുത്താൻ പോവും.\n“ “നീയാര് രജനീകാന്താ “\n“നാനും ഒരുതവണ ശൊന്നാൽ ആയിരം തവണ ശൊന്നമാതിരി “\nസത്യമൂർത്തിയുടെ തമിഴ് പാരമ്പര്യത്തെ കളിയാക്കുന്ന മട്ടിൽ കള്ളൻ പറഞ്ഞു.\nഅതുകൂടി കേട്ടപ്പോൾ സത്യമൂർത്തിക്കു ദേഷ്യം ഇരട്ടിച്ചു.\nഅയാൾ ഫോണെടുത്തു പോലീസിനെ വിളിച്ചു. പുറത്തു മഴയുടെ ആരവം ഉണ്ടായിരുന്നതുകൊണ്ട് പരമു കേൾക്കത്തക്കരീതിയിൽ ‘ഹലോ പോലീസ്‌സ്റ്റേഷനല്ലേ’ എന്ന് നല്ല ഉച്ചത്തിലാ സംസാരിച്ചത് . അതുകേട്ട പരമു ഓടിയൊളിക്കുന്നതിന്റെ നിഴൽ ജനാലയുടെ കർട്ടനിലൂടെ കാണാമായിരുന്നു. വെറുതെ ഡയൽ ചെയ്തതാണെങ്കിലും സംഗതി ഏറ്റു.\n‘ജഡ്ജ് സത്യമൂർത്തിയോടാ അവന്റെ കളി’\nഅഹങ്കാരത്തോടെ അയാൾ ലിവിങ് റൂമിലെ സോഫയിൽ പോയിരുന്നു.കുറേനേരത്തേക്കു ഒരനക്കവുമില്ലാത്തതുകൊണ്ടു മെല്ലെ എഴുനേറ്റു കർട്ടൻ മാറ്റി പുറത്തേക്കു നോക്കി. കള്ളന്റെ പൊടിപോലുമില്ല. മഴ ശമിച്ചെങ്കിലും മരം പെയ്തുകൊണ്ടിരുന്നു. പഠിച്ച കള്ളനല്ലേ പോലീസിനെ വിളിച്ചതാണന്നോർത്തു മുങ്ങിയതായിരിക്കണം എന്നുകരുതി ഗ്ലാസ്സിൽ പകുതിയാക്കി വെച്ച വിസ്ക്കി ഒരു സിപ്പുകൂടി എടുത്തു. ലഹരി അകത്തു ചെന്നിട്ടും ഉൾഭയം അയാളിൽ നിന്നും വിട്ടുമാറിയിരുന്നില്ല. പെട്ടന്ന് ഒരിടി വെട്ടി , ഭാഗ്യം, കരണ്ടു പോയില്ല. അയാൾ ഗ്ലാസ്സ് കാലിയാക്കി മേശപ്പുറത്തു വെച്ചു.\nഅപ്പോഴാണ് അടുക്കളവാതിലിൽ ചവിട്ടുന്ന ശബ്ദം കേട്ടത്. അതവനാ ആ പേരുംകള്ളൻ. അയാൾക്കുറപ്പായിരുന്നു.\nഅയാൾ ഒരു ധൈര്യത്തിന് ഗ്ളാസ്സിൽ കുറച്ചു കൂടുതൽ വിസ്‌ക്കി ഒഴിച്ചു ഒറ്റവലിക്ക് കുടിച്ചു. അങ്ങനെ\nഅവൻ ചവിട്ടിപൊളിച്ചു കയറട്ടെ. അപ്പോൾപിന്നെ അറസ്റ്റ് ചെയ്യാനുള്ള വകുപ്പുണ്ട്. ഭവന ഭേദനം വകുപ്പുനമ്പർ 457... മോഷണം... വധശ്രമം...അങ്ങനെ വകുപ്പുകൾ ഏറെ. തൊണ്ടിമുതൽ അവന്റെ കയ്യിൽത്തന്നെ ഉണ്ടല്ലോ, അയാൾ ഒന്നാശ്വസിച്ചു. ചവിട്ടിന്റെ ശക്തി കൂടിക്കൂടി വന്നു.വാതിൽ പൊളിയുമെന്നായി. സത്യമൂർത്തി അസ്വസ്ഥനായി. നെറ്റി വിയർത്തു. അയാൾക്ക് നെഞ്ചുവേദന വന്നു. വാതിലിനുള്ള ചവുട്ടു നെഞ്ചിൽ കൊണ്ടപോലെ...കയ്യിൽ ഇരുന്ന വിസ്‌കിഗ്ലാസ് താഴെവീണതും ഇടിമുഴങ്ങിയതും ഒന്നിച്ചായിരുന്നു. അതുകൊണ്ടു ഗ്ലാസ്സു പൊട്ടിച്ചിതറുന്ന ഒച്ച കള്ളനും കേട്ടില്ല. അയാൾ കതകു ചവിട്ടിത്തുറന്ന് അകത്തുകയറി. സത്യമൂർത്തിയെ തിരഞ്ഞുവെങ്കിലും ഒരനക്കവുമില്ല. അടുത്തുകണ്ട ഒരു കസേര ഭിത്തിയോട് ചേർത്തിട്ടു അതിൽ കയറിനിന്നു, കുക്കൂ ക്ലോക്ക് വളരെ സൂഷിച്ചുതന്നെ യഥാസ്ഥാനത്തു ഉറപ്പിച്ചു.തെളിവിനായി ഫോണിൽ ഒരു പടവുമെടുത്തു. പെട്ടന്നാണ് പൊട്ടിയ ഗ്ലാസ്സ് കഷണങ്ങൾ ചിതറിക്കിടക്കുന്നതു കണ്ടത്. അതിൽ ചവിട്ടാതെ ശ്രദ്ധാപൂർവം ലിവിങ് റൂമിലേക്കു ചെന്നപ്പോഴാണ് അനക്കമറ്റു കിടക്കുന്ന സത്യമൂർത്തിയെ കണ്ടത്. ഹാർട്ട് അറ്റയ്ക്കായിരിക്കും എന്നുതന്നെ കരുതി,കള്ളൻ ധർമ്മസങ്കടത്തിലായി.\nഈ അവസ്ഥയിൽ അയാളെ ഉപേക്ഷിച്ചിട്ടു പോകാൻ മനസ്സനുവദിച്ചില്ല. പോലീസിനെവിളിച്ചാൽ താൻ അകത്താകും. ഭാവനഭേദനം ജഡ്ജിനെ ഭീഷണിപ്പെടുത്തൽ അങ്ങനെ വകുപ്പുകളേറെയുണ്ടെന്നു പരമുവിനും അറിയാം.\nപഠിപ്പും വിവരവുമില്ലെങ്കിലും, തടവുകാലത്തെ സഹവാസത്തിൽ നിന്നും കിട്ടിയ അറിവുകളാ ഇപ്പോൾ ജീവിതത്തെ നയിക്കുന്നത്.\nഇതിപ്പോ ഏതാണ്ട് ചുകുത്താനും കടലിനും ഇടക്കായതുപോലത്തെ അവസ്ഥയാ... ആംബുലൻസും പോലീസിനെയും വിളിക്കാതെ, മറ്റു മാർഗ്ഗങ്ങളൊന്നുമില്ല. പരമു അവിടിരുന്ന ലാൻഡ് ലൈനിൽനിന്നും പോലീസിനെ വിവരമറിയിച്ചു.\nഅധികം താമസിയാതെതന്നെ ആംബുലൻസെത്തി.\nഭിത്തിയിലിരുന്ന കുക്കു ക്ലോക്ക് അപ്പോൾ പന്ത്രണ്ടു തവണ ശബ്ദിച്ചു . ആ പക്ഷിക്കുഞ്ഞുങ്ങൾ "ഓടി രക്ഷപെട്ടോ രക്ഷപെട്ടോ’എന്ന് വിളിച്ചുപറയുന്നതുപോലെ പരമുവിന് തോന്നി. പിറകിലത്തെ വാതിലിലൂടെത്തന്നെ പരമു പുറത്തേക്കിറങ്ങി.\nഅവിടുന്ന് വേഗത്തിൽ നടന്നു. നടത്തത്തിനിടയിൽ തവളകളുടെ കരച്ചിൽ അയാളെ അസ്വസ്ഥനാക്കി. ഗെയ്റ്റ് കടന്നു ബൈക്കിന്റെ അടുത്തുവരെ എത്തിയെങ്കിലും പോലീസിന്റെ വലയിൽ വീണു. ആരാടാ അത്? ഒരു പോലീസാകാരൻ പരമുവിന്റ മുഖത്തേക്ക് ടോർച് തെളിയിച്ചു. അയാൾ ഓടാൻ ശ്രമിച്ചില്ല.അടുത്തേക്ക് വന്ന ഒരു പോലീസുകാരൻ മഴക്കോട്ട് വലിച്ചുമാറ്റി. അപ്പോഴേ എസ് ഐ ക്കു ആളെ മനസ്സിലായി.\n“ ഇവനല്ലേ കള്ളൻ പാതാളം പരമു. നീ പിന്നേം പഴേപണി തുടങ്ങിയോ “\n“ ഇല്ല സാർ ഞാൻ എല്ലാം നിർത്തി മുമ്പ് മോഷ്ട്ടിച്ച സാധനം തിരിച്ചുവെക്കാൻ വന്നതാ.അപ്പോഴാ ജഡ്ജ് യജമാനൻ നിലത്തുകിടക്കുന്നത് കണ്ടത്”\n“നീ കൊന്നതാണോ? “\n“ കൊന്നിട്ട് ഏതെങ്കിലും കള്ളൻ പോലീസിനെ വിളിക്കുമോ സാറേ “\nനീ പഠിച്ച കള്ളനാ നിന്നെ എനിക്കത്ര വിശ്വാസമില്ല “\n“ വിശ്വസിക്കാം സാർ ഞാൻ കള്ളം പറഞ്ഞിട്ടില്ല കള്ളസാക്ഷി പറഞ്ഞിട്ടില്ല. കൊന്നാ കൊന്നെന്നു തന്നെ പറയും. കണ്ടതേ അന്നും എന്നും പറഞ്ഞിട്ടുള്ളു. മോഷ്ടിച്ച ക്ലോക്ക് പോലും യഥാസ്ഥാനത്തു വെച്ചിട്ടുണ്ട് “\nഭിത്തിയേ തുക്കിയ ക്ലോക്കിന്റെ\nപടം പരമു ഫോണിൽ കാണിച്ചുവെങ്കിലും അതൊന്നും ശ്രദ്ധിക്കാതെ കോൺസ്റ്റബിൾ അൽപ്പം ഉറക്കെ ചോദിച്ചു\n“ അതെന്നതാടാ ബൈക്കിന്റെ പിറകിൽ”\n“അതു.. പണ്ട് പള്ളിമേടയിൽ നിന്നു പൊക്കിയ കർത്താവിന്റെ പടമാ, അതുകൂടി തിരിച്ചുകൊണ്ടേവെക്കാൻ ഇറങ്ങിയതാ. ഞാൻ പഴയ പണിയങ്ങു നിർത്തി സാറേ”\n"കർത്താവിനെവരെ അടിച്ചുമാറ്റുന്ന ആളാണെന്നറിയാം." അവൻ പറയുന്നത് വിശ്വാസത്തിലെടുക്കാതെ പോലീസുകാർ തമ്മിൽ ഒന്ന് നോക്കി. ഉടൻതന്നെ കോൺസ്റ്റബിൾ പരമുവിന്റെ ബൈക്ക് ഉരുട്ടി ഗേറ്റിനുള്ളിൽ കയറ്റിവെച്ചു.\n“ ബാക്കി വിവരണങ്ങൾ സ്റ്റേഷനിൽ ചെന്നിട്ടു മതി. നീ തൽക്കാലം ജീപ്പിലോട്ടു കേറിക്കോ. തൊണ്ടിമുതലുംകൂടി എടുത്തോ”\n“സാറിനറിയാമെല്ലോ ഞാൻ ജാമ്യത്തിലാണന്ന് “\n“ എല്ലാം അറിയാം എന്നാലും ഇതൊക്കെയൊരു ഫോർമാലിറ്റിയല്ലേ . ഇനിയിപ്പം അയാളെങ്ങാനും തട്ടിപോയാൽ ഞങ്ങൾക്ക് പണി കൂടും. അതുകൊണ്ട് നീ വണ്ടിയിലോട്ടു കേറ് “\nഅപ്പോഴേക്കും ആംബുലൻസ് സൈറൺ മുഴക്കിയെത്തി.വീണ്ടും മഴ കനത്തു.\nസത്യമൂർത്തിയെയും കൊണ്ട് ആംബുലൻസ് ഗേറ്റ് കടന്നുപോയി. എസ് ഐ പുകവലിച്ചു തീർന്നശേഷം ജീപ്പ് സ്റ്റാർട്ട് ചെയ്യ്തു. പാതിരാമഴ കനത്ത് എല്ലാവരെയും നിശബ്ദരാക്കിയിരുന്നു. വണ്ടിക്കുള്ളിൽ നിലത്ത്, പരമു കർത്താവിനെ കെട്ടി പിടിച്ചിരുന്നു.\nഅക്കൽദാമ * ക്രിസ്തുവിനെ ഒറ്റിക്കൊടുത്തശേഷം യൂദാസ് ഒളിച്ചോടിപ്പോയ ജെറുസലേമിലെ ഒരു പ്രദേശം . അവിടെവെച്ചു കുറ്റബോധത്താൽ അയാൾ ആത്മഹത്യ ചെയ്യുകയായിരുന്നു .\nSaneer K A 2022-03-15 23:54:44


പുതിയ കാറുമായി ചുറ്റാനിറങ്ങി യുവാവ്; പിടിച്ചുകെട്ടി പോലീസിൽ ഏൽപ്പിച്ച് നാട്ടുകാർ |\nMonday, March 30, 2020 9:16 PM IST\nകണ്ണൂർ: ലോക്ക്ഡൗണിനിടെ പുതിയ കാറുമായി പുറത്തിറങ്ങിയ യുവാവിനെ പിടിച്ചുകെട്ടി നാട്ടുകാർ. കാസർഗോഡ് ആലന്പാടി സ്വദേശി സി.എച്ച്. റിയാസാണ് നിയമം ലംഘിച്ച് പണിമേടിച്ചത്.\nസത്യവാങ്മൂലം കൈയിൽ കരുതാതെ 100-120 കിലോമീറ്റർ വേഗത്തിലാണ് റിയാസ് വാഹനമോടിച്ചത്. തളിപ്പറന്പിലെത്തിയപ്പോൾ പോലീസ് കൈകാട്ടിയെങ്കിലും നിർത്തിയില്ല. ഒടുവിൽ ഇരിട്ടി മാലൂരിൽ വച്ച് നാട്ടുകാർ വാഹനം കുറുകെയിട്ടു വഴി തടഞ്ഞു.\nകോവിഡ് രോഗികളുടെ എണ്ണം കൂടുതലുള്ള കാസർഗോട്ടുനിന്ന് ഒരാൾ വരുന്നതറിഞ്ഞ് നാട്ടുകാർ വഴി തടയാൻ മുന്നിട്ടിറങ്ങുകയായിരുന്നു. ഒടുവിൽ കൈയും കാലും കെട്ടിയിട്ടാണു റിയാസിനെ നാട്ടുകാർ പോലീസിനെ ഏൽപിച്ചത്.\nറിയാസിന്‍റെ ഫോർ റജിസ്ട്രേഷൻ വണ്ടി നാട്ടുകാർ അടിച്ചു തകർത്തു. തളിപ്പറന്പ് പോലീസ് വാഹനം കസ്റ്റഡിയിൽ എടുത്ത ശേഷം ലോക്ഡൗണ് ലംഘിച്ച കുറ്റം ചുമത്തി റിയാസിനെ വിട്ടയച്ചു.


പടിപ്പുര കയറിയതും തെങ്ങുകയറ്റക്കാരന് രാമനെയാണ് ആദ്യം കണ്ടത്. അയാള് മൂര്‍ച്ചയുള്ള അരിവാളുമായി പറമ്പിലേയ്ക്കു പോകുമ്പോള് കണ്ണനെ നോക്കി ചിരിച്ചു. അയാള്‍ക്ക് സ്ത്രീകളുടെ ശബ്ദമാണ്. സ്ത്രീകളുടെ ശബ്ദം കൃത്രിമമായി ഉണ്ടാക്കുന്നതാവും എന്നാണ് കണ്ണന് ആദ്യം കരുതിയത്. വല്യമ്മാമയോടു സംസാരിക്കുമ്പോഴാണ് അയാളുടെ ശബ്ദം അങ്ങനെതന്നെ ആണെന്ന് മനസ്സിലായത്.\nവല്യമ്മാമയുടെ വീട്ടില് എപ്പോഴും നാലഞ്ചു പണിക്കാരുണ്ടാവും. കൊയ്ത്തായാല് അവിടെ ഒരു കല്യാണവീടുപോലെ ബഹളമാണ്. വൈക്കോല് ഉണക്കാനും നെല്ലുണക്കാനും നെല്ലുകുത്താനുമൊക്കെ വേലക്കാരുണ്ടാവും.\nകണ്ണന് പാല്‍പാത്രവുമായി അടുക്കളയുടെ ഭാഗത്തേയ്ക്കു ചെന്നപ്പോള് അവനെ കണ്ടുകൊണ്ട് വല്യമ്മായി പുറത്തേയ്ക്കുവന്നതും കണ്ണന് പാല്‍പാത്രം അവരുടെ നേരെ നീട്ടി.\n”പാലാവും അല്ലേ? ഇവിടെ പശുവിനെ കറക്കാനുണ്ടല്ലോ. പിന്നെ എന്തിനാ പാലു കൊണ്ടുവന്നത്.? പാല് വേണ്ടന്ന് അച്ഛനോട് പറയണം.” വല്യമ്മായി ചിരിച്ചമുഖവുമായി പാത്രം വാങ്ങുമ്പോള് സ്‌നേഹത്തോടെ പറഞ്ഞു.\nകണ്ണന് അതുകേട്ട് ഒന്നും പറഞ്ഞില്ല.\n”കാപ്പി ആയിട്ടില്ല. കാപ്പിയൊക്കെ കഴിച്ചിട്ട് പതുക്കെ പോകാം. എന്താ..” ദേഹത്തു തട്ടിക്കൊണ്ട് വല്യമ്മായി പറഞ്ഞു.\nരാവിലെ പലഹാരത്തോടൊപ്പം ചായകുടിക്കുന്നതിന് ‘കാപ്പികുടിക്കുക’ എന്നു പറയുന്നത് എന്തിനെന്ന് കണ്ണന് മനസ്സിലായില്ല. വീട്ടിലും അങ്ങനെയാണ് പറയുന്നത്. അടുക്കളയില്‍നിന്ന് ദോശയുടെ മണം വന്നില്ല. പുട്ടാണെങ്കില് അതിനോടൊപ്പം ചെറുപയറു പുഴുങ്ങിയതില് തേങ്ങയിട്ടത് കണ്ണന് ഇഷ്ടമാണ്. കാപ്പിക്ക് പലഹാരം എന്തായിരിക്കും എന്ന് ആലോചിച്ചുകൊണ്ട് അടുക്കളയുടെ വടക്കുവശത്തുള്ള വരാന്തയുടെ തിണ്ണയിലിരുന്നു. അവിടെ ഇരുന്നാലും മുന്‍വശത്തെ പടിപ്പുരയിലൂടെ കയറി വരുന്നവരെ കാണാം. വീടും പരിസരവും ശ്രദ്ധയോടെ നോക്കി.\nവിശാലമായ മുറ്റവും കിഴക്കുവശത്തെ വലിയ കളപ്പുരയും കണ്ണന് അവിടെയിരുന്നു നോക്കി. കളപ്പുരയില് നാലു കാളകളെയും നാലഞ്ചു പശുക്കളെയും കെട്ടാനുള്ള ഇടമുണ്ട്. കളപ്പുരയുടെ നെടുനീളത്തിലുള്ള വലിയ വരാന്തയിലാണ് പത്തുപറനിലത്തില്‍നിന്നു ചിങ്ങത്തില് കൊയ്യുന്ന കതിര്‍ക്കറ്റ, അട്ടിയിട്ട് വയ്ക്കുന്നതും ചവിട്ടി മെതിക്കുന്നതും. എന്നാല് മകരത്തില് മഴ ഇല്ലാത്തതിനാല് മുറ്റത്താണ് കറ്റ മെതിക്കുന്നതും മറ്റും. വയ്‌ക്കോലും നെല്ലും കൂടുതല് കിട്ടുന്നതും മകരത്തിലാണെന്ന് അച്ഛന് പറഞ്ഞ് കണ്ണനറിയാം.\nതറവാട് ഭാഗംവച്ചപ്പോള് അച്ഛന്റെ തറവാട്ടിലെ മറ്റുള്ളവരുടെ സ്വത്തെല്ലാം വല്യമ്മാമയാണ് വാങ്ങിയതെന്ന് അച്ഛന് ഒരിക്കല് അമ്മയോടു പറഞ്ഞത് കണ്ണന് കേട്ടിട്ടുണ്ട്. വലിയ വീടിന്റെ തെക്കുവശത്തും വലിയ പത്തായവും വരാന്തയും രണ്ടുമുറിയുമുള്ള ഒരു വീടുണ്ട്. നാലഞ്ച് അറകളുള്ള പത്തായത്തിന്റെ അറകളിലെ നെല്ല് തീരാറായാല് അതിനകത്ത് ഇറങ്ങിയാണ് നെല്ല് വാരുന്നതെന്നും അത്ര വലിപ്പം പത്തായത്തിന് ഉണ്ടെന്നും ചേച്ചി പറഞ്ഞത് കണ്ണന് ഓര്‍ത്തു.\n”കണ്ണന് അകത്തേയ്ക്കു വരൂ..” വല്യമ്മായി കണ്ണനെ വിളിച്ചപ്പോഴാണ് അവന് ആലോചനയില്‍നിന്ന് ഉണര്‍ന്നത്.\n”ഉപ്പുമാവാ. ഇന്നലെ അരി അരയ്ക്കാന് ആരേയും കിട്ടിയില്ല. ഉപ്പുമാവ് ഇഷ്ടമല്ലേ?” വല്യമ്മായി ചോദിച്ചു.\nഅവന് ഒന്നും പറഞ്ഞില്ല. പൊടിയരികൊണ്ടുള്ള ഉപ്പുമാവ് കണ്ണന് അത്ര ഇഷ്ടമല്ല. എങ്കിലും കഴിച്ചപ്പോള് വീട്ടില് ഉണ്ടാക്കുന്ന ഉപ്പുമാവിനെക്കാള് രുചി തോന്നി. ഉപ്പുമാവ് കഴിച്ചു കഴിഞ്ഞപ്പോള് വല്യമ്മായി പാലുകൊണ്ടുവന്ന പാത്രം കണ്ണനെ ഏല്‍പിച്ചു.\n”സൂക്ഷിച്ച് പിടിക്കണേ. കുറച്ച് കഞ്ഞിക്കുള്ള പൊടി അരിയാ. ഇവിടുത്തെ പൊടിയരി ഗോവന്ദന് വലിയ ഇഷ്ടാ…” വല്യമ്മായി പറഞ്ഞു.\nപടിപ്പുര കടന്നപ്പോഴാണ് ചേച്ചി പറഞ്ഞ കാര്യം അവന് ഓര്‍ത്തത്. വടക്കുവശത്തെ പുളിമരത്തിന്റെ ചുവട്ടിലേയ്ക്ക് നടന്നപ്പോള് തന്നെ ആരെങ്കിലും ശ്രദ്ധിക്കുന്നുണ്ടോ എന്ന് കണ്ണന് നോക്കി. പുളിമരത്തിന്റെ ചുവട് അരിച്ചു പെറുക്കി നോക്കിയിട്ടും നാലഞ്ചു പുളിങ്ങമാത്രമേ കിട്ടിയുള്ളു.\nവീട്ടിലെത്തിയപ്പോള് അച്ഛന് രാവിലത്തെ ജോലി മതിയാക്കി ക്ഷീണിച്ച് വരാന്തയില് കഞ്ഞികുടിക്കാന് ഇരിക്കുന്നുണ്ടായിരുന്നു.\n”പാത്രത്തില് എന്തോ ഉണ്ടല്ലോ.?” അച്ഛന് ചിരിച്ച മുഖത്തോടെ ചോദിച്ചു.\nഅമ്മയുടെ കയ്യില് പാത്രം കൊടുത്തപ്പോള് അമ്മ പാത്രം തുറന്ന് അച്ഛനെ കാണിച്ചു. അതുകണ്ടപ്പോള് അച്ഛന്റെ മുഖത്തെ സന്തോഷം കണ്ണന് ശ്രദ്ധിച്ചു.\nപാടത്ത് പണിയില്ലെങ്കില് പറമ്പില് എന്തെങ്കിലും പണി അച്ഛനുണ്ടാവും. കൂലിക്ക് ആളെ വിളിച്ചാല് അവര് എത്തുമ്പോഴേയ്ക്കും അച്ഛന്റെ അന്നത്തെ പണി ഏതാണ്ട് പകുതിയായിട്ടുണ്ടാവും. പത്തുമണിക്ക് കഞ്ഞിയും, കപ്പ പുഴുക്കോ കാച്ചില്‍പുഴുക്കോ അല്ലെങ്കില് കോരിക്കൂട്ടാന് എന്തെങ്കിലുമോ ഉണ്ടാവും.\n”എന്താ അവിടുന്ന് കഴിച്ചത്?” അച്ഛന് ചോദിച്ചു.\n”ഉപ്പുമാവ്.” അവന് പറഞ്ഞു.\n”കഞ്ഞിവേണ്ടേ..?” അമ്മ കൊണ്ടുവച്ച കഞ്ഞിയും കൂട്ടാനും കഴിക്കാന് തുടങ്ങിയപ്പോള് അച്ഛന് ചോദിച്ചു.\nപഴുത്തപ്ലാവില കുമ്പിളില് അച്ഛന് കഞ്ഞി കോരികുടിക്കുന്നതു കണ്ടപ്പോള് വിശപ്പില്ലെങ്കിലും അല്പം കഞ്ഞികുടിക്കാനായി അമ്മ കോട്ടിവച്ച കുഞ്ഞിപ്ലാവില എടുത്ത് അവനും അച്ഛന്റെ അടുത്തിരുന്നു.\n”ഒരു തവി കഞ്ഞി മതി..” അമ്മ കണ്ണന്റെ പാത്രത്തിലേയ്ക്ക് കഞ്ഞി വിളമ്പിയപ്പോള് അവന് പറഞ്ഞു.


വ്യവസായികള് വിട്ടുനില്‍ക്കുന്നു; റബര് വില ഇനിയും ഇടിയും | Madhyamam\ndate_range2Dec 2015 10:26 PM GMT\nവ്യവസായികള് വിട്ടുനില്‍ക്കുന്നു; റബര് വില ഇനിയും ഇടിയും\nആര്.എസ്.എസ് 4ന്‍െറ വില 102.50 രൂപയായി താഴ്ന്നു\nകോട്ടയം: ചരിത്രത്തിലെ ഏറ്റവും മോശപ്പെട്ട നിലയിലേക്ക് റബര് വില കൂപ്പുകുത്തുമ്പോഴും ആഭ്യന്തരവിപണിയില്‍നിന്ന് വിട്ടുനിന്ന് ടയര് വ്യവസായികളുടെ വയറ്റത്തടി. വിപണിയില്‍നിന്ന് ടയര് വ്യവസായികള് പൂര്‍ണമായും മാറിനില്‍ക്കുന്നതോടെ വില വീണ്ടും താഴുമെന്ന ആശങ്കയിലാണ് കര്‍ഷകര്. റബറിന്‍െറ പ്രധാന കേന്ദ്രമായ മധ്യകേരളത്തില്‍നിന്ന് ചില പാദരക്ഷാ കമ്പനികളും റീട്രേഡിങ് ഉല്‍പന്നങ്ങള് തയാറാക്കുന്ന കമ്പനികളും മാത്രമാണ് ഇപ്പോള് റബര് വാങ്ങുന്നത്. കമ്പനികള് മാറിനില്‍ക്കുന്നത് വീണ്ടും വിലയിടിവ് രൂക്ഷമാക്കുമെന്നിരിക്കെയാണ് പിന്‍മാറ്റം. അതേസമയം, അന്താരാഷ്ട്ര വിപണിയിലെ വിലയിടിവ് മുതലാക്കി വന്‍തോതില് ഇവര് റബര് ഇറക്കുമതി ചെയ്യുന്നുമുണ്ട്.\nബുധനാഴ്ച ആര്.എസ്.എസ് നാല് ഗ്രേഡിന്‍െറ റബര് ബോര്‍ഡ് വില 105 രൂപയായിരുന്നുവെങ്കിലും വ്യാപാരം നടന്നത് 102.50 രൂപക്കാണ്. കര്‍ഷകര് കൂടുതലായി ഉല്‍പാദിപ്പിക്കുന്ന ആര്.എസ്.എസ് അഞ്ച് ഗ്രേഡിന് 100 രൂപയില് താഴെയാണ് ലഭിച്ചത്. അഞ്ച് ഗ്രേഡ് വ്യാപാരികള് വാങ്ങിയാലും വ്യവസായികള് വാങ്ങാന് താല്‍പര്യം കാണിക്കുന്നില്ല. ഇറക്കുമതി റബറിനാല് ഗോഡൗണുകള് നിറഞ്ഞതാണ് റബര് വാങ്ങുന്നത് നിര്‍ത്തിവെക്കാന് കാരണമായി കമ്പനികള് പറയുന്നത്.\nവില ഇടിവ് തുടരുന്നതിനാല് കര്‍ഷകരില്‍നിന്ന് റബര് എടുക്കാന് ചെറുകിട വ്യാപാരികള് തയാറാകാത്തതും പ്രതിസന്ധി സൃഷ്ടിക്കുന്നുണ്ട്. പല വ്യാപാരികളും കച്ചവടം നിര്‍ത്തിയിരിക്കുകയാണ്. ആഭ്യന്തര വിപണിയില്‍നിന്ന് റബര് വാങ്ങാന് കമ്പനികള് തയാറാകാത്തതിനാല് വ്യാപാരികളുടെ പക്കലും റബര് കെട്ടിക്കിടക്കുകയാണ്. ഒട്ടുപാലിന്‍െറ വിലയും താഴേക്ക് കുതിക്കുകയാണ്. സംസ്ഥാനത്തെ കര്‍ഷകരില് നല്ളൊരു ശതമാനവും പാല് ഉല്‍പാദിപ്പിച്ച് വില്‍പന നടത്തുന്നവരാണ്. ഇവര്‍ക്ക് ബുധനാഴ്ച കിലോക്ക് 57 രൂപമാത്രമാണ് ലഭിച്ചത്. ചെലവിന് ആനുപാതികമായി വില ലഭിക്കാത്തതിനാല് കര്‍ഷകര് കടുത്ത പ്രതിസന്ധിയാണ് നേരിടുന്നത്. പലരും ടാപ്പിങ് നിര്‍ത്തിയിരിക്കുകയാണ്.\nഅന്താരാഷ്ട്ര വിപണിയിലെ വിലയിടിവാണ് സംസ്ഥാനത്തെ വില താഴേക്ക് പോകാന് പ്രധാന കാരണം. ബുധനാഴ്ച ബാങ്കോക്ക് വില 85രൂപയും ടോക്യോ വില 90 രൂപയും മലേഷ്യന് വില 79 രൂപയും മാത്രമാണ്. ചൈന വിപണിയില് 97 രൂപക്കാണ് വില്‍പന. ഇത് മുതലെടുത്താണ് ടയര് വ്യവസായികള് വന്‍തോതില് റബര് ഇറക്കുമതി ചെയ്ത് സംഭരിക്കുന്നത്. അതേസമയം, റബറിന് 150 രൂപ ഉറപ്പാക്കാന് സര്‍ക്കാര് നടപ്പാക്കിയ വില സ്ഥിരതാ പദ്ധതിയും പാളിയിരിക്കുകയാണ്. പദ്ധതിക്കായി 300 കോടി അനുവദിച്ചിരുന്നെങ്കിലും 50 കോടിയില് താഴെ മാത്രമാണ് മാസങ്ങള് പിന്നിട്ടിട്ടും കര്‍ഷകര്‍ക്ക് നല്‍കിയിട്ടുള്ളത്. പദ്ധതിയില് അപേക്ഷ സമര്‍പ്പിച്ച ആയിരങ്ങളാണ് തുകക്കായി കാത്തിരിക്കുന്നത്. സാമ്പത്തിക പ്രതിസന്ധിയെ തുടര്‍ന്ന് സര്‍ക്കാര് തുക അനുവദിക്കാത്തതാണ് പദ്ധതിക്ക് തിരിച്ചടിയാവുന്നത്.\nഒട്ടുപാലിനെയും പദ്ധതിയില് ഉള്‍പ്പെടുത്തിയിട്ടുണ്ടെങ്കിലും നടപ്പായിട്ടില്ല. നേരത്തേ വിപണിയില് വിലയില്‍നിന്ന് അഞ്ചു രൂപ കൂട്ടി റബര് സംഭരിക്കുന്ന പദ്ധതി സര്‍ക്കാര് ആവിഷ്കരിച്ചിരുന്നെങ്കിലും പാളിയിരുന്നു.


അമേരിക്കയിൽ ജനക്കൂട്ടത്തിന് നേരേ വെടിവയ്പ്പ്; 20 പേർ കൊല്ലപ്പെട്ടു | The NRI News\nAugust 4, 2019 9:19 am NRI Desk Head News, World\nടെക്സാസ്: അമേരിക്കയെ ഞെട്ടിച്ച് വീണ്ടും കൂട്ട മനുഷ്യക്കുരുതി. ടെക്സാസിലുള്ള വാൾമാർട്ട് സ്റ്റോറിൽ യുവാവ് നടത്തിയ വെടിവയ്പിൽ 20 പേർ കൊല്ലപ്പെട്ടതായും 26-ഓളം പേർക്ക് ഗുരുതരമായി പരിക്കേറ്റതായും ടെക്സാസ് ഗവർണർ ഗ്രഗ് അബോട്ട് ട്വീറ്റ് ചെയ്തു. എൽ-പാസോ നഗരത്തിലെ ജനത്തിരക്കുള്ള ഷോപ്പിംഗ് സെന്‍ററിനു സമീപമുള്ള സ്റ്റോറിലാണ് ലോകത്തെ ഞെട്ടിച്ച കൂട്ടക്കൊല നടന്നത്. തോക്കുമേന്തി സ്റ്റോറിലെത്തിയ 21 കാരനായ യുവാവ് മറ്റ് പ്രകോപനങ്ങൾ കൂടാതെ ജനങ്ങൾക്കു നേരേ തലങ്ങും വിലങ്ങും വെടി വയ്ക്കുകയായിരുന്നു.\nഡാളസ് സ്വദേശിയായ പാട്രിക് ക്രൂസിയൻ എന്ന യുവാവാണ് കൂട്ടക്കൊലയ്ക്ക് പിന്നിലെന്ന് സ്ഥിരീകരിക്കാത്ത റിപ്പോർട്ടുണ്ട്. സംഭവത്തെക്കുറിച്ചുള്ള കൂടുതൽ വിശദാംശങ്ങൾ അധികൃതർ ഔദ്യോഗികമായി പുറത്തു വിട്ടിട്ടില്ല. കൂട്ടക്കൊല നടത്താനുള്ള സാഹചര്യമെന്താണെന്നും വ്യക്തമല്ല. സ്ത്രീകളും കുട്ടികളുമടക്കം നൂറുകണക്കിന് പേർ സംഭവ സമയം വ്യാപാര സ്ഥാപനത്തിലും പരിസരത്തും ഉണ്ടായിരുന്നതായി ദൃക്സാക്ഷികൾ പറഞ്ഞു. നീചവും നികൃഷ്ടവുമായ കുറ്റകൃത്യമെന്നായിരുന്നു അധികൃതരുടെ പ്രതികരണം. സംഭവത്തെ കുറിച്ച് പോലീസ് അന്വേഷണം ആരംഭിച്ചു.\nTags: america shooting, texas shooting, അമേരിക്കയിൽ വെടിവയ്പ്പ്\nകര്‍ണാടകത്തില് യെദിയൂരപ്പ വാഴുമോ; ഉപതെരഞ്ഞെടുപ്പ് വോട്ടെണ്ണല് ഇന്ന്


ചെറുപുഷ്പ സഭാസ്ഥാപകനായ ഫാ. ബസീലിയൂസ് പാണാട്ട് പൗരോഹിത്യത്തിന്‍െറ നൂറ് വര്‍ഷങ്ങള് - Sathyadeepam\nസ്വവര്‍ഗജോടികള്‍ക്ക് ഐവിഎഫ്: ഫ്രാന്‍സില് വന് പ്രതിഷേധം\nസിറിയന് ക്രൈസ്തവര്‍ക്ക് തുര്‍ക്കിയില്‍നിന്നു ഭീഷണി\nറാറ്റ്സിംഗര് സമ്മാനം ആഫ്രിക്കന് വൈദികന്\nക്രിസ്ത്യന്, ഹിന്ദു പെണ്‍കുട്ടികളുടെ നിര്‍ബന്ധിതമതംമാറ്റത്തിനെതിരെ പാക് ആര്‍ച്ചുബിഷപ്\nവന്‍കരയുടെ ക്രൈസ്തവ വേരുകള് വീണ്ടെടുക്കണമെന്നു യൂറോപ്യന് മെത്രാന്മാര്\nപ്രവാചക ധീരതയോടെ സാമൂഹ്യതിന്മകളെ നേരിടണം\nകുടുംബങ്ങളില് ദൈവഭയം നഷ്ടപ്പെട്ടാല് ദേവാലയങ്ങള് ശൂന്യമാകും\nമുംബൈ അതിരൂപത അല്‍മായ പങ്കാളിത്തം വര്‍ദ്ധിപ്പിക്കും\nകെ ആര് എല് സി സി സോഷ്യോ-പൊളിറ്റിക്കല് അക്കാദമി ഉദ്ഘാടനം\n|^| Home -> Cover story -> ചെറുപുഷ്പ സഭാസ്ഥാപകനായ ഫാ. ബസീലിയൂസ് പാണാട്ട് പൗരോഹിത്യത്തിന്‍െറ നൂറ് വര്‍ഷങ്ങള്\nചെറുപുഷ്പ സഭാസ്ഥാപകനായ ഫാ. ബസീലിയൂസ് പാണാട്ട് പൗരോഹിത്യത്തിന്‍െറ നൂറ് വര്‍ഷങ്ങള്\nഫാ. അഗസ്റ്റിന് പാംപ്ലാനി സി.എസ്.ടി.\nഗുരുത്വാകര്‍ഷണത്തെ ഗുരുവിന്‍റെ ആകര്‍ഷണം എന്നെങ്ങാനും വ്യാഖ്യാനിക്കാമെങ്കില് ചെറുപുഷ്പസഭയുടെ (CST FATHERS) ക്രമബദ്ധമായ ഭ്രമണങ്ങള്‍ക്ക് ഹേതുവായ ഗുരുബിംബമാണ് വല്യച്ചന് എന്ന ഹൃദയഹാരിയായ രൂപകത്തിലേക്ക് ചെറുപുഷ്പ സഭാംഗങ്ങള് ആവഹിച്ചിരിക്കുന്ന ഫാ. ബസീലിയൂസ് പാണാട്ട്.\nബസീലിയൂസച്ചന്‍റെ കഥയെ ആഖ്യാനിക്കുവാന് പ്രത്യേകമായ ഒരു വിവേചനബുദ്ധി വേണം. പള്ളികളും കപ്പേളകളും അദ്ദേഹത്തിന്‍റെ പേരില് സ്ഥാപിക്കപ്പെട്ടിട്ടില്ല. ഒരു അനാഥാലയത്തിന്‍റെ ദൈന്യതയെ ചുറ്റിപ്പറ്റി തുടങ്ങുന്നു അദ്ദേഹത്തിന്‍റെ ധര്‍മ്മപുരാണം. യാത്രയയ്പ്പിനു ലഭിച്ച ഏതാനും മംഗളപത്രങ്ങള് മാത്രം അദ്ദേഹത്തിന്‍റെ മഹിമയുടെ പ്രകടമായ സാക്ഷിപത്രം. പിന്നെ മരണശേഷം ലഭിച്ച കുറേ ഔപചാരിക അനുശോചനങ്ങളും. ശൂന്യതയില് നിന്നും ലോകത്തെ സൃഷ്ടിക്കുന്ന, പൂഴിമണ്ണില് നിന്നും മനുഷ്യനെ മെനയുന്ന ദൈവീകചെയ്തിയുടെ വൈരുദ്ധ്യാത്മകത തന്നെയാണ് ബസീലിയൂസച്ചന്‍റെ കഥയെയും അനശ്വരമാക്കുന്നത്.\nഅദ്ദേഹത്തിന്‍റെ ഛായാചിത്രത്തില് കാണുന്നത് വച്ചുകെട്ടലുകളില്ലാത്ത പച്ചയായ ഒരു വൃദ്ധമനുഷ്യന്‍റെ മുഖം. തിരുസ്സഭയിലെ വിശുദ്ധരുടെ ശിരസ്സിന് ചുറ്റുമുള്ള പ്രകാശവലയം ഇതില് കാണാനില്ല. കുഴിയും വരയും പാടും വീണ്, ചുക്കിച്ചുളിഞ്ഞ മുഖചര്‍മ്മം പേറുന്ന, ഒരു പുരുഷായുസ്സിന്‍റെ അദ്ധ്വാനം മുഴുവന് തളര്‍ത്തിക്കളഞ്ഞ, വയോധികന്‍റെ ചിത്രം! ഏശയ്യായുടെ സഹനദാസനെപ്പോലെ അഴകും ആകാരഭംഗിയുമില്ലാത്ത ഒരു ദീര്‍ഘകായന്. നാട്ടുപട്ടക്കാരനായിരുന്ന ഒരു തനി നാടന് സന്ന്യാസി! ബസീലിയൂസച്ചനെ കാണുകയോ കേള്‍ക്കുകയോ ചെയ്തിട്ടില്ലാത്ത കൊച്ചുകുഞ്ഞുങ്ങളടക്കമുള്ള കുറേപ്പേര് ഇന്ന് ആ രൂപം തൊട്ടു പ്രാര്‍ത്ഥിക്കുന്നുണ്ട്. ആരും പറയാതെ അവര് ആ രൂപത്തിനു മുമ്പില് പുഷ്പങ്ങളും തിരികളും സമര്‍പ്പിക്കുന്നുണ്ട്.\nബസീലിയൂസച്ചന്‍റെ ജീവചരിത്രത്തില് മുഴുവന് നിറഞ്ഞുനില്‍ക്കുന്നത് സാധാരണ മനുഷ്യരാണ്. അദ്ദേഹത്തിന്‍റെ ജീവചരിത്രത്തിലെ മുഖ്യകഥാപാത്രങ്ങള് പട്ടിണിപ്പാവങ്ങളും കുടിയാന്‍മാരും അനാഥബാലന്‍മാരും തനി ഗ്രാമീണകര്‍ഷകരുമൊക്കെയാണ്. സുവിശേഷമൂല്യങ്ങളുടെ വിരോധാഭാസങ്ങളെ ബസീലിയൂസച്ചന്‍റെ ജീവിതവും നന്നായിത്തന്നെ സാര്‍ത്ഥീകരിക്കുന്നു. സഭാനിയമത്തില് ബസീലിയൂസച്ചന്‍റെ സ്ഥാപക സിദ്ധിയെ ഇപ്രകാരം വിഭാവനം ചെയ്യുന്നു. “ഫാ.തോമസ് മാനേജരായിരുന്ന തിരുഹൃദയ അനാഥാലയത്തിലെ നിര്‍ദ്ധനരായ അനാഥബാലന്മാരുടെ സാന്നിദ്ധ്യവും മൂക്കന്നൂര് ഗ്രാമത്തിന്‍റെ ശോച്യാവസ്ഥയും മ ഹാത്മാഗാന്ധിയുമായുള്ള സമ്പര്‍ക്കവും സ്ഥാപകന്‍റെ ദര്‍ശനരൂപീകരണത്തില് സ്വാധീനം ചെലുത്തിയിട്ടുണ്ട്. ഈ അനുഭവങ്ങളോടുള്ള അദ്ദേഹത്തിന്‍റെ പ്രത്യുത്തരത്തെ ആഴപ്പെടുത്തിയത് ‘നീയും പോയി അതുപോലെ ചെയ്യുക’ എന്ന നമ്മുടെ കര്‍ത്താവിന്‍റെ വചസ്സുകളാണ്. മാര് അഗസ്റ്റിന് കണ്ടത്തില് തിരുമേനി തന്നെ അഭിപ്രായപ്പെട്ടത് സാമൂഹിക വികസനത്തിനായി ബസീലിയൂസച്ചന്‍റെ സഭയ്ക്ക് പ്രവര്‍ത്തിക്കാന് കഴിയും എന്നായിരുന്നു. ഗ്രാമോദ്ധാരണമായിരുന്നു ബസീലിയൂസച്ചന്‍റെ മുഖ്യ പ്രവര്‍ത്തനം.\nജനങ്ങള് ബസീലിയൂസച്ചന് മംഗളപത്രം നല്‍കുന്നതിനുമുന്‍പേ ഈ നായകന് തന്‍റെ ജനത്തിനുള്ള മംഗളപത്രം തന്‍റെ ഹൃദയഭിത്തികളില് എഴുതിവച്ചിരുന്നു. മൂക്കന്നൂര് നിവാസികളെപ്പറ്റി ബസീലിയൂസച്ചന്‍റെ വാക്കുകള് അനുസ്മരിക്കുക: “രാപകലില്ലാത്ത ഇവരുടെ അദ്ധ്വാനശീലം ഇവരെ നിഷ്ക്കളങ്കരും നിര്‍മ്മലഹൃദയരുമാക്കുന്നു. കപടഭക്തരുടെ അഭിനയവും, ആഡംബരത്തിനും ധൂര്‍ത്തിനും വേണ്ടി മത്സരിക്കുന്ന സമ്പന്നരുടെ അലംഭാവവും എന്തെന്നറിയാത്ത ഗ്രാമീണകൃഷീവലന്‍മാരാണിവര്.” ജനങ്ങളും ജനനായകനും തമ്മിലുള്ള ഈ ഹൃദയൈക്യത്തിന്‍റെ സേതുബന്ധനമായിരുന്നിരിക്കണം ബസീലിയൂസച്ചന്‍റെ ആത്മീയവും ഭൗതീകവുമായ എല്ലാ ശുശ്രൂഷകളുടേയും വിജയരഹസ്യം. ഛായാചിത്രങ്ങള് പ്രദര്‍ശിപ്പിക്കുന്നതിനോട് വലിയ മമതയില്ലാതിരുന്ന ബസീലിയൂസച്ചന് കുഴുപ്പള്ളിക്കാരോടൊപ്പം എടുത്ത ചിത്രങ്ങള് വലിയ അമൂല്യനിധി പോലെ സൂക്ഷിക്കുകയും അവ ഭിത്തിയില് തൂക്കിയിടുകയും ചെയ്തിരുന്നുവെന്നത് സ്മര്‍ത്തവ്യം. കര്‍മ്മത്തിന്‍റെ തിരത്തള്ളലിലും ആള്‍ക്കൂട്ടത്തിന്‍റെ തിരക്കില് നഷ്ടപ്പെടുന്നവനായിരുന്നില്ല ബസീലിയൂസച്ചന്. സ്വന്തം പിതാവിനെ മരണക്കിടക്കയില് ബസീലിയൂസച്ചന് ശുശ്രൂഷിക്കുന്ന വികാരനിര്‍ഭരമായ വിവരണം ജീവചരിത്രത്തില് വിവരിക്കുന്നുണ്ട്. രോഗികളായി കിടക്കുന്ന സഭാംഗങ്ങളെ മുറിയില് ചെന്നുകണ്ട് സ്വന്തം കൈകൊണ്ട് ഭക്ഷണം കോരിക്കൊടുക്കുമായിരുന്നു. കര്‍മ്മമണ്ഡലത്തിന്‍റെ നിര്‍ബന്ധങ്ങള്‍ക്കിടയിലും ബന്ധങ്ങളുടെ ഊഷ്മളതയെ കൈവിടാത്ത നേതൃത്വം. അതിന് ബസീലിയൂസച്ചന് പകരക്കാരുണ്ടാവില്ല.\nകൊടിയ ദാരിദ്ര്യത്തിനും 99-ലെ വെള്ളപ്പൊക്കത്തിനും, രണ്ട് ലോകമഹായുദ്ധങ്ങള്‍ക്കും ഒക്കെ സാക്ഷ്യം വഹിച്ച അനുഭവത്തിന്‍റെ ആര്‍ജ്ജവത്വമായിരുന്നിരിക്കണം ബസീലിയൂസച്ചന്‍റെ ബോധ്യങ്ങളെയും ദര്‍ശനങ്ങളെയും പാകപ്പെടുത്തിയത്. അലംഘനീയമായ ക്രിസ്തീയവിശുദ്ധിയും ചോദ്യം ചെയ്യാനാവാത്ത സമഗ്രതയും അദ്ദേഹത്തിന്‍റെ സമീപനങ്ങള്‍ക്കും ശൈലികള്‍ക്കും ഉണ്ടായിരുന്നു. സമൂഹത്തിലെ അനീതി കണ്ട് കാള് മാര്‍ക്സിനെപ്പോലെ അദ്ദേഹം രോഷംകൊണ്ട് പൊട്ടിത്തെറിക്കുകയായിരുന്നില്ല. മനുഷ്യന്‍റെ യാതനകള് കണ്ട് അസ്ഥിത്വചിന്തകരെപ്പോലെ ജീവിതത്തിന്‍റെ നിരര്‍ത്ഥകതയെ താലോലിക്കുകയായിരുന്നില്ല. പുരോഹിതനായിരുന്നെങ്കിലും സമൂഹത്തിന്‍റെ സംഘാതമായ യാതനകള്‍ക്കു മുന്നില് ആത്മീയവല്‍ക്കരണത്തിന് മുതിര്‍ന്നില്ല. വചനപീഠത്തെ അദ്ദേഹം കടലോരത്തും മീന്‍നാറുന്ന പടവുകളിലും പുനഃപ്രതിഷ്ഠിച്ചു. ബലിവേദിയെ അദ്ദേഹം മരുഭൂമിയിലും വിജനപ്രദേശത്തും കൊണ്ടുചെന്നിട്ട് അവിടെയൊക്കെ തന്നാലാവുംവിധം മന്നാ പെയ്യിക്കാനും അപ്പം വര്‍ദ്ധിപ്പിക്കാനും പരിശ്രമിച്ചു.\nകര്‍മ്മോന്മുഖനായ പ്രവാചകന് ധീരനായിരിക്കണമല്ലോ. ധര്‍മ്മത്തിന്‍റെ ആജ്ഞാശക്തിയെ പിടിച്ചുകെട്ടാനാവില്ല. ആരുടെ മുന്നിലും നട്ടെല്ലു വളയാത്ത അപ്രതിഹതമായ ഇച്ഛാശക്തിയുടേയും അപ്രതിരോധിതമായ നിശ്ചയദാര്‍ഢ്യത്തിന്‍റെയും ഉടമയായിരുന്ന ധീരനും ധിക്കാരിയുമായിരുന്നു ബസീലിയൂസച്ചന്. ആത്മബലത്തില്‍നിന്നും ചിതറി വീണ വാക്കിന്‍റെ ആവേശത്തില് മൂക്കന്നൂരെ ചെറുപ്പക്കാരെക്കൊണ്ട് മദ്യവിരുദ്ധ സമരത്തില് പനങ്കുല വെട്ടിക്കുന്ന, പന തുളപ്പിക്കുന്ന യുവവൈദികന്! അറസ്റ്റുചെയ്യാന് വരുന്ന പോലീസുകാരുടെ മദ്ധ്യത്തിലൂടെ നെഞ്ചും വിരിച്ച് കടന്നുപോകുന്ന സൈക്കിള് യാത്രക്കാരന്! സര്‍ക്കാരിന്‍റെ ഔദ്യോഗിക അനുവാദം കാക്കാതെ ദേവാലയത്തിന്‍റെ പണി തുടങ്ങുന്ന വികാരിയച്ചന്! ബസീലിയൂസച്ചനിലെ ഇരുത്തം വന്ന പ്രവാചകനേയും വിപ്ലവകാരിയെയുമൊക്കെ ഇവിടെ കാണാം. ചുങ്കക്കാരോടും വേശ്യയോടും കൂടി വിരുന്നിനിരിക്കുന്ന ക്രിസ്തുവിന്‍റെ പ്രതിസംസ്കാരവിപ്ലവത്തിന്‍റെ ആവിഷ്ക്കാരം ഇവിടെ ബസീലിയൂസച്ചനിലൂടെ ആവര്‍ത്തിക്കപ്പെടുകയായിരുന്നു. എതിര്‍പ്പുകള്‍ക്കും വെല്ലുവിളികള്‍ക്കും മധ്യേ അട്ടാറയിലെ സ്ഥലക്കച്ചവടം വിജയകരമായിരുന്നു എന്ന് തെളിയിച്ചുകൊണ്ട് മെത്രാന്‍റെ അഭിമാനത്തെ സംരക്ഷിക്കേണ്ട വെല്ലുവിളിയും ഏറ്റെടുത്തുകൊണ്ടാണല്ലോ അദ്ദേഹം തന്‍റെ ശുശ്രൂഷാപൗരോഹിത്യം ആരംഭിക്കുന്നതുതന്നെ.\nസാധാരണ വിപ്ലവകാരികളില് നിന്നും തിരുത്തല്‍വാദികളില് നിന്നും ബസീലിയൂസച്ചനെ വ്യതിരിക്തനാക്കുന്നത് ബസീലിയൂസച്ചന്‍റെ പ്രവൃത്യുന്‍മുഖതയുടെ ധ്യാനാത്മകമാനമാണ്. റോസാപ്പൂവും സുഗന്ധവും തമ്മിലുള്ള ബന്ധമാണ് ദൈവാനുഭവവും പ്രയോഗത്വവും തമ്മിലുള്ളത്. ഉള്ളില് തിങ്ങിവിങ്ങി നിറഞ്ഞുനിന്ന ആബാനുഭവത്തിന്‍റെ ഭാരത്തെ ക്രിസ്തു, ചുങ്കക്കാരന്‍റെയും വേശ്യയുടേയും മധ്യേ ഇറക്കിവച്ചതുപോല, സ്നേഹിക്കുന്ന പിതാവിനെക്കുറിച്ചുള്ള അനുഭവത്തിന്‍റെ ആഘാതം സ്നേഹം നിഷേധിക്കപ്പെട്ട മനുഷ്യനിലേക്ക് ക്രിസ്തുവിനെ വലിച്ചെറിഞ്ഞതുപോലെ, ആന്തരികമായ ഒരു അനുഭൂതിയുടെയും വിശുദ്ധിയുടെയും നിര്‍ബന്ധം ആയിരുന്നു ബസീലിയൂസച്ചന്‍റെ പ്രവൃത്തികളുടെ എല്ലാം ചേതോവികാരം. ആ അനുഭൂതിവിശേഷം എന്തായിരുന്നു എന്ന അന്വേഷണമാണ് നമ്മെ ബസീലിയൂസച്ചന്‍റെ ചെറുപുഷ്പഭക്തിയിലേക്കും നല്ല സമരിയാക്കാരന്‍റെ ഉപമയിലേക്കും കൊണ്ടുചെന്നെത്തിക്കുന്നത്.\nദൈവാനുഭവത്തില് അധിഷ്ഠിതമായിരുന്നു അദ്ദേഹത്തിന്‍റെ കര്‍മ്മങ്ങളെല്ലാം. ‘നീയും പോയി അപ്രകാരം ചെയ്യുക’ എന്ന വചനമായിരുന്നു ബസീലിയൂസച്ചന്‍റെ ആപ്തവാക്യം. വീണുകിടക്കുന്ന മനുഷ്യന്‍റെ മുറിവുകളില് ഒഴിക്കുന്ന എണ്ണയും വീഞ്ഞും പഴയനിയമത്തില് ദേവാലയ ശുശ്രൂഷയ്ക്കുളള അവശ്യഘടകങ്ങളാണ്. ഈ ഉപമയിലെ വിവരണങ്ങള്‍ക്ക് ദേവാലയ ശുശ്രൂഷയുടെ പ്രതീകാത്മക മാനങ്ങളുമുണ്ടെന്ന് ബൈബിള് പണ്ഡിതര് പറയുന്നു. നിര്‍ഭാഗ്യവാന്‍റെ മുറിവുകളാകുന്ന അള്‍ത്താരയില് സമറിയക്കാരന് ആരാധനാദ്രവ്യങ്ങള് പകരുന്നു. നീയും പോയി അപ്രകാരം ചെയ്യുക എന്ന ആപ്തവാക്യത്തിലെ ആത്മീയതയാണ് ഇവിടെ തെളിഞ്ഞുവരുന്നത്. ദരിദ്രനെ ശുശ്രൂഷിക്കുന്ന സെക്ക്യുലര് ദര്‍ശനമല്ല ഇവിടെയുള്ളത്. ദൈവസ്നേഹത്തിന്‍റെയും ദൈവികദര്‍ശനത്തിന്‍റെയും പശ്ചാത്തലത്തില് മാത്രമാണ് മാനവശുശ്രൂഷയ്ക്ക് അര്‍ത്ഥം ലഭിക്കുന്നത്. വെറും സാമൂഹിക പരിഷ്ക്കര്‍ത്താക്കളാകാനല്ല, ദൈവസ്നേഹത്തില് ഊന്നിനിന്നുകൊണ്ട് മനുഷ്യസ്നേഹികളാകാനാണ് യേശു കല്പിക്കുന്നത് (ഫാ. ജോണ്‍സണ് പുതുശ്ശേരി). ഗ്രാമോദ്ധാരണമായിരുന്നാലും അനാഥാലയത്തിന്‍റെ നടത്തിപ്പായാലും ഭക്തിയില് മുദ്രണം ചെയ്യപ്പെട്ട കര്‍മ്മമായിരുന്നു ബസീലിയൂസച്ചന്‍റേത്.\nകേരളസഭ, സഭയുടെ പ്രവാചകര്‍ക്കായി ഇന്നൊരു സമരപരിശീലനശാല ആരംഭിക്കുന്നുവെങ്കില് അത് മൂക്കന്നുരില് ആരംഭിക്കണം. ഉദാത്തമായ ക്രിസ്തീയസമരത്തിന്‍റെ ഇനിയും അഴിച്ചുമാറ്റാത്ത സമരപ്പന്തലാണ് മൂക്കന്നുരെ ബസീലിയൂസച്ചന്‍റെ കബറിടം.\nസ്വയംകൃത ചരിത്രത്തിലെ അക്ഷരപ്രപഞ്ചത്തിലൂടെ വി. ചെറുപുഷ്പം ലോകത്തില് തീയിട്ടതുപോലെ സ്വയംകൃത ചരിത്രത്തിലെ ഏതാനും അദ്ധ്യായങ്ങളുടെ ആകസ്മികമായ അഗ്നിപ്രളയത്തില് വല്യച്ചനും ഉരുകിപ്പോയി. കൊച്ചുത്രേസ്യയുടെ ആത്മകഥയുടെ നാലദ്ധ്യായങ്ങള് തര്‍ജ്ജമ ചെയ്തപ്പോള്, “ചെറുപുഷ്പത്തിന്‍റെ അരൂപിയാല് ഞാന് പ്രത്യേകം ആകൃഷ്ടനായി” എന്നാണ് അദ്ദേഹം പറഞ്ഞിരിക്കുന്നത്. ചെറുപുഷ്പ ദംശനമേറ്റ ബസീലിയൂസച്ചന്‍റെ ഹൃദയത്തിലെ തുന്നിക്കെട്ടേണ്ട ഒരു മുറിവോ ഇറക്കിവക്കേണ്ട ഭാരമോ ആയി ഈ അനുഭവം രൂപപ്പെട്ടു. “കുഞ്ഞാത്മാക്കളുടെ ചെറിയ ഗണം” ഉണ്ടാവണമെന്നത് വി. കൊച്ചുത്രേസ്യയുടെ വലിയ ആഗ്രഹം ആയിരുന്നു. ഈ ആഗ്രഹത്തിന്‍റെ പൂര്‍ത്തീകരണമായി താന് സ്ഥാപിച്ച സഭയെ വിഭാവനം ചെയ്തുകൊണ്ടാണ് ചെറുപുഷ്പസഭയുടെ ആത്മബോധത്തെ “വി. ചെറുപുഷ്പത്തിന്‍റെ കുഞ്ഞാത്മാക്കളുടെ ചെറിയ ഗണം” എന്ന സ്വര്‍ഗ്ഗീയ നിര്‍വചനത്തിലേക്ക് ബസീലിയൂസച്ചന് കുടിയിരുത്തുന്നത്. ബസീലിയൂസച്ചനിലേക്ക് ഈശോ നിശ്വസിച്ച ആത്മാവിന്‍റെ പേരാണ് വി. കൊച്ചുത്രേസ്യ. ആത്മാവിനെ സ്വീകരിക്കുന്നതുവരെയുള്ള ജറുസലേം വാസമായി ബസീലിയൂസച്ചന്‍റെ ഇടവകപൗരോഹിത്യത്തെ കാണാം. ഒരു പുതിയ ഗര്‍ഭധാരണത്തെ തുടര്‍ന്നുള്ള ഈറ്റുനോവു കൂടിയായിരുന്നു അന്നു മുതല് മരണം വരെ അദ്ദേഹത്തിന്‍റെ ജീവിതം.\nഭക്തിക്കും വണക്കത്തിനും ഒക്കെ എത്രയോ ഉപരിയാണ് ആ ബന്ധത്തിന്‍റെ മിസ്റ്റിക്കല് മാനങ്ങള്. കേരളത്തില് ഒരുപക്ഷേ ആദ്യമായി വാടകക്കെടുത്ത തിരുസ്വരൂപവുമായി കൊച്ചുത്രേസ്യയുടെ നൊവേന നടത്തിയത് ബസീലിയൂസച്ചനായിരിക്കണം. എന്തൊരു ധൃതിയും ആവേശവും ആയിരുന്നു അതിനൊക്കെ! ഒരു പുരോഹിതസന്യാസസഭയുടെ മദ്ധ്യസ്ഥയായി ഒരു വിശുദ്ധയെ അവരോധിക്കുന്നതിന്‍റെ യുക്തിരാഹിത്യത്തിനു പിന്നിലെ കാലാതീതമായ ദര്‍ശനസുഭഗതയും ഔന്നിത്യവും ഇനിയും കാലം തിരിച്ചറിഞ്ഞിട്ടുണ്ടോ എന്ന് സംശയം. രൂപകാര്‍ത്ഥത്തില് പറഞ്ഞാല്, കത്തോലിക്കാസഭയിലെ ആദ്യത്തെ ‘വനിതാപൗരോഹിത്യം’ ആയിരുന്നിരിക്കാം ഇത്! സ്ത്രീശാക്തീകരണത്തിന്‍റെ പുരോഗമനചിന്താഗതികള് പ്രഘോഷിക്കപ്പെടുന്നതിനും എത്രയോ ദശകങ്ങള്‍ക്കുമുന്‍പെ ബസീലിയൂസച്ചന് ഈ ആശയങ്ങളെ അക്ഷരാര്‍ത്ഥത്തില് സാര്‍ത്ഥീകരിച്ചു. ബസീലിയൂസച്ചന്‍റെ പ്രവാചകതുല്യമായ ദീര്‍ഘദര്‍ശനവും പ്രതിസംസ്കാരമനോഗതിയും അങ്ങേയറ്റം ദ്യോതിപ്പിക്കുന്ന ധീരമായ ഒരു ചുവടുവയ്പായിരുന്നു ഇത്. വി. കൊച്ചു ത്രേസായെ പുരോഹിതസഭയായ ചെറുപുഷ്പസഭയുടെ ഔദ്യോഗിക മദ്ധ്യസ്ഥയായി ബസീലിയൂസച്ചന് തീരുമാനിച്ച ദിനം. ആ ദിനമായിരുന്നു അന്താരാഷ്ട്ര വനിതാദിനമായി ആചരിക്കപ്പെടേണ്ടിയിരുന്നത്!\nപ്രവാചകന് സംസാരിക്കുന്നത് അധരം കൊണ്ടല്ല, ശരീരം കൊണ്ടാണ്. മാംസം കൊണ്ട് വചിച്ചവനാണല്ലോ ക്രിസ്തു. വില കൊടുക്കേണ്ടി വരുന്നത് എല്ലാ പ്രവാചകരുടേയും വിധിയാണെങ്കില് വലിയ വില കൊടുക്കേണ്ടിവരുന്നത് തിരഞ്ഞെടുക്കപ്പെട്ട പ്രവാചകര്‍ക്ക് മാത്രം സിദ്ധിക്കുന്ന വലിയ ഒരു ഭാഗ്യമാണ്. എന്തുവിലയാണ് ബസീലിയൂസച്ചന് കൊടുക്കാതെ മിച്ചം വച്ചിട്ടുള്ളത്? ആ ഗാത്രത്തില് ഇനി എന്തെങ്കിലും പറിച്ചെടുക്കാന് അവശേഷിച്ചിട്ടുണ്ടോ? ഏതു തിരുലിഖിതമാണ് ബസീലിയൂസച്ചന് പൂര്‍ത്തിയാക്കാതെ കടന്നുപോയിരിക്കുന്നത്? എണ്‍പത്തിയഞ്ച് വര്‍ഷത്തെ ആ ജീവിതത്തിന്‍റെ നഷ്ടങ്ങളുടേയും പരാജയങ്ങളുടേയും ബാലന്‍സ് ഷീറ്റ് പരിശോധിച്ചാലറിയാം എല്ലാം പൂര്‍ത്തിയാക്കാന് വേണ്ടി എല്ലാം പിടിച്ചുപറിക്കുന്ന വിശ്വത്തിന്‍റെ കാവ്യനീതി ബസീലിയൂസച്ചനെ ഇട്ട് അമ്മാനമാടുന്നത് എത്ര ദാക്ഷിണ്യരഹിതമായിട്ടാണ് എന്ന്. ജീവിതത്തില് ഏറെ സമയവും തനിയെ നിന്നവനും, ഏകാകിയുമായിരുന്നു ബസീലിയൂസച്ചന്. ഇതിന്‍റെ ആരംഭം കുറിക്കപ്പെടുന്നത് പിറന്ന വീടിന്‍റെ പശ്ചാത്തലത്തില് തന്നെയും. വിവാഹനിശ്ചയം ചെയ്യപ്പെട്ട യുവതി കാണാനായിവന്നപ്പോള് അകത്തുകയറി കതകടച്ച് ഏകനായി മൗനിയായിരിക്കുന്ന തോമസ്. തന്‍റെ വ്യക്തിത്വത്തിന്‍റെ കരുത്തുമുഴുവന് ഏകാന്തതയില് തെളിയിച്ചവനാണ് ബസീലിയൂസച്ചന്. കുടുംബത്തിന്‍റെ ആഗ്രഹങ്ങള്‍ക്കും സമൂഹത്തിന്‍റെ പാരമ്പര്യങ്ങള്‍ക്കും എതിരെ സ്വന്തം ബോധ്യങ്ങളുടെ പത്മവ്യൂഹം തീര്‍ത്ത് അതിനുള്ളില് സ്വയം അടര്‍ത്തിമാറ്റി പറിച്ചുനടുന്ന ഒരു യുവാവ്. എന്തൊരു നഷ്ടക്കച്ചവടമായിരുന്നു ഈ പത്മവ്യൂഹം തീര്‍ക്കല്! ബസീലിയൂസച്ചന്‍റെ ജീവിതത്തില് അനുസ്യൂതം ആവര്‍ത്തിക്കപ്പെടേണ്ടിയിരുന്ന ആദര്‍ശാധിഷ്ഠിതമായ ഒറ്റപ്പെടലുകളുടേയും ഏകാന്തതയുടേയും പ്രതീകാത്മകമായ ഒരു മുന്നറിയിപ്പായി വേണം ഈ സംഭവത്തെ മനസ്സിലാക്കാന്. പരീക്ഷിക്കപ്പെടുമ്പോഴെല്ലാം ഇങ്ങനെ ആവര്‍ത്തിച്ചാവര്‍ത്തിച്ച് “തോറ്റു കൊടുക്കുന്ന” ധീരതയായിരുന്നു ബസീലിയൂസച്ചന്‍റേത്. വിലകൊടുക്കുന്ന ബലിയാടായി സ്വയം പ്ര ഖ്യാപിച്ചുകൊണ്ട് ബസീലിയൂസച്ചന് ഇ വിടെ തന്‍റെ പ്രതിവിപ്ലവം ആരംഭിക്കുക യായിരുന്നു. കുഴിപ്പള്ളിയില് “കീരിയും പാമ്പും പോലെ കഴിഞ്ഞിരുന്ന വ്യക്തികളേയും കുടുംബങ്ങളേയും രമ്യതയിലാക്കിയ” (മാത്യു എം. പാണാട്ട്, പേ. 71) നാട്ടുപട്ടക്കാരന് സഭാപിതാവായപ്പോള് മറുതലിക്കുന്ന മക്കളെത്തന്നെ നിസ്സഹായനായി നോക്കിനില്‍ക്കേണ്ടി വന്നിരുന്നില്ലേ?\nകുരിശിലെ പരമമുഹൂര്‍ത്തത്തില് പിതാവിനേയും ശിഷ്യന്മാരേയും എല്ലാം നഷ്ടപ്പെട്ട് പാതാളം വരെ താഴ്ത്തപ്പെട്ട ക്രിസ്തുവിന്‍റെ വ്യഥ ലോകരക്ഷയില് അവിടുത്തോട് സഹകരിക്കുന്ന എല്ലാവരും പങ്കുപറ്റേണ്ട ഒരുതരം ആത്മീയവിരുന്നാണ്. സഭയുടെമേലുള്ള പിതൃത്വം പോലും ചോദ്യം ചെയ്യപ്പെട്ട് തെറ്റിദ്ധാരണകളുടേയും മുന്‍വിധികളുടേയും അകത്തുനിന്നും പുറത്തുനിന്നും ഉള്ള കുറ്റവിചാരണകളുടേയും ശരശയ്യയില് തനിയെ കിടക്കുന്ന ബസീലിയൂസച്ചന് ചെറുപുഷ്പസഭയുടെ നല്ല ഭാവിക്ക് വേണ്ട മുഴുവന് വിലയും മോചനദ്രവ്യവും എന്നേക്കുമായി എല്ലാവര്‍ക്കും വേണ്ടി കൊടുത്തുതീര്‍ക്കുകയായിരുന്നു. മിഷനറിമാര്‍ക്കുവേണ്ടി, സെമിനാരിക്കാര്‍ക്കുവേണ്ടി, നവസന്യാസികള്‍ക്കുവേണ്ടി എന്നൊക്കെ പറഞ്ഞ് തന്‍റെ മരണവേദനയെ കാഴ്ചവച്ചപ്പോള് അച്ചന് ഈ വിലകൊടുക്കല് ഉച്ചത്തില് തന്നെ നിര്‍വ്വഹിക്കുകയായിരുന്നു.\nബസീലിയൂസച്ചന്‍റെ വലിയ വിശുദ്ധിയുടെ ദൃഷ്ടാന്തം അച്ചന് ആവര്‍ത്തിച്ച് കടന്നുപോയ ഈ മരുഭൂമികളിലെ പ്രവാസങ്ങളാണ്. അച്ചനെ എന്തുകൊണ്ട് വിശുദ്ധനാക്കണം എന്നതിനുള്ള സംശയരഹിതമായ മറുപടിയാണ് ഒട്ടും മിച്ചം വക്കാതെ അച്ചന് പൂര്‍ത്തിയാക്കിയ ഈ കെനോസിസ് അനുഭവം.\nസവിശേഷ പ്രേഷിതമാസത്തിന്‍റെ മിഷന് ദര്‍ശനങ്ങള്\nകുടുംബങ്ങളുടെ മധ്യസ്ഥ-വിശുദ്ധ മറിയം ത്രേസ്യ


വിവാദം ഇന്റര്‍വ്യൂ ബോര്‍ഡിലെ പ്രമുഖന്റെ വേണ്ടപ്പെട്ട ആള്‍ക്കു വേണ്ടി ; വിഷയവിദഗ്ധര് ഉപജാപം നടത്തിയെ - Samakalika Malayalam\nവിവാദം ഇന്റര്‍വ്യൂ ബോര്‍ഡിലെ പ്രമുഖന്റെ വേണ്ടപ്പെട്ട ആള്‍ക്കു വേണ്ടി ; വിഷയവിദഗ്ധര് ഉപജാപം നടത്തിയെന്ന് രാജേഷ്\nBy സമകാലിക മലയാളം ഡെസ്‌ക് | Published: 06th February 2021 02:39 PM |\nLast Updated: 06th February 2021 02:39 PM | A+A A- |\nഎം ബി രാജേഷ്/ ടെലിവിഷന് ചിത്രം\nപാലക്കാട് : കാലടി സര്‍വകലാശാലയിലെ നിയമന വിവാദത്തില് വിഷയ വിദഗ്ധര്‍ക്കെതിരെ സിപിഎം നേതാവ് എംബി രാജേഷ്. വിഷയവിദഗ്ധര് ഉപജാപം നടത്തി. മൂന്നുപേരുടെ വ്യക്തിപരമായ താല്‍പ്പര്യത്തിലുണ്ടായ വിവാദമാണ്. ഭാര്യയുടെ നിയമനം രാഷ്ട്രീയവല്‍ക്കരിച്ചെന്നും രാജേഷ് ആരോപിച്ചു.\nതന്റെ ഭാര്യ നിനിതക്കെതിരെ മൂന്നു തലത്തിലാണ് ഉപജാപം നടന്നത്. നിനിത ഇന്റര്‍വ്യൂവില് പങ്കെടുക്കാതിരിക്കാന് ഉപജാപം നടന്നു. പിന്നെ അവരുടെ പിച്ച്ഡി ബിരുദത്തിനെതിരെയും പരാതി വന്നു. എന്നാല് ജോലിക്ക് അപേക്ഷിക്കുന്നതിന് ഒരു വര്‍ഷം മുമ്പേ പിഎച്ച്ഡി എടുത്തതാണെന്ന് തെളിഞ്ഞു.\nപിഎച്ച്ഡിക്കെതിരെ കേസുണ്ട് എന്നായി അടുത്ത വാദം. എന്നാല് അതും പൊളിഞ്ഞു. ഇന്റര്‍വ്യൂവില് പരാജയപ്പെടുത്താന് ഇന്റര്‍വ്യൂ ബോര്‍ഡിലും ശ്രമം നടന്നു. കൂടിയാലോചന നടന്നതായി അവര് തന്നെ പറഞ്ഞിട്ടുണ്ട്. ശ്രമം വിജയിക്കാതെ വന്നതോടെ 31 ന് രാത്രി മൂന്നുപേരും ഒരുമിച്ച് ഒപ്പിട്ട കത്ത് ഉദ്യോഗാര്‍ത്ഥിയായ നിനിതയ്ക്ക് ലഭ്യമാക്കിക്കൊടുത്തു.\nമൂന്നാമതൊരാള് മുഖേനയാണ് ഇത് നിനിതയ്ക്ക് കൈമാറിയത്. തുടര്‍ന്ന് ജോലിയില് ജോയിന് ചെയ്യാതിരിക്കാന് സമ്മര്‍ദ്ദം ചെലുത്തി. പിന്മാറിയാല് പ്രശ്‌നമില്ലെന്നും, അല്ലെങ്കില് മാധ്യമങ്ങളില് കൊടുത്ത് വിവാദമാക്കുമെന്നും പറഞ്ഞു. നിങ്ങളോട് വ്യക്തിപരമായ വിരോധമില്ലെന്നും ഇവര് പറഞ്ഞു. കത്ത് കിട്ടി രണ്ടുമണിക്കൂറിനകം, ഈ കത്തിനെക്കുറിച്ച് അന്വേഷിക്കണമെന്ന് ആവശ്യപ്പെട്ട് നിനിത സര്‍വകലാശാല രജിസ്ട്രാര്‍ക്ക് ഇ മെയില് അയച്ചിട്ടുണ്ട്.\nഇത്തരം ഭീഷണികളുടെ പശ്ചാത്തലത്തിലാണ്, അതിന് വഴങ്ങേണ്ടെന്ന തീരുമാനത്തിന്റെ അടിസ്ഥാനത്തില് ജോലിയില് പ്രവേശിക്കാന് തീരുമാനിച്ചത്. മൂന്നാം തീയതി വൈകീട്ടാണ് ജോലിയില് പ്രവേശിച്ചത്. നാലാം തീയതി പരസ്യപ്രതികരണം വന്നു. ഇന്റര്‍വ്യൂ ബോര്‍ഡിന് പരാതി ഉണ്ടെങ്കില് ന്യായമായും പരാതി നല്‍കാം. എന്നാല് ആ പരാതി എന്തിനാണ് ഉദ്യോഗാര്‍ത്ഥിക്ക് എത്തിച്ചു കൊടുക്കുന്നത്.\nഅവര് അറിയാതെ എങ്ങനെയാണ് മൂന്നാമതൊരാള്‍ക്ക് കത്ത് കിട്ടിയത്. ഇതു കേട്ടുകേള്‍വിയുള്ള സംഭവമാണോ എന്നും രാജേഷ് ചോദിച്ചു. ഇന്റര്‍വ്യൂ ബോര്‍ഡിലെ ഒരു പ്രമുഖന്റെ ഏറ്റവും വേണ്ടപ്പെട്ടയാള്‍ക്ക് വേണ്ടിയാണ് ഈ ഉപജാപം നടത്തിയത്. അവര്‍ക്ക് സ്ഥാപിത താല്‍പ്പര്യം ഇല്ലെങ്കില് അവര് അത് തെളിയിക്കട്ടെ എന്നും എംബി രാജേഷ് പറഞ്ഞു. രാഷ്ട്രീയ വിരോധത്തിന്റെ പേരിലല്ല അവര് ഇടപെട്ടതെന്നും, വ്യക്തി താല്‍പ്പര്യമാണ് ഇന്റര്‍വ്യൂ ബോര്‍ഡ് അംഗങ്ങളുടെ പരാതിയുടെ പിന്നിലെന്നും രാജേഷ് വ്യക്തമാക്കി.\nControversy M B Rajesh കാലടി സര്‍വകലാശാല നിയമന വിവാദം വിഷയവിദഗ്ധര്


ബിജെപി സ്ഥാനാര്‍ഥിക്കെതിരെ പീഡനക്കേസ്; പോക്‌സോ കേസെടുത്തു, കള്ളക്കേസെന്ന് ബിജെപി | West Bengal BJP Candidate Booked Under Pocso - Malayalam Oneindia\nബിജെപി സ്ഥാനാര്‍ഥിക്കെതിരെ പീഡനക്കേസ്; പോക്‌സോ കേസെടുത്തു, കള്ളക്കേസെന്ന് ബിജെപി\nPublished: May 11 2019, 9:07 [IST]\nബിജെപി സ്ഥാനാര്‍ഥിക്കെതിരെ പീഡനക്കേസ്\nകൊല്‍ക്കത്ത: ബംഗാളില് ബിജെപി സ്ഥാനാര്‍ഥിക്കെതിരെ പീഡന പരാതി. ഡയ്മണ്ട് ഹാര്‍ബര് ലോക്‌സഭാ മണ്ഡലത്തിലെ ബിജെപി സ്ഥാനാര്‍ഥി നിലഞ്ജന് റോയിക്കെതിരെയാണ് പോക്‌സോ നിയമ പ്രകാരം കേസെടുത്തിരിക്കുന്നത്. തന്നെ പീഡിപ്പിച്ചുവെന്ന് കാണിച്ച് 17കാരി നല്‍കിയ പരാതിയിലാണ് കേസ്.\nഫാള്‍ട്ടയിലെ ഒരു വീട്ടില് വച്ചാണ് തന്നെ ആക്രമിച്ചതെന്ന് പെണ്‍കുട്ടി പരാതിയില് പറയുന്നു. ബാലാവകാശ കമ്മീഷന് ലഭിച്ച പരാതി പോലീസിന് കൈമാറി. നേരത്തെ പോലീസില് പരാതിപ്പെട്ടിട്ടു നടപടി എടുത്തില്ലെന്ന് പെണ്‍കുട്ടിയുടെ കുടുംബം ആരോപിച്ചു. തുടര്‍ന്നാണ് കമ്മീഷനെ സമീപിച്ചത്. നിലഞ്ജന് റോയിക്കെതിരെ നടപടി സ്വീകരിക്കാന് തിരഞ്ഞെടുപ്പ് കമ്മീഷനോട് ബാലാവകാശ കമ്മീഷന് ആവശ്യപ്പെട്ടു. 24 മണിക്കൂറിനകം പ്രതിയെ അറസ്റ്റ് ചെയ്യാന് പോലീസിനും നിര്‍ദേശം നല്‍കി.\nഏപ്രില് 26നാണ് വിവാദമായ സംഭവം നടന്നത്. ചില ബിജെപി പ്രവര്‍ത്തകള് പെണ്‍കുട്ടിയോട് മോശമായി പെരുമാറിയിരുന്നു. ഇക്കാര്യത്തില് പരാതി പറയാനാണ് ബിജെപി സ്ഥാനാര്‍ഥിയുടെ ഫാള്‍ട്ടയിലെ വീട്ടിലെത്തിയത്. നോര്‍ത്ത് 24 പര്‍ഗാനാസ് ജില്ലയിലാണ് ഫാള്‍ട്ട. പരാതി കേട്ട ബിജെപി സ്ഥാനാര്‍ഥി പെണ്‍കുട്ടിയെ പീഡിപ്പിക്കുകയായിരുന്നുവെന്ന് പെണ്‍കുട്ടിയുടെ ബന്ധു മാധ്യമങ്ങളോട് പറഞ്ഞു.\nതൊട്ടടുത്ത ദിവസം പോലീസില് പരാതിപ്പെട്ടു. പോലീസ് വൈദ്യ പരിശോധനയ്ക്ക് പെണ്‍കുട്ടിയെ വിധേയയാക്കി. മൊഴി എടുക്കുകയും ചെയ്തു. എന്നാല് ബിജെപി സ്ഥാനാര്‍ഥിക്കെതിരെ യാതൊരു നടപടിയും എടുത്തില്ല. പോക്‌സോ നിയമ പ്രകാരം കേസെടുത്തിട്ടും അറസ്റ്റ് ചെയ്യാത്തത് എന്താണെന്ന് വ്യക്തമാകുന്നില്ലെന്ന് ബാലാവകാശ കമ്മീഷന് ചെയര്‍പേഴ്‌സണ് അനന്യ ചാറ്റര്‍ജി ചക്രവര്‍ത്തി പറയുന്നു. കമ്മീഷന് പെണ്‍കുട്ടിയെ സന്ദര്‍ശിച്ചു. പരാതിയില് കഴമ്പുണ്ടെന്നാണ് അവര്‍ക്ക് ബോധ്യമായത്.\nമോദിയോട് ഉഗ്രന് ബെറ്റുമായി മമത; എന്റെ 42 സ്ഥാനാര്‍ഥികളെയും പിന്‍വലിക്കാം, മോദി സത്യം പറയണം\nഎന്നാല് തനിക്കെതിരെ നടന്ന ഗൂഢാലോചനയുടെ ഭാഗമാണ് കേസെന്ന് ബിജെപി സ്ഥാനാര്‍തി നിലഞ്ജന് റോയ് പറഞ്ഞു. തൃണമൂല് സ്ഥാനാര്‍ഥി അഭിഷേക് ബാനര്‍ജിയാണ് ഇതിന് പിന്നിലെന്നും റോയ് ആരോപിച്ചു. സംസ്ഥാന ബിജെപി നേതൃത്വവും ഇതേ പ്രതികരണമാണ് നടത്തിയത്. തിരഞ്ഞെടുപ്പ് ലക്ഷ്യമിട്ടുള്ള നീക്കമാണിതെന്ന് ബിജെപി വൈസ് പ്രസിഡന്റ് ജയ പ്രകാശ് മജുംദാര് പറഞ്ഞു. തിരഞ്ഞെടുപ്പ് കമ്മീഷന് പോലീസില് നിന്ന് റിപ്പോര്‍ട്ട് തേടിയിട്ടുണ്ട്.\nbjp pocso west bengal trinamool congress lok sabha elections 2019 പശ്ചിമ ബംഗാള് ബിജെപി തൃണമൂല് കോണ്‍ഗ്രസ്\nWest Bengal BJP Candidate Booked Under Pocso\nStory first published: Saturday, May 11, 2019, 9:07 [IST]


കാറും ബൈക്കും കൂട്ടിയിടിച്ച് പരിക്കേറ്റ യുവാവ് മരിച്ചു - MALABAR FLASH\nHome Accident Kasaragod Obituary കാസര്‍കോട് കേരളം കേരള വാര്‍ത്ത കാറും ബൈക്കും കൂട്ടിയിടിച്ച് പരിക്കേറ്റ യുവാവ് മരിച്ചു\nകാസര്‍കോട്: കാറും ബൈക്കും കൂട്ടിയിടിച്ച് ഗുരുതരമായി പരിക്കേറ്റ് മംഗളൂരു ആസ്പത്രിയില് കഴിയുകയായിരുന്ന യുവാവ് മരിച്ചു. പെരുമ്പള പാലിച്ചിയടുക്കം കാവുങ്കാലിലെ പി. ഗോപകുമാര് എന്ന ഗോപി(38)യാണ് മരിച്ചത്.[www.malabarflash.com]\nഈ മാസം 22ന് വൈകിട്ട് ചളിയങ്കോട് പാലത്തിന് സമീപമാണ് അപകടം നടന്നത്. വീട്ടില് നിന്ന് കാസര്‍കോട്ടേക്ക് വരികയായിരുന്ന ഗോപകുമാര് സഞ്ചരിച്ച ബൈക്കില് കാറിടിച്ചാണ് അപകടം. തലക്കും കാലിനും പരിക്കേറ്റ ഗോപകുമാറിനെ ആദ്യം കെയര്‍വെല് ആസ്പത്രിയില് പ്രവേശിപ്പിച്ചെങ്കിലും തലക്കേറ്റ പരിക്ക് ഗുരുതരമായതിനാല് പിന്നീട് മംഗളൂരു എ.ജെ ആസ്പത്രിയിലേക്ക് മാറ്റുകയായിരുന്നു. വെളളിയാഴ്ച പുലര്‍ച്ചെ അഞ്ച് മണിക്കാണ് മരണം.\nകാസര്‍കോട് കെ.എസ്.ആര്.ടി.സി ബസ്സ്റ്റാന്റില് സഹോദരി ഭര്‍ത്താവ് മധുവിന്റെ ഉടമസ്ഥതയിലുള്ള മധു ലോട്ടറി സ്റ്റാള് നടത്തിവരികയായിരുന്നു. പരേതനായ ഇ.കെ കുഞ്ഞിക്കണ്ണന്റെയും രമണിയുടെയും മകനാണ്. ഭാര്യ: ലത. മക്കള്: ഗോപിക, അഭിഷേക്. സഹോദരങ്ങള്: രാധ, ബാലന്, ശകുന്തള